
O Vincentas Aleknavičius 

9986-851-27-0 (bendras) O Leidykla „Ramona", 2002 


Kur bėga Šešupė, kur Nemunas teka, 
Tai mūsų tėvynė, graži Lietuva. 
Apsaugok, Aukščiausis, tą mylimą šalį, 
Kur mūsų sodybos, kur bočių kapai! 


Maironis 


Kai Tautos atgimimo dainius Jonas Mačiulis-Maironis dar buvo Stanislovas 
Zanavykas, tai kraštą tarp Nemuno ir Šešupės jis LIETUVA vadino. Apie tos 
Maironio Zanavykų Lietuvos laikų žmones ir pasakojama trečiojoje knygoje 
„Novužės krašto vaikai". 


Autoriai 


Zanavykų skausmo akmenėliai... 

Pranas UŽUPIS 


Mokytojas Pranas Užupis gimė 1895 metais 
Advernų kaime, Sintautų valsčiuje, ūkininko Antano 
Užupio ir Antaninos Liudžiūtės-Užupienės šeimoje. 
Buvo ketvirtas vaikas iš aštuonių - keturių brolių ir ketu- 
rių seserų. 1903 metais mirus motinai, visus mažamečius 
vaikus išaugino ir išauklėjo tėvas — geras ir tvarkingas 
ūkininkas. 

Pranas baigė Sintautų pradžios mokyklą, vėliau 
mokėsi Marijampolės ir Vilkaviškio gimnazijose, kartu 
ir mokytojaudamas. 

Prasidėjus Pirmajam pasauliniam karui, buvo mo- 
bilizuotas į rusų kariuomenės aprūpinimo gurguolę ir 
arkliais vežiojo amuniciją iki Gumbinės. Prie Mozūrų 
ežerų pateko į vokiečių nelaisvę. Iš lagerio grįžo po dvejų 
metų. Įsteigus Sakių „Žiburio“ gimnaziją, buvo vienas iš 
pirmųjų jos mokytojų. Liko nevedęs. 

1921-1926 metais studijavo mediciną Mūnchene. 

Mirė PUžupis 1939 metų balandžio 1-ąją. Palaido- 
tas Mūro Strėvininkuose (Kaišiadorių r.). Antkapinį 
paminklą pastatė giminaitis kunigas Juozas Vailokaitis. 


PUžupis Mūncheno universiteto Medicinos fakultete 1922 metais 
po pirmųjų egzaminų 


Altoniškių kaimo laukai 


Antanas KUDIRKA 


Lietuvos kariuomenės savanoris Antanas Kudirka gimė 
1894 metais Murinų kaime, Žvirgždaičių valsčiuje, stambaus 
ūkininko šeimoje. Kadangi mokyklos arti nebuvo, tai skaityti 
lietuviškai pramoko namuose. Vėliau lankė Meištų pradinę 
rusų mokyklą, gerai išmoko rusiškai. 

Pradėjus kurti Lietuvos kariuomenę, 1919 metais tapo 
savanoriu. Dalyvavo kovose su bermontininkais, su lenkais 
kovojo ties Giedraičiais. Grįžęs iš kariuomenės, gavo žemės, 
vedė kaimynę Aldoną Ramanauskaitę iš to paties Murinų 
kaimo ir ūkininkavo Ramanauskų ūkyje. 

Mirė Antanas Kudirka 1944 metų spalio 30-ąją. 
Palaidotas Paluobių kapinėse. 


A.Kudirka 
Antano Kudirkos ir Aldonos Ramanauskaitės sutuoktuvės 1924 metais 
Aldona Ramanauskaitė-Kudirkienė, Antanas Kudirka. Stovi Antano 


broliai: buvęs savanoris Pranas Kudirka ir mokytojas Justinas Kudirka 
1928 metais 


Vincas KUDIRKA 


Ūkininkas Vincas Kudirka gimė 1895 metais Murinų kaime, Žvirgždaičių valsčiuje, gausioje 
šeimoje. Vaikai buvo dviejų motinų. Iš pirmosios santuokos — Jonas ir Marcelė. Iš antrosios — 
Vincas, Antanas, Pranas, Justinas ir Kazimieras. Justinas (1901-1985) tapo mokytoju, Kazimieras 
(1906-1994) - kunigu. Broliai Vincas, Pranas ir Justinas 1919 metais savanoriais įstojo į besikuriančią 
Lietuvos kariuomenę ir kovėsi su Nepriklausomybės priešais. Grįžęs iš karo, V.Kudirka vedė Antaniną 
Šipailaitę iš Rudžių kaimo, paveldėjo tėviškę ir ūkininkavo. Antrasis pasaulinis karas ir Lietuvą 

užgriuvęs bolševikmetis šeimą išblaškė po įvairius pasaulio kraštus, o ūkį sunaikino. Su paskutiniaisiais 
tremtiniais 1952 metais Vinco šeima buvo išvežta į Sibirą, Irkutsko sritį. Tremtyje mirė dukra Aldona, 
dukra Genovaitė grįžo į Lietuvą. . 
Vincas Kudirka mirė 1988 metų vasarą. Palaidotas Sakių kapinėse. 


Lietuvos kariuomenės savanoris V.Kudirka 1920 metais Antaninos Šipailaitės ir Vinco Kudirkos sutuoktuvės 


Antanas AUGUSTAITIS 


Atsargos leitenantas Antanas Augustaitis gimė 1395 metais Voverių kaime, Sintautų valsčiuje, 
prie Novos prigludusioje senoje Augustaičių giminės sodyboje. Net trys Augustaičiai iš šios sodybos 
buvo pasirinkę kunigystės kelią. Siuo keliu svajojo eiti ir Antanas. 

1912 metais baigęs Marijampolės gimnazijos penkias klases, pradėjo studijuoti Seinų kunigų 
seminarijoje. Po trejų metų (1915) iš seminarijos savo noru išstojo, o 1916-aisiais buvo mobilizuotas 
į carinės Rusijos armiją. 

1918 metais grįžo į Lietuvą. Dirbo tėviškėje. 1919-ųjų sausį savanoriu įstojo į besikuriančią 
Lietuvos kariuomenę. Baigė Lietuvos karo mokyklos I laidą. Leitenantas A.Augustaitis 1922-1924 
metais tarnavo Pirmajame pasienio pulke ir buvo Trečiojo bataliono 3-iosios kuopos vadas. 

Išėjęs į atsargą, gyveno Sedvygų kaime (Griškabūdžio vls.), ūkininkavo, o žmona mokytojavo. 
Seimoje augo trys sūnūs: Algimantas, Sigitas ir Zigmas. Vadovavo Šaulių sąjungos Griškabūdžio 
šaulių būriui. 1932-aisiais buvo išrinktas Griškabūdžio valsčiaus viršaičiu. Lietuvą okupavus 
bolševikams, 1941 metų birželio 14-ąją su šeima ištremtas į Sibirą. Nuo šeimos buvo atskirtas ir 
įkalintas Rešiotų (Krasnojarsko kr.) lageryje, kur 1942 metų kovo 10-ąją mirė badu. 

PS. Biografija parašyta remiantis gen. Kubiliūno 1932 metais išduota atestacija, 1941 metų 
lapkričio 12-ąją Rešiotų lageryje (Rusija) atlikto tardymo protokolu ir mirties aktu Nr.209. 


A.Augustaičio gimtinė Voverių kaime 2000-aisiais metais 


Juozas MATULAITIS 


Mokytojas Juozas Matulaitis gimė 1896 metų sausio 15-ąją Norvaišų kaime, Būblelių valsčiuje, 
ūkininko šeimoje. Pradinę mokyklą baigė dar prieš Pirmąjį pasaulinį karą. Susikūrus nepriklausomai 
Lietuvai, lankė Naumiesčio mokytojų kursus ir 1922-aisiais buvo paskirtas Pajevonio (Vilkaviškio 
aps.) pradžios mokyklos vedėju. Įsteigė V ir VI skyrius, Pajevonyje organizavo jaunųjų ūkininkų 
ratelius, mokė pažangaus ūkininkavimo. Kartu su kun. M.Sakevičiumi įsteigė kooperatyvą „Skalsa“ 
ir smulkaus kredito bankelį „Talka“. Propagavo kooperatyvus. Buvo renkamas „Lietūkio“ centro 
revizijos komisijos nariu. 

Brendo dr. Vinco Kudirkos pažiūrų įtakoje, dažnai pritardavo socialdemokratams bei 
valstiečiams liaudininkams, nors nė vienai partijai nepriklausė. 

Vaikams paaugus, 1935 metais persikėlė gyventi į Kybartus. Būdamas tiesus ir nesistengdamas 
įtikti kitaip mąstantiems, kai kurių dešinės pakraipos politikų buvo apšauktas bedieviu ir netgi 
bolševiku. Dirbo skurdžioje Kybarčiukų pradinėje mokykloje. Sovietmečiu buvo Kybartų centrinės 
mokyklos vedėjas. Lietuvą okupavus vokiečiams, daugiausia nukentėjo nuo savų tautiečių ir buvo 
ištremtas į Pilviškius. 

Mirė Juozas Matulaitis 1944 metų lapkričio 5-ąją Vokietijoje. Palaidotas Drezdeno kapinėse. 


Naumiesčio mokytojų kursų klausytojai 1922 metais. Iš kairės 
Mokytojas J.Matulaitis apie 1939 metus sėdi: J.Matulaitis ir Kregždys. Stovintis - neatpažintas 


Pranas PRANAITIS 


Visuomenininkas Pranas Pranaitis gimė 1896 
metų sausio 25-ąją Žuklijų kaime, Paežerėlių valsčiuje. 
Įsigijęs miesto apželdinimo techniko specialybę, 1915- 
1917 metais dirbo Vilniaus miesto magistrate, 1924- 
1931 metais tarnavo Naumiesčio policijoje, 1931- 
1940 metais buvo savivaldybės sekretorius, o 1942 
0201-194407 31 laikotarpiu - Kudirkos Naumiesčio 
burmistras. Dirbdamas savivaldybėje vadovavo Vinco 
Kudirkos paminklo statybai, suprojektavo skverą ir 
rūpinosi jo įrengimu. Artėjant antrajai bolševikų oku- 
pacijai, pasitraukė į Vakarus, vėliau apsigyveno 
Jungtinėse Amerikos Valstijose. 

Mirė Pranas Pranaitis 1980 metų lapkričio 30- 
ąją Detroite (JAV). 


Vytauto Didžiojo paminklas Kudirkos Naumiestyje 


Paminklas dr. Vincui Kudirkai Kudirkos Naumiesčio aikštėje 
Nepriklausomybės metais 


Kazimieras Viktoras BANAITIS 


Kompozitorius Kazimieras Viktoras Banaitis gimė 1396 metų kovo 5-ąją Vaitiekupiuose, 
Sintautų valsčiuje, Nepriklausomybės Akto signataro Saliamono Banaičio ir Marijos Pranaitytės- 
Banaitienės šeimoje. 1908-1914 metais mokėsi Kauno gimnazijoje ir Ipo muzikos mokykloje. 1915- 
1916 metais mokytojavo Kauno „Saulės“ gimnazijoje, kartu vadovaudamas ir mišriam chorui. 
1919-1921-aisiais tarnavo Lietuvos kariuomenėje. Karo mokykloje vadovavo IV laidos kariūnų 
chorui. 1921 metais išvyko į Prahą studijuoti kompozicijos, o 1922-aisiais persikėlė į Leipzigą 
studijuoti filosofijos, meno istorijos, kompozicijos, fortepijono ir muzikos pedagogikos. Nuo 1928 
metų — Kauno valstybinės muzikos mokyklos mokytojas, nuo 1937-ųjų - konservatorijos direktorius. 

1944 metais pasitraukė į Vakarus. 1945-1949 metais vadovavo Mueldorto lietuvių pabėgėlių 
stovyklos chorui. 1949-aisiais atvyko į JAV. Įsteigė privačią muzikos studiją. Muzikos klausimais 
bendradarbiavo „Lietuvos aide", „Lietuvoje“, „Sekmoje dienoje", „Vaire“, „Naujojoje Romuvoje" 
ir kituose leidiniuose. K.V.Banaičio kūryba gausi. Sukūrė sonatų, preliudų, solo dainų, operą „Jūratė 
ir Kastytis" ir kt. 1993 metais Cikagoje 500 egz. tiražu buvo išleistas K.V.Banaičio kūrinių rinkinys 
„88 liaudies dainos". Daugelis kūrinių tebėra rankraščiuose. 

Kazimieras Viktoras Banaitis mirė 1963 metų gruodžio 25-ąją Brooklyne (JAV). 


K.V.Banaičio kūrinio su autoriaus autografu faksimilė K.V.Banaitis 


Pirmyn, į kovą už Tėvynę 


Maironio žodžiai 


Mario Isakas 

Kazimieras JABLONSKIS 


Savanoris Kazimieras Jablonskis gimė 1896 metų kovo 
19-ąją Žemojoje Panemunėje, Paežerėlių valsčiuje. Jo tėvas 
Antanas Jablonskis (mūsų kalbininko Jono Jablonskio brolis) 
buvo Žemosios Panemunės dvaro spirito varyklos vedėjas. 
Anksti netekęs tėvo (mirė 1911 m.), Kazimieras Peterburge 
įstojo į vairuotojų kursus ir baigęs vežiojo žymų dvarininką 
M.Komarą. Pirmojo pasaulinio karo metais buvo mobilizuotas 
į rusų kariuomenę, tarnavo inžineriniame pulke vairuotoju. 

Grįžęs iš Rusijos, 1919 metų pradžioje savanoriu įstojo į 
Lietuvos kariuomenę ir buvo nukreiptas į besikuriančią auto- 
kuopą. Visas tolimesnis K.Jablonskio gyvenimas iki pat 1941 
metų buvo susijęs su Lietuvos kariuomene. Tapęs Generalinio 
štabo vairuotoju, po frontus vežiojo Lietuvos kariuomenės vadą 
gen. Silvestrą Žukauską, kitus aukštuosius karininkus. Pasibaigus 
Nepriklausomybės kovoms, liko kariuomenėje ir toliau dirbo 
Generalinio štabo vairuotoju. Jam teko vežioti visus Lietuvos 
prezidentus, daugelį ministrų, visus kariuomenės vadus. Kelio- 
nių metu K.Jablonskis su visais laisvai bendravo, išsakydavo 
savo nuomonę. Prezidentą Antaną Smetoną ne kartą vežė į jo 
tėviškę Užulėnio kaime švęsti Antaninių. 

1940 metais teko vežioti ir J.Paleckį, gen. V.Vitkauską, 
gen. EBaltušį-Žemaitį, J. Macijauską. Iš Vilniaus į tėviškę 
Rokiškyje vežė ir aviacijos generolą Jakovą Smuškevičių. 


K.Jablonskis 


K.Jablonskis su šeima svečiuose pas gimines 1938 metais 


Politrukas J.Macijauskas įskundė J.Smuškevičių už tai, kad jis pagyrė Lietuvos karo aviaciją, lėktuvus 
ANBO, o Rokiškyje su rabinu ir su tėvais kalbėjo žydiškai. Grįžusį į Maskvą gen. J.Smuškevičių 
1941-aisiais sušaudė kaip užsienio šnipą, o vėliau Rokiškyje sovietai jam pastatė paminklą. 

Generolą FBaltušį-Zemaitį 1940 metų vasarą, taip pat J.Macijausko lydimą, vežė į tėviškę 
Upyną Žemaitijoje. Tėvas, stambus ūkininkas, garbingiausioj vietoj seklyčioj už stalo pasodino 
kleboną, o sūnaus paklausė: Kai buvai mažas, mišioms tarnavai, o dabar kam tarnauji? 

Paskutinis, kurį teko vežioti K.Jablonskiui, buvo Raudonosios armijos 29-ojo teritorinio šaulių 
korpuso vado pavaduotojas generolas majoras ERozanovas. Ta paskutinė kelionė vyko 1941 metų 
birželio 22-ąją iš Vilniaus į Varėnos poligoną. Ties Valkininkais netikėtai pasirodė vokiečių motocikli- 
ninkai. FRozanovas įsakė grįžti į Vilnių. Vilniuje gen. Rozanovas nuėjo į korpuso štabą, o K.Jablonskis 
pas susibūrusius sukilėlius. Su grupe kariškių jie nuginklavo sutrikusią komendantūros kuopą, pilies 
bokšte iškėlė trispalvę ir Raudonosios armijos daliniams neleido atsitraukti Antakalnio gatve. 

Vokiečių okupacijos metais K.Jablonskis dirbo pas savo giminaitį (pusseserės Onutės 
Jablonskytės vyrą) Vilniaus miesto vyriausiąjį architektą Vytautą Landsbergį-Zemkalnį. Oficialios 
jo pareigos buvo vairuoti įstaigos mašiną ir kūrenti krosnis, o neoficialios - prižiūrėti pastate slepiamus 
žydus. 

Antrą kartą Lietuvą okupavus rusams, iki 1944 metų Kalėdų K.Jablonskis dirbo Aukščiausiosios 
tarybos prezidiumo vairuotoju, vėl vežiojo J.Paleckį. 

1944 metų pabaigoje buvo suimtas, kalėjo Lukiškių kalėjime. 1945 metų birželio 6-ąją nuteistas 
aštuoneriems metams lagerio ir penkeriems tremties. Kalėjo ir tremtį atbuvo Kazachstane. 

Nors palūžusios sveikatos, sužalotom rankom, tačiau optimistiškai nusiteikes, 1966 metais 
K.Jablonskis grįžo į gimtąjį kraštą. Apsigyveno pas dukterį Genovaitę Vilkijoje. Iki gilios senatvės 
puikiai atsiminė visus įvykius, pokalbius, datas, mokėjo įdomiai pasakoti. 

Mirė Kazimieras Jablonskis 1982 metų rugsėjo 5-ąją. Palaidotas Vilkijos kapinėse. 


Lietuvos kariuomenės generalinio štabo autobūrys apie 1928 metus. Antras iš dešinės sėdi K.Jablonskis (greta vado) 


Julija JABLONSKYTĖ-PETKEVIČIENĖ 


Dailininkė Julija Jablonskytė-Petkevičienė gimė 
1896 metų balandžio 8-ąją (kovo 27-ąją) Mintaujoje 
(Jelgavoje), Latvijoje, ten kur jos tėvas kalbininkas 
Jonas Jablonskis dirbo gimnazijos mokytoju. 1914 
metais baigė Gardino mergaičių gimnaziją, o 1915- 
aisiais Voroneže jau mokė lietuvių pabėgėlių vaikus 
lietuvių kalbos. 1916-aisiais metais Maskvoje įstojo į 
Stroganovo meno mokyklą ir dirbo karo pabėgėlių 
šelpimo komitete. 

1918 metais grįžo į Lietuvą, mokytojavo Telšių 
gimnazijoje. 1919-aisiais susituokė su teisininku Tadu 
Petkevičiumi. 1921-1922 metais teko gyventi Anglijo- 
je, vėliau įsikūrė Kaune. Užsiiminėjo vertimais. 1927 
metais J.Petkevičienė įstojo į Kauno meno mokyklą, 
kurią baigė 1936-aisiais. Įsigijo tapytojos specialybę. 

Okupavus Lietuvą bolševikams, jos sūnus Justi- 
nas atsidūrė Vakaruose. 1945 metais buvo suimtas ir 
įkalintas vyras prof. T.Petkevičius. 

Mirė Julija Jablonskytė-Petkevičienė 1987 metų 
sausio 29-ąją. Palaidota Kauno Petrašiūnų kapinėse. 


J.Jablonskytė-Petkevičienė 


Rašytojo K.Puidos gimtinė Šėtijų kaime 


Juozas ZUBRICKAS 


Gydytojas Juozas Zubrickas gimė 1896 metų gegužės 22-ąją Turčinų kaime, Būblelių valsčiuje. 
Mokėsi Vilkaviškio gimnazijoje, kurią 1918 metais baigė Voroneže. Nuo pirmųjų gimnazijos klasių 
priklausė ateitininkams. Voroneže suorganizavo keturiolikos asmenų pirmąjį lietuvių skautų būrį. 
Kartu su kitais Voronežo lietuviais moksleiviais, 1918 metais mitinge reikalavo paleisti suimtus 
Lietuvių Tarybos narius, todėl buvo areštuotas ir kalintas. Grįžęs į Lietuvą buvo Vilkaviškio apskrities 
Darbo ir socialinės apsaugos inspektorius. Kurį laiką dirbo Spaudos biure. Sakių apskrityje organizavo 
šaulius ir pavasarininkus, aktyviai reiškėsi Krikščionių demokratų partijos veikloje. 

1929 metais baigė Berlyno universiteto Medicinos fakultetą. Studijuodamas (1925-1926) 
buvo Berlyno lietuvių studentų draugijos pirmininkas. Medicinos praktika vertėsi Kybartuose, buvo 
Kybartų miesto gydytojas. Vadovavo Kybartų sporto klubui „Sveikata“. 1941 metais bolševikų 
kalintas Kauno kalėjime, iš kurio išsilaisvino prasidėjus vokiečių-sovietų karui, 1944-aisiais pasitraukė 
į Vakarus. 1951 metais išvyko į JAV. Dirbo gydytoju Kankakos ligoninėje. 

Mirė Juozas Zubrickas 1976 metų gegužės 12-ąją. 


J.Zubrickas Zubrickų kapai Kudirkos Naumiesčio kapinėse 

Zigmas RUDAITIS 


Gydytojas Zigmas Rudaitis gimė 1896 metų gegužės 29-ąją Opšrūtų kaime, Barzdų valsčiuje. 
1922 metais baigė medicinos mokslus Charkove (Ukraina). 1930-1931 metais specializavosi 
Paryžiaus universiteto klinikose. 1923-1930 metais dirbo Panevėžio apskrities ligoninėje asistentu. 
1932-1936-aisiais - Siaulių miesto ligoninės Chirurgijos skyriaus vedėjas. Buvo Lietuvos Raudonojo 
Kryžiaus ligoninės traumatologijos ir ortopedijos skyrių vedėjas. 

Karo metais pasitraukė į Vakarus. 1949-aisiais nuvyko į Jungtines Amerikos Valstijas, dirbo 
ligoninėse, vėliau vertėsi privačia medicinos praktika. 

Mirė Zigmas Rudaitis 1976 metų liepos 7-ąją Jungtinėse Amerikos Valstijose. 


Panevėžio miestas, kuriame dirbo gydytojas Z.Rudaitis 


Valentinas GUSTAINIS 


Žurnalistas, publicistas Valentinas Gustainis gimė 1896 metų liepos 15-ąją Vinkšnupių kaime, 
Griškabūdžio valsčiuje. Po Pirmojo pasaulinio karo studijavo Heidelbergo, Lietuvos ir Sorbonos 
universitetuose. 1922 metais - vienas iš Neo-Lithuania korporacijos steigėjų, o 1925-1926 metais 
— jos pirmininkas. 1925-1932 metais dirbo dienraščio „Lietuvos aidas" vyriausiuoju redaktoriumi. 
1939-1940-aisiais - ELTA direktorius, faktiškasis „Jaunosios Lietuvos" redaktorius. Bendradarbiavo 
„Vaire“, „Naujojoje Romuvoje“, „Zidinyje“ , „Tautos ūkyje" . Parašė ir išspausdino „Lenkai ir Lenkija" 
(1937), „Prancūzija“ (1938). Ė 

1940 metais Lietuvą okupavus bolševikams, persikėlė gyventi į savo ūkį Zemojoje Panemunėje, 
iš kurios 1941 metais birželio 14-ąją su šeima buvo ištremtas į Sibirą. 1946-aisiais įkalintas Barnaulo 
kalėjime. 1956 metais grįžo į Lietuvą ir apsigyveno Griškabūdyje. Cia gyvendamas parašė savo 
atsiminimus „Be kaltės" apie penkiolikos metų laikotarpį, praleistą Sibiro tremtyje ir lageriuose. Jie 
buvo išleisti 1989 metais, o 1991-aisiais pasirodė V.Gustainio filosofiniai „Raštai“ bei atsiminimų 
knyga apie Lietuvos spaudą „Nuo Griškabūdžio iki Paryžiaus". 

Mirė Valentinas Gustainis 1971 metų spalio 11-ąją. Palaidotas Griškabūdžio kapinėse. 


V.Gustainis V.Gustainio kapas Griškabūdžio kapinėse 


V.Gustainis su žurnalistais ir svečiais. Iš kairės sėdi: dr. M.Zivas, dr. E.Turauskas, J.Kardelis, dr. J.Purickis, K.Skalbe, direktorius 
R.Berzinš, dr. Helman Ad. Erss, J.Paleckis. Stovi: EKirša, J.Trasuns, V.Gustainis, J.Karklinš ir J.Jaunsudrabinš 


Valentinas Gustainis moterų draugijoje 


Jonas KERUŠAUSKAS 


Savanoris Jonas Kerušauskas gimė 1896 metų liepos 27-ąją Lekėčių kaime ir valsčiuje, gausioje 
šeimoje. Trys šios šeimos vyrai buvo savanoriai, o broliai Jonas ir Stasys iš fronto grįžo su Vyčio 
Kryžiaus ordinais. Jonas karinę tarnybą pradėjo 1919 metų sausio 9-ąją. Pirmąjį kovos krikštą 
patyrė prie Žiežmarių kovodamas su bolševikais. Vėliau kovojo Kėdainių apylinkėse ir prie Obelių. 
Už narsumą mūšiuose su bolševikais Latvijos teritorijoje, netoli Eglainės geležinkelio stoties, 
J.Kerušauskas buvo apdovanotas Vyčio Kryžiaus ordinu. Siose kautynėse jis buvo sužeistas, bet 
pasveikęs vėl grūmėsi su priešu prie Dauguvos krantų, o taip pat su bermontininkais prie Radviliškio. 
Į atsargą išleistas 1921 metų sausio 14-ąją. Keletą metų tarnavo vidaus policijoje. Gyveno 
Aukštuosiuose Šančiuose. Aktyviai dalyvavo Savanorių kūrėjų ir Šaulių sąjungų veikloje. Tolimesnis 
likimas nežinomas. 


J.Kerušauskas Rūdšilis. Peršautas beržas 


Antanas LAPINSKAS 


Savanoris Antanas Lapinskas gimė 1896 metų liepos 
26-ąją Balčių kaime. Vaikystėje dvi žiemas mokėsi pas 
kaimo daraktorių ir pramoko skaityti bei rašyti. Prasidėjus 
Lietuvos kariuomenės kūrimui, 1919 metų pradžioje sava- 
noriu įstojo į kariuomenę. Netrukus dalyvavo kautynėse 
su bolševikais, bermontininkais ir lenkais. Už narsumą buvo 
apdovanotas Vyčio Kryžiaus ordinu. Į atsargą išėjo turėda- 
mas jaunesniojo puskarininkio laipsnį. . 

1922 metais vedė Oną Kuncaitytę iš Bedalių (Sakių 
vls.), kur ūkininkavo 30 ha žemės ūkyje. Dirbo ir Sakių 
valsčiaus Kredito bankelyje. Buvo vienas šviesiausių žmo- 
nių apylinkėje. Visus savo vaikus stengėsi išleisti į aukštuo- 
sius mokslus. Bet šiuos gerus norus sujaukė bolševikų 
okupacija. 

Mirė Antanas Lapinskas 1985 metų sausio 4-ąją. 
Palaidotas Sakių kapinėse. 


A.Lapinskas 


A.Lapinsko vestuvės 1922 metais 


Juzė URBANTAITĖ 


Mokytoja Juzė Urbantaitė gimė 1896 metų spalio 7-ąją Naumiestyje (dabar Kudirkos 
Naumiestis). Dirbo Zanavykų krašto pradžios mokyklose. 

Kartą viena partizanų ryšininkė pasakė: Turėjome nuostabią mokytoją Juzę Urbantaitę, kuri 
mūsų jaunose širdutėse įžiebė begalinę meilę savo tėvynei. Ir šios mokytojos dėka tokia buvau 
jaunystėje, tokia likau ir senatvėje. 

1941 metų birželio 14-ąją okupantai mokytoją, kartu su broliu Juozu ir broliene Irena, ištrėmė 
į Sibirą. 1943 metų sausio 27-ąją Ypatingojo pasitarimo nuteista dešimčiai metų lagerio. Buvo 
kalinta Kraslage (Krasnojarsko kraštas). Atgavusi laisvę, 1956-aisiais grįžo į Lietuvą ir apsigyveno 
Kudirkos Naumiestyje. Sirgo Parkinsono liga. 

Juzė Urbantaitė mirė 1978 metais, palaidota Kudirkos Naumiesčio kapinėse. 


J.Urbantaitė Urbantų kapavietė Kudirkos Naumiestyje 


Zanavykų šauliai ir šaulės 


Lietuvos šaulių sąjunga — nepartinė sukarinta organizacija, kurią, atgavus Lietuvai 
nepriklausomybę, įkūrė Vladas Pūtvys-Putvinskis. Sios organizacijos vadovybėje yra buvę ir ne 
vienas zanavykas, o ir organizacijos istoriją parašė ne kas kitas, bet iš Plokščių kilęs istorikas kun. 
Jonas Matusas. Saulių organizacijai nemažai davė ir iš Sintautų valsčiaus Papartynų kaimo kilęs 
Saulių sąjungos pirmininko pavaduotojas Pranas Klimaitis, kuris 1923 metų žygyje į Klaipėdą ėjo 
sukilimo vado pavaduotojo pareigas. Zanavykams puikiai žinomas šaulių organizatorius iš Paežerėlių 
valsčiaus Jokūbonių kaimo kilęs Vladas Išganaitis, kuris nuo 1920 metų organizavo šaulius įvairiuose 
Zanavykų valsčiuose. Jo iniciatyva 1925-aisiais Griškabūdyje suorganizuotas 200 šaulių būrys, 
1930 metais Lukšiuose - 230 šaulių būrys, 1935-aisiais Plokščiuose jo vadovaujamas šaulių būrys 
padidėjo iki 275 vyrų. Apsigyvenęs Gelgaudiškyje, V.Išganaitis vėl telkė šaulius. Čia įkūrė net šaulių 
dragūnų būrį. Jo vadovaujami vyrai buvo ginkluoti šautuvais ir nuolat lavinosi ginti tėvynę. Naujus 
šaulių būrius suorganizavo Žygėnuose, Maštaičiuose, Narkūnuose, Jotyškiuose, Valenčiūnuose, 
Branduoliškiuose ir kitur. 1937 metais Gelgaudiškyje pradėjo statyti Saulių namus. 

Nuo vyrų neatsiliko ir zanavykės. Aktyviai šaulių organizacijoje veikė iš Sirvydų kaimo (Lekėčių 
valsčiaus) kilusi Lukšių pradinės mokyklos mokytoja Marytė Tamulaitytė, Kudirkos Naumiesčio 
šaulės, vadovaujamos mokytojos Juzės Urbantaitės, ir kiti padaliniai. 


Kudirkos Naumiesčio šaulės su savo vadove J.Urbantaite 


Juozas ERETAS 


. Žymus kultūrologas profesorius Juozas Eretas (Ehret) gimė 1896 metų spalio 18-ąją Bazelyje 
(Sveicarija). 1918 metais filosofijos daktaro laipsniu baigė Fribourgo universitetą. 1916-1918 metais 
dalyvavo Lietuvių informacijos biuro veikloje. 1919-aisiais apsigyveno Lietuvoje. 1922 metais 
priėmė Lietuvos pilietybę. 1919-1920 metais dirbo Lietuvos užsienio reikalų ministerijos Informacijos 
departamento direktoriumi, 1920 metais įkūrė telegramų agentūrą ELTA ir buvo jos direktorius. 
1922-1940-aisiais dėstė Kauno universiteto Teologijos-filosofijos fakultete, 1923-1924 metais buvo 
Seimo narys. Vienas katalikų jaunimo organizacijų kūrėjų ir vadovų. Kartu su K.Dineika 1922- 
aisiais įkūrė Lietuvos gimnastikos ir sporto federaciją, 1923-iaisiais - Lietuvos sporto lygą. Redagavo 
„Lietuvos katalikų mokslo akademijos suvažiavimo darbus“, kelis periodinius leidinius. 

1925 metų pavasarį J.Eretas vedė buvusią savo studentę zanavykę Oną Jakaitytę ir nuo to 
laiko savo vasaras susiejo su Zanavykų kraštu. Atostogaudamas žmonos tėviškėje, profesorius 
dirbdavo visus pasitaikiusius darbus, kiekvieną rytą į Sintautų pieninę vežiodavo pieną. Visi jo 
vaikai save laikė zanavykais. . 

1941 metais J.Eretas su šeima paliko bolševikų okupuotą Lietuvą ir grįžo į Sveicariją. Jo 
indėlis lietuvių kultūrai — didžiulis. Parašė publicistinę knygą „Lietuvos praeitis, dabartis ir ateitis" 
(1919), literatūrologijos darbų, sporto populiarinimo knygų. Grįžęs į savo gimtinę palaikė glaudžius 
ryšius su lietuviais. . 

Mirė prof. Juozas Eretas 1984 metų kovo 19-ąją Šveicarijoje. 


Laikinoji Sintautų bažnytėlė. Dabar parapijos salė Prof. J.Eretas 

Pranas JUCAITIS 


Filosofijos ir chemijos mokslų daktaras Pranas 
Jucaitis gimė 1896 metų gruodžio 5-ąją Kiaulupių 
kaime, Sintautų valsčiuje. 1915 metais baigė Suvalkų 
gimnaziją. Grįžęs iš Rusijos, mokytojavo Vilniaus, vėliau 
dirbo Siaulių gimnazijose. 1919 metais buvo paskirtas 
Lietuvos pasiuntinybės sekretoriumi Sveicarijoje. Iki 
1924 metų studijavo. 1930-aisiais Munsterio universi- 
tete gavo filosofijos daktaro laipsnį. 

Nuo 1924-ųjų - Lietuvos žemės ūkio akademijos 
docentas, nuo 1932-ųjų - Chemijos katedros vedėjas. 
1941-1944 metais buvo Vytauto Didžiojo universiteto 
profesorius, Technologijos fakulteto dekanas. 

1944 metų vasarą pasitraukė į Vakarus. 1946- 
1947-aisiais metais Vokietijoje ėjo Pabaltijo universiteto 
Chemijos skyriaus dekano pareigas. 1948-1951 metais 
— JAV Cannon College dėstytojas, nuo 1951-ųjų — 
mokslinių tyrimų chemikas. Buvo Bostone leistos „Lie- 
tuvių enciklopedijos" chemijos skyriaus redaktorius. 

Dr. Pranas Jucaitis mirė 1986 metais JAV. 


PJucaitis 


Vytauto Didžiojo universiteto rūmai Kauno Aleksote (sugriauti karo 
metais), kur dirbo PJucaitis 

Bronius BAJERČIUS 


Majoras Bronius Bajerčius gimė 1896 metų lapkričio 
28-aąją Pajotijų kaime, Plokščių valsčiuje. 1921 metais baigė 
Karo mokyklos IV laidą. Tarnavo 2-ajame Kunigaikštienės 
Birutės ulonų pulke. Netrukus buvo paskirtas Antrojo 
eskadrono vadu. 1926 metais baigė Aukštuosius karininkų 
kursus. Už pavyzdingą tarnybą apdovanotas Vytauto 
Didžiojo ir DLK Gedimino ordinais. 

1944 metais traukiantis į Vakarus, šeima liko Lietu- 
voje, todėl senatvėje teko gyventi vienam. Mylėjo jaunimą, 
o ypač skautų organizaciją, kuriai dažnai skirdavo ir dalį 
nelengvai uždirbtų pinigų. 

Mirė Bronius Bajerčius 1993 metų sausio 1-ąją senelių 
prieglaudoje Bostone (JAV). 


B.Bajerčius 


Saunūs Lietuvos kariuomenės raiteliai 

Juozas SAKALAS 


Poetas Juozas Sakalas gimė 1896 metų gruodžio 14-ąją Vilkeliškiuose, Sintautų valsčiuje. 
Gimnaziją baigė 191 7-aisiais Voroneže. 1924 metais Berlyno universitete įgijo teisės mokslų daktaro 
laipsnį. 1924-1925 metais - Seimo narys, Užsienio reikalų ministerijos tarnautojas Lietuvoje ir 
pasiuntinybėse, Klaipėdos gubernatūros patarėjas, Užsienio reikalų ministerijos juriskonsultas, 
Lietuvos delegacijų įvairių derybų sekretorius ir pirmininkas. 1933 metais buvo vienas iš Didžiosios 
Lietuvos ir Klaipėdos krašto kultūrinio bendradarbiavimo sąjungos steigėjų ir pirmosios jos valdybos 
narys. Vėliau ši sąjunga išaugo į Vakarų sąjungą. J.Sakalas kartu su Dasaičiu išleido eilėraščių 
rinkinį „Padangėse“ (1921), o emigracijoje - knygą „Saulėtekio skrydis" (1966). 

1944 metais pasitraukęs į Vakarus, dirbo pabėgėlių stovyklose, daugiausia švietimo srityje. 

Mirė dr. Juozas Sakalas 1984 metų kovo 14-ąją Mūnchene (Vokietija). 


J.Sakalas Klaipėdos krašto gubernatūra, kurioje dirbo J.Sakalas 


Bronius BERNOTAVIČIUS 


Savanoris Bronius Bernotavičius gimė 1896 
metų gruodžio 1-ąją Kriūkuose, Paežerėlių vals- 
čiuje. 1919 metų sausio pradžioje savanoriu įstojo 
į Lietuvos kariuomenę. Tarnavo Marijampolės 
batalione, iš kurio išaugo Seštasis pėstininkų pulkas. 
Teko dalyvauti kautynėse su visais Lietuvos nepri- 
klausomybės priešais. Nugalėjus bolševikus ir 
bermontininkus, 1920-aisiais kovėsi su lenkais 
Alytaus ir Varėnos frontuose. Cia pateko į lenkų 
nelaisvę, tačiau pabėgęs atsidūrė pas savuosius. 
Už drąsą ir pasižymėjimą kautynėse apdovanotas 
Vyčio Kryžiaus ordinu. Apdovanojimo lape 
rašoma: Skyrininkas Jonas Kerušauskas ir eilinis 
Bronius Bernotavičius visą laiką kautynėse pavyz- 
dingai veikė su kulkosvaidžiu. 1919 m. rugpjūčio 
29 d. Pristane buvo sužeistas, bet nepaliko savo 
vietos ir kovėsi, kol pasibaigė kautynės. 

Tolimesnis likimas nežinomas. 


B.Bernotavičius 


Boleišių šaulių būrys, pasižymėjęs kautynėse su lenkais 


Kunigunda ŽIEVYTĖ 


Mokytoja Kunigunda Žievytė gimė 1896 metais 
Kuodžių kaime, Sintautų valsčiuje. 1910 metais baigusi 
pradžios mokyklą, įstojo į „Saulės“ mokytojų parengia- 
muosius kursus. Vėliau mokėsi Marijampolės „Ziburio" 
gimnazijoje. Besimokydama Marijampolėje, iki 1922 metų 
gyveno pas brolį kunigą Antaną. Baigusi „Žiburio“ gimna- 
ziją, buvo paskirta Jurbarko „Saulės“ gimnazijos mokyto- 
ja. 1924 metais pradėjo studijuoti Lietuvos universiteto 
Teologijos-filosofijos fakulteto Filosofijos skyriuje, bet, bai- 
gusi tris kursus, dėl ligos ir lėšų stygiaus iš universiteto 
išstojo. Buvo paskirta mokytoja į Beižonių pradinę mokyk- 
lą Trakų rajone. 1941 metais mokytojauti persikėlė į Kudir- 
kos Naumiestį. Antrosios bolševikinės okupacijos metais 
mokytojauti neleido, tad ji gyveno iš menkos pašalpos. 

Mirė Kunigunda Zievytė 1964 metais. Palaidota 
Kudirkos Naumiestyje. 


K.Žievytė 


Nemunas netoli Plokščių 


Pranas PRAPUOLENIS 


Savanoris Pranas Prapuolenis gimė 1896 metais 
Tupikuose, Žvirgždaičių valsčiuje. 1919 metais savanoriu išėjo 
ginti tėvynės. Jo sesuo Juzė Prapuolenytė-Staugaitienė dažnai 
prisimindavo, kad lydint į Naumiestį tris brolius savanorius — 
Antaną, Praną ir Joną, šie pro ašaras dainavo: Oi, ūžia, švilpia 
blogas oras ir vėtros medį bando raut, o narsūs Vytauto bajorai 
pradėjo karan brolius šaukt... (PVaičaitis). 

Kai viskas laimingai baigėsi, savanoriai sugrįžo į gimtuo- 
sius Tupikus. Netrukus Pranas gyventi ir mokytis išvažiavo į 
Kauną. Cia, kaip buvęs savanoris, gavo žemės, pasistatė 
namą. Dirbo Hidrometerologijos stotyje. Vedė Liudą Sidiškytę 
iš Jonučių kaimo (Kauno aps.), užaugino šaunų, darbštų sūnų 
Aidutį. 

Mirė Pranas Prapuolenis 1970 metais Kaune. Palaidotas 
Jonučių kapinėse. 


PPrapuolenis 


Smalininkų vandens matavimo stotis 


Ona UŽUPYTĖ-LIŪDŽIUVIENĖ 


Ūkininkė Ona Užupytė-Liūdžiuvienė gimė 1396 metais Švediškių kaime, Lukšių valsčiuje, 
Onos Vailokaitytės-Užupienės ir Petro Užupio vienuolikos vaikų šeimoje. Iš devynių dukrų buvo 
vyriausia. Labai rūpinosi savo sesutėmis ir jaunesniuoju broliu Viktoru, kuris tapo teisininku. Ištekėjo 
už ūkininko Juozo Liūdžiaus. 

Ona Liūdžiuvienė buvo labai išmintinga. Turėjo storą sąsiuvinį savo atsiminimų, rašė dienoraštį. 
Bolševikų išvaryta iš savo ūkio, kurį laiką gyveno Panevėžiuke. 

Mirė Ona Užupytė-Liūdžiuvienė 1965 metais. Palaidota Lukšių kapinėse. 


O.Užupytė-Liūdžiuvienė 1956 metais Onos ir Juozo Liūdžių kapas Lukšių kapinėse 

Devynios gulbelės 


Lukšių valsčiaus Švediškių kaimo ūkininkai 
Ona Vailokaitytė-Užupienė (1872-1925) ir Petras 
Užupis (1860-1936) išaugino gausią šeimą. Užau- 
go du broliai sakalėliai ir devynios gulbelės. 

Užupių sodo gale stovėjo didelis medinis kry- 
žius, prie kurio pasimelsti susirinkdavusios ir šios 
gulbelės: mokytoja Stasė Bubienė, agronomė Mari- 
ja Polteraitienė, ūkininkė Pranutė Pavalkienė, agro- 
nomė Regina Muralienė, ūkininkė Bronė Puidokie- 
nė, mokytoja Kunigunda Keblinskienė, ūkininkė 
Ona Liūdžiuvienė, ūkininkė Petrutė Naujokaitienė 
ir gailestingoji sesutė Antanina Naujokaitienė. Atėjo 
laikas, ir gulbelės, palikusios gimtąjį lizdą, pasklido 
po pasaulį. Sovietmečiu, kaip ir tūkstančiai Lietu- 
vos sodybų, Užupynė sunyko. Atkūrus Lietuvos 
valstybę, buvusios sodybos vietoje vėl pakilo naujai 
pastatytas kryžius, kuris tyliai byloja, jog čia kaž- 
kada gyveno žmonės... 


Švediškių Užupytės: S.Bubienė, M.Polteraitienė (abidvi sėdi 
priekyje), PPavalkienė, R.Muralienė, B.Puidokienė, K.Keb- 
linskienė, O.Liūdžiuvienė, PNaujokaitienė, A.Naujokaitienė 

Lukšių parapijos moterys visuomenininkės su savo pirmi- 
ninke O.Liūdžiuviene. Iš kairės: Pranė Adomaitienė iš Miliš- 
kių, Daminika Adomaitienė iš Šiopininkų, Marcelė Bartku- 
vienė iš Bartkų apie 1935-uosius metus Lukšiuose 


Viktoras MATUSEVIČIUS-MATŪNAS 


Mokytojas Viktoras Matusevičius-Matūnas gimė 1896 metais Eiciūnų kaime, Paežerėlių 
valsčiuje, vidutinio ūkininko dešimties vaikų šeimoje. Vaikams ūgtelėjus, žiemą tėvai juos išveždavo 
į kaimo mokyklą. Viktoras ir jo sesuo Elena Matusevičiūtė-Merčaitienė (1901-1970) tapo mokytojais. 
Viktoras, baigęs Veiverių mokytojų seminariją, dirbo Sirvydų ir Pavilkijo pradinių mokyklų vedėju, 
buvo aktyvus šaulys ir kitų lietuviškų organizacijų narys. Mokytojaudamas maždaug už 10 kilometrų 
nuo tėviškės, savo ūkyje Eiciūnuose lankydavosi retai. Dirbdamas Sirvydų pradinės mokyklos 
vedėju apie 1938 metus sulietuvino pavardę ir tapo Matūnu. Buvo vedęs Noreikų kaimo (Paežerėlių 
vls.) ūkininkaitę Onutę Nenortaitę. 

1941 metų gegužės 26-ąją Sirvydų pradinės mokyklos vedėjas buvo suimtas ir įkalintas Kauno 
sunkiųjų darbų kalėjime, iš kurio 1941-ųjų birželio 23-iąją jį išlaisvino Kauno sukilėliai. Grįžęs į 
laisvę, dirbo Pavilkijo pradinės mokyklos vedėju. 

Vyriausiasis sūnus Algimantas 1943 metais sukūrė šeimą, dukra Gražina mokėsi Vilkijos 
gimnazijoje, o jauniausias sūnus Vygantas kartu su vienu šios knygos autorių (B.Aleknavičiumi) 
kurį laiką sėdėjo viename suole, kai mokėsi Lekėčių pradinės mokyklos penktame skyriuje. 

Antrosios bolševikų okupacijos metais mokytojas V.Matūnas vėl buvo suimtas ir ištremtas į 
Sibirą. Tolimesnis jo likimas nežinomas. 

Vyriausiasis mokytojo sūnus Algimantas 1945 metais išėjo į rezistencinį karą ir tapo Tauro 
apygardos Vytauto rinktinės vadu. Brolio pėdomis pasekė ir sesuo Gražina bei dar tik paauglys 
Vygantas. Visi jie žuvo už tautos laisvę ir nepriklausomybę. 


Mokytojas V.Matūnas su savo vaikais Gražina, Algimantu, Vygantu (ant tėvo rankų) prie žmonos karsto Paežerėliuose 
1935 metais 


Lekėčių valsčiaus visuomenininkai apie 1937 metus 


Pirmoje eilėje iš kairės į dešinę sėdi: Sirvydų pradinės mokyklos vedėjas Viktoras Matusevičius- 
Matūnas (1896-?), rusų suimtas, kalintas, į Lietuvą negrįžęs; Lekėčių urėdijos darbuotojas Stasys 
Povilaitis (1911-1993); Lekėčių kooperatyvo parduotuvės vedėjas, šaulių būrio vadas Jonas Guoga 
(1910-1997), kalintas Sibire. 

Antroje eilėje sėdi: E.Damijonaitienė, Sibiro tremtinė; Endzelienė; Lekėčių pradinės mokyklos 
vedėjas Juozas Damijonaitis (1900-1976), politinis kalinys, Sibiro tremtinys; Antosėlė Urbaitytė- 
Purtulienė (1909-1944), kilusi iš Kuro kaimo; Lekėčių nuovados viršininkas, Vyčio Kryžiaus 
ordininkas Jonas Prasauskas (1397-1965), politinis kalinys, Sibiro tremtinys; Birutė Saparaitė (g. 
1923); Kuro pasodės eigulys Jančius. 

Trečioje eilėje: policininkas Endzelis; pašto viršininkas Antanas Gintneris (1901-1971), kilęs 
iš Meištų, Būblelių vls.; Gabrinė Langytė; neatpažintas; Olesė Nėniūtė iš Kuro kaimo; neatpažintas; 
Elena Langytė-Tamulaitienė; Vaclovas Puskunigis (1912-1943), sirgo džiova, nusišovė; Jadvyga 
Tamulaitytė-Stankevičienė (1906-1954) iš Jančių; Leonas Rakauskas (g. 1913) iš Paryžiaus kaimo; 
Albina Vaidelytė (1918-1977) iš Sėtijų; Norbertas Mikuckas (1900-1949), laisvės kovotojas; Albina 
Tamulaitytė (g. 1914) iš Jančių; neatpažintas; kooperatyvo buhalteris Vladas Purtulis (1908-1994); 
Norbertas Puida; Juozas Vilimas (1900-1971); Stasys Biliotaitis (1919-1989). 

Ketvirtoje eilėje: Kazys Puskunigis; neatpažintas; Lekėčių valsčiaus savivaldybės sekretorius 
Pranas Klimaitis, kilęs iš Sintautų valsčiaus; Bernasius Rinkevičius (1914-1967); Stasys Pikčilingis 
(1901-1990) iš Sėtijų; Antanas Tamulaitis (Monopolčikas, 1383-1965), kilęs iš Pažiegždrių; Lekėčių 
nuovados daboklės sargas Jonas Stanislovaitis (1915-1982), Sibire kalintas dešimt metų; Jonas 
Vitkauskas (1881-1967) iš Zizų kaimo. 


Juozas STUMBRAS 


Teatralas Juozas Stumbras gimė 1896 metais Sutkuose. Kaune dirbo spaustuvėje. Nuo 1910 
metų pradėjo vaidinti „Dainos“ draugijos spektakliuose, 1919-aisiais dirbo Tautos teatre, vėliau — 
pas režisierių Antaną Sutkų „Vilkolakyje“. Baigęs A.Sutkaus vaidybos studiją, nuo 1923 metų dirbo 
režisieriaus padėjėju Kauno valstybiniame operos ir baleto teatre. Pastatė A.Rubinšteino „Demoną", 
Dž.Rosinio „Sevilijos kirpėją" ir kt. Nuo 1957 metų teatre jau nedirbo. Tolimesnis likimas nežinomas. 


Lietuvos nepriklausomybės dešimtmečio paminėjimo kryžius Sutkuose 


Jonas AŠTRAUSKAS 


Ūkininkas, partizanų rėmėjas Jonas Aštrauskas gimė 1396 metais. Gyveno Kerutiškės kaime, 
Plokščių valsčiuje. Buvo pavyzdingas ūkininkas, Plokščių valsčiaus viršaitis. Antrosios bolševikų 
okupacijos metais aktyviai rėmė laisvės kovotojų sąjūdį. 1946 metų vasario 23-iąją čekistų suimtas 
ir kalintas Šakiuose, Kaune, Vilniuje. 1946 metų spalio 11- -ąją karo tribunolo nuteistas dešimčiai 
metų lagerio ir penkeriems tremties. Iš Lietuvos į lagerį išvežtas 1947 metų liepos 30-ąją. Kalintas 
Karlage (Karagandos sritis), Taišetlage (Irkutsko sritis), 1953 metų spalio 22-ąją pervežtas į Kamyšlagą 
(Omsko sritis). Iš tremties paleistas 1956 metų kovo 29-ąją. Į Lietuvą grįžo 1966 metais. J.Aštrausko 
šeima į Sibirą buvo ištremta 1949 metais. 

Mirė Jonas Aštrauskas 1984-aisiais. 


Liūdi Rūdšilio pušys... 


Jurgis DULAITIS 


Ūkininkas Jurgis Dulaitis gimė 1896 metais. Gyveno Senųjų Vedegiškių kaime, Paežerėlių 
valsčiuje. Jurgio Dulaičio sūnus Juozas Dulaitis 1940-1943 metais, studijuodamas Vytauto Didžiojo 
universitete, įsijungė į LLA kovotojų gretas. Sūnaus pasirinkimui tėvas neprieštaravo. Kai 1944 
metų gruodžio 18-ąją Juozas Dulaitis su kitais desantininkais (V.Adomaičiu, B.Zokaičiu ir V.Svilu), 
vokiečių lakūnų padedami, nusileido netoli Lekėčių, kartu buvo išmestas ir nemažas krovinys ginklų. 
Jurgis Dulaitis parašiutininkams tuomet tuos ginklus padėjo ne tik paslėpti, bet ir juos perduoti 
Zanavykų partizanams. Visa tai pastebėjo pikta pašalinė akis. Neapsieita be išdavystės. 

1944-ųjų gruodžio 25-ąją, šv. Kalėdų dieną, Jurgis Dulaitis NKVD kareivių savo namų kieme 
buvo nušautas. 


Žiema Lekėčių valsčiaus Jančių kaime 

Kun. Vincas BIRBILAS 


Tautosakininkas, kunigas Vincas Birbilas gimė 1897 metų sausio 8-ąją Urvinių kaime, 
Griškabūdžio parapijoje. Mokytis pradėjo pas kaimo daraktorių. Baigęs Griškabūdžio pradinę 
mokyklą ir Vilkaviškio gimnaziją, nuo 1914 metų pradėjo studijuoti Seinų kunigų seminarijoje, bet 
dėl prasidėjusio karo mokslą teko baigti jau Gižuose. Studijavo ir Kauno universitete. 

Kunigu įšventintas 1922 metų rugsėjo 15-ąją. Nuo 1925-ųjų buvo Pakuonio, o nuo 1927 
metų - Pajevonio parapijų vikaras. 1932-ųjų sausio 6-ąją paskirtas Santaikos (Alytaus aps.) parapijos 
klebonu. Cia 1937 metais pradėjo statyti mūrinę bažnyčią, bet nebaigė. Nuo 1951-ųjų pabaigos — 
Keturvalakių parapijos klebonas. 1958 metų vasario 3-iąją kun. V.Birbilą ištiko infarktas. 

Kunigas V. Birbilas buvo aistringas kraštotyrininkas ir tautosakos rinkėjas. Jo surinkta tautosakos 
medžiaga dabar saugoma Lietuvių literatūros ir tautosakos institute Vilniuje. Spaudoje pradėjo 
bendradarbiauti nuo 1919 metų. Daug rašinių, ypač sovietinių metų, yra likę rankraščiuose, tarp jų 
ir dviejų dalių „Santaikos parapijos istorija", autobiografinė apybraiža „Gervėnų parapija", 
„Griškabūdis 1669-1963", „Senosios giesmės (kantičkos)" (136 giesmės su gaidomis), „Urvinių 
kaimo senosios dainos" (130 dainų su tekstais ir gaidomis). Visas rašytinis kunigo palikimas 
(nekontiskuotas KGB) saugomas Griškabūdžio parapijos archyve. 

Griškabūdžio kapinėse kun. V.Birbilo antkapiniame paminkle įrašyta: A.A. Vincas Birbilas 
1897-1966 Gervėnų klebonas. Gervėnų klebonas - tai jo slapyvardis. Paminklą statėsi pats, o ir 
mirties datą nusistatė, deja, netiksliai, nes randama jo rašinių ir po tariamosios mirties datos. 


Kun. V.Birbilas 1931 metais Kun.V.Birbilas 

Agota TUMOSAITĖ-PRŪSAITIENĖ 


Dainų atlikėja Agota Tumosaitė-Prūsaitienė 
gimė 1897 metų vasario 2-ąją Duobiškių kaime, 
Sintautų valsčiuje. Seimoje buvo vyriausia. Tėvams 
anksti mirus, jai teko rūpintis jaunesniaisiais savo 
broliukais ir sesutėmis. Nelengvas gyvenimas jos 
laukė ir vėliau. Vyras buvo mažaraštis darbininkas, 
savo žemės neturėjo. Gyveno Jurbarke, vėliau pas 
dukrą Elektrėnuose. 

Nuo vaikystės Agota mokėjo daug dainų apie 
knygnešius. 1958 metais A.Tumosaitės-Prūsaitienės 
atliekamas dainas užrašinėti pradėjo jos dukra Sofija 
Aganauskienė. Iš viso užrašytos 59 dainos, o 1991 
metais Kaišiadoryse išleistame leidinėlyje „Knyg- 
nešių dalia" yra 26 jos dainos. 

Mirė Agota Tumosaitė-Prūsaitienė 1972 metų 
gruodžio 14-ąją. Palaidota Abromiškių kapinėse 
(prie Elektrėnų). 


A.Tumosaitė-Prūsaitienė 


Slavikai 

Sutkai. Čia ilsisi Lūšnos Paukščių giminė 

Kun. Bronius PAUKŠTYS 


Kunigas salezietis Bronius Paukštys gimė 1897 metų vasario 15-ąją Kurynės kaime, Lekėčių 
valsčiuje. 1911 metais Paukščiai savo ūkelį Kurynėje pardavė ir persikėlė į Lūšnos kaimą. Iki 28- 
erių metų B.Paukštys mokytojavo Lukšių valsčiuje, buvo nepakeičiamas kaimo jaunimo švietėjas, 
įvairių renginių režisierius, o 1925-ųjų rudenį įstojo į saleziečių organizaciją ir išvyko mokytis į 
Italiją. 1931-1935 metais mokėsi tarptautiniame saleziečių teologijos institute Torine. 1935-ųjų 
liepos 7-ąją buvo įšventintas į kunigus. 1935-1937 metais redagavo Torine leistas „Saleziečių žinias". 

Grįžęs į Lietuvą 1937-aisiais metais buvo paskirtas pirmosios saleziečių įstaigos Vytėnuose 
administratoriumi, o po metų buvo perkeltas į Kauną ir tapo Švč. Trejybės parapijos saleziečių 
oratorijos administratoriumi. Nuo 1942 metų - Kauno Švč. Trejybės parapijos klebonas. 

Antrojo pasaulinio karo metu išgelbėjo apie 200 žydų tautybės vaikų. Už šį žygdarbį jam po 
mirties buvo suteiktas Pasaulio teisuolio vardas. Bolševikai su šiuo kilniaširdžiu kunigu stengėsi 
kaip galima greičiau susidoroti. 1944 metais jis buvo ištremtas į Sibirą, iš kurio, praradęs sveikatą, 
grįžo tik 1956-aisiais. Dėl savo aštrių pamokslų vėl buvo priverstas slapstytis. Vėliau, būdamas 
altaristu, apsigyveno Simne, bet ir čia KGB jo nepaliko nuošalyje. 

Mirė kun. Bronius Paukštys SDB 1966 metų gruodžio 17-ąją Kaune. Palaidotas Sutkuose, 
greta tėvų. 


Pasaulio teisuolio diplomas - kun. Broniui Paukščiui Kun. B.Paukštys SDB 

Kun. Klemensas PUSDEŠRIS 


Kunigas Klemensas Pusdešris gimė 1897 metų vasario 22-ąją Kidulių valsčiaus Jokeliškių 
kaime. 1912-1915 metais mokėsi Jurbarke. 1919-aisiais Marijampolėje prie „Žiburio“ gimnazijos 
baigęs mokytojų kursus, įstojo į Kunigų seminariją. 

Baigęs Seinų kunigų seminariją Gižuose, kunigu buvo įšventintas 1923 metų liepos 15-ąją. 
Dirbo Kalvarijoje vikaru ir gimnazijos kapelionu. 1928-1933 metais - Slavikų, 1933-1938 metais — 
Sintautų vikaras. 1939-1943-aisiais — pirmasis Ąžuolų Būdos parapijos klebonas ir bažnytinių 
trobesių statytojas. 1943 metais buvo paskirtas Žemosios Panemunės klebonu. Čia dirbo iki 1949- 
ųjų, po to suimtas ir ištremtas į Sibirą. Buvo didelis labdarys, visuomenės veikėjas, spaudos 
bendradarbis. 

Kun. Klemensas Pusdešris mirė 1953 metų lapkričio 6-ąją Vorkutoje (Rusija). Palaidojimo 
vieta nežinoma. 


Paminklo Žemojoje Panemunėje fragmentas Kun. K.Pusdešris 


Petras ANDRIULAITIS 


Puskarininkis Petras Andriulaitis gimė 1397 metų vasario 18-ąją (kitais duomenimis - 1899 
m. spalio 14 d.) Turčinų kaime, Būblelių valsčiuje. Mokėsi Veiverių mokytojų seminarijoje. Prasidėjus 
Pirmajam pasauliniam karui, mokslą nutraukė ir grįžo į namus. 1918-aisiais Marijampolėje pradėjus 
veikti mokytojų kursams, juos lankė ir P Andriulaitis. 1919 metų sausį kursų lankytojai savanoriais 
įstojo į besikuriančią Lietuvos kariuomenę. PAndriulaitis pateko į Antrąjį pėstininkų pulką. Baigęs 
puskarininkių mokyklą, 1919-ųjų gegužę jau kovėsi su bolševikais, pelnė Vyčio Kryžiaus ordiną. Iš 
bermontininkų vadavo Radviliškį, o 1920 metų rudenį kautynėse su lenkais buvo kontuzytas ir 
pateko į nelaisvę. Buvo išleistas, bet susirgo šiltine ir du mėnesius gydėsi karo ligoninėje. 

1921 metų gegužę išėjo į atsargą ir grįžo gimtinėn. Įsijungė į Saulių sąjungos veiklą. 1923- 
iaisiais dalyvavo Klaipėdos sukilime. Jų būrį į Klaipėdą vedė būsimasis Atlanto nugalėtojas Steponas 
Darius. 1924-aisiais PAndriulaitis dirbo Šakių pasienio policijoje sargybos viršininku, vėliau, 1936 
metais, įsidarbino Klaipėdos uosto muitinėje. Kai 1939-aisiais vokiečiai užėmė Klaipėdą, grįžo į 
Zanavykus. Kurį laiką dirbo Kudirkos Naumiesčio muitinėje. Rusams ją uždarius, ūkininkavo. 1949 
metais PAndriulaitis buvo ištremtas į Sibirą. Dirbo Krasnojarsko srities miškuose. Į Lietuvą grįžo 
1956-aisiais, dirbo Gelgaudiškio plytinėje. 

Mirė atšventęs savo šimtmečio jubiliejų. 


PAndriulaitis šaulio uniforma PAndriulaitis 1995 metais Gelgaudiškyje 


Pranas DUOBA 


Ūkininkas Pranas Duoba gimė apie 1897 metus Veršių kaime, Sintautų valsčiuje. 1947 metų 
lapkričio 24-ąją kartu su visa šeima buvo ištremtas į Sibirą. Pakeliui į ištrėmimo vietą, 1947-ųjų 
gruodžio 23-iąją Tiumenėje mirė žmona Petronėlė Duobienė. PDuoba tremtyje dirbo medkirčiu 
Baikalovo rajono Bačalino gyvenvietėje (Rusija). 

Mirė Pranas Duoba 1953 metų gegužės 19-ąją Bačaline. Palaidotas Kulimiesovo kaimo 
kapinėse. 


PDuoba Sibire PDuobos kapas Kulimiesovo kaime 

Vytautas PETRAITIS 


Inžinierius Vytautas Petraitis gimė 1897 metų vasario 27-ąją Antkalniškių kaime, Plokščių 
valsčiuje. 1927 metais baigė Grenoblio universitetą Prancūzijoje, įgijo inžinieriaus elektriko diplomą 
ir gamtos mokslų licenciato laipsnį. 1928-1941 metais dėstė Kauno aukštojoje technikos mokykloje. 
1944 metų antroje pusėje pasitraukė į Vakarus. 

1948-aisiais išvyko į Jungtines Amerikos Valstijas. 1948-1951 metais dirbo Guincy kolegijos 
instruktoriumi ir vienoje Cikagos firmoje braižytoju. Buvo Lietuvių profesorių draugijos Amerikoje, 
Amerikos lietuvių inžinierių ir architektų sąjungos, Amerikos inžinierių elektrikų draugijos narys. 
Bendradarbiavo „Vienybėje“, „Technikos žodyje". Parašė knygą „Kintamosios srovės pagrindai", 
kurią 1939 metais išleido Kauno aukštoji technikos mokykla. Tolimesnis likimas nežinomas. 


Zanavykų panemunės 


Augustinas STEPAITIS 


Savanoris-kūrėjas Augustinas Stepaitis gimė 1897 metų kovo 9-ąją Kriaučiūniškės dvare, 
Šakių valsčiuje. Savanoriu įstojo į Lietuvos kariuomenę. Dalyvavo Nepriklausomybės kovose. 
Pasižymėjo kautynėse su bermontininkais, buvo apdovanotas Vyčio Kryžiaus ordinu. 

Išėjęs į atsargą, apsigyveno Tauragėje. Vertėsi prekyba ir dalyvavo Šaulių sąjungos veikloje. 
Pirmosios sovietinės okupacijos metais kalintas Kauno sunkiųjų darbų kalėjime. Prasidėjus sovietų- 
vokiečių karui, išėjęs iš kalėjimo, aktyviai dalyvavo sukilime. 

Augustinas Stepaitis mirė 1943 metų spalio 28-ąją Tauragėje. 


Paminklas V.Pūtviui-Putvinskiui Tauragėje 


Kun. Juozas VALAITIS 


Kanauninkas Juozas Valaitis gimė 1897 metų balandžio 30-ąją Pusdešrių kaime, Slavikų 
valsčiuje. Baigęs pradžios mokyklą, persikėlė gyventi į Svėkšną pas savo dėdę dr. Juozą Rūgį, 
mokėsi progimnazijoje. Ją baigęs, įstojo į Kunigų seminariją, kuri Pirmojo pasaulinio karo metais 
buvo Petrapilyje. 

Grįžęs į Lietuvą, 1920-ųjų gegužės 9-ąją buvo įšventintas į kunigus. Primicijos vyko Slavikų 
bažnyčioje. Vikarauti buvo paskirtas į Aukštąją Panemunę, kur klebonavo būsimasis Telšių vyskupas 
Justinas Staugaitis. Kai kun. J.Staugaitis tapo Telšių vyskupu, kun. J.Valaitį pakvietė eiti Telšių 
vyskupijos kanclerio pareigas. Statant Telšių vyskupijos Kunigų seminariją, kun. J.Valaitis porą 
kartų vyko į Ameriką rinkti Seminarijai lėšų. Vėliau vyskupo prašė, kad jį paskirtų klebonu. Gavo 
Rietavo parapiją, taip pat buvo ir mergaičių Žemės ūkio mokyklos mokytojas. Vėliau klebonavo 
Gaurėje, iš kurios buvo ištremtas į Sibirą. Grižęs iš tremties, dirbo Panevėžyje, Mažeikiuose, 
Tauragėje, Klaipėdoje. : 

Mirė kanauninkas Juozas Valaitis 1979 metais. Palaidotas Šilalės bažnyčios šventoriuje. 


Brolių kunigų Juozo ir Felikso Valaičių kapas Šilalės 
Kan. J.Valaitis bažnyčios šventoriuje 

Daugailių kapinėse apie 1922 metus buvo pašventintas kryžius Broniaus Sidaravičiaus broliui, Vyčio Kryžiaus ordininkui 
Jurgiui Sidaravičiui 


Sidaravičiai Liepalotuose prie lėktuvo, kuriuo iš Kauno atskrido karo lakūnas B.Sidaravičius 
B.Sidaravičiaus nuotraukos 


Bronius SIDARAVIČIUS 


Profesorius Bronius Sidaravičius gimė 1897 metų balandžio 6-ąją Liepalotų kaime, Lukšių 
valsčiuje, gausioje stambaus ūkininko šeimoje. 1916 metais baigė Marijampolės gimnaziją, kuri 
tuo metu buvo persikėlusi į Jaroslavlį. 1919-ųjų pradžioje, kartu su broliu Jurgiu (1900-1919), 
savanoriais įstojo į besikuriančią Lietuvos kariuomenę. Brolis Jurgis, baigęs Karo mokyklos 1-ąją 
laidą, 1919 metų rugpjūčio 24-ąją žuvo kautynėse su bolševikais, o Bronius, 1919-ųjų gruodžio 
16-ąją baigęs Karo aviacijos mokyklą, iki 1928 metų tarnavo Lietuvos karo aviacijos pajėgose, 
kartu studijuodamas mediciną Lietuvos universitete. Tarnaudamas karo aviacijoje, buvo 
neišskiriamas būsimojo Atlanto nugalėtojo Stepono Dariaus draugas. Kartu skraidė tuo pačiu lėktuvu. 

Pulkininkas leitenantas Leonardas Peseckas knygoje „Karo lakūno pasakojimai" rašė: Dariaus 
žvalgas buvo Sidaravičius, tada lankęs Medicinos fakultetą, vėliau — išgarsėjęs profesorius. Jis, 
Dariaus įkalbėtas, sykį atnešė iš Universiteto griaučius. Skrendam rikiuotėje. Pyragius - įsitempęs, 
į šalis nesidairo. Paskui - žvilgt į Dariaus lėktuvą, o ten lakūno vietoje - griaučiai. Pyragio lėktuvas 
net susiūbavo... Ir anais laikais visko būta... 

1928 metais B.Sidaravičius, baigęs medicinos studijas, pradėjo dirbti universitete, apgynė 
daktaro disertaciją, tapo profesoriumi, katedros vedėju, daugelio mokslinių veikalų autoriumi. 

Mirė prof. Bronius Sidaravičius 1969 metų kovo 5-ąją Kaune. Palaidotas Petrašiūnų kapinėse. 


Karo mokyklos kariūnai: B.Sidaravičius (kairėje), Juozas 
Karo lakūnas leitenantas B.Sidaravičius Skaisgiris (stovi), trečiasis neatpažintas 


Kostas Juozas AUŠIŪRA 


Savanoris Juozas Aušiūra gimė 1897 metų birželio 
15-ąją Paspirgėlių kaime, Sintautų valsčiuje. Į kariuomenę 
savanoriu įstojo 1919 metų sausio 27-ąją. Tarnavo 
Antrajame pėstininkų pulke. Buvo narsus karys, visur ir 
visada rodė asmeninį pavyzdį. Su bolševikais jis kovojo 
nuo 1919 metų pradžios. Įsimintina buvo 1919 metų rug- 
pjūčio 16-oji. Kovojant su bolševikais netoli Zarasų, eilinis 
J.Aušiūra su dviem draugais nakties metu išėjo į žvalgybą. 
Prislinkę prie vienkiemio, kuriame buvo apsistoję bolševikai, 
staigiai užklupo priešo sargybinį, pro langą sviedė kelias 
granatas. Daug priešo kareivių žuvo, o sužeistus paėmė į 
nelaisvę. Į žvalgybą J.Aušiūra dažniausiai eidavo su Petru 
Smirnovu, Juozu Karlausku ir Antanu Kackausku. Šį ket- 
vertą visados lydėdavo sėkmė. Už pasižymėjimą kautynėse 
su bolševikais Juozas Aušiūra buvo apdovanotas Vyčio 
Kryžiaus ordinu. Pablogėjus sveikatai, 1920 metų pabaigoje 
išėjo į atsargą. 

Mirė Kostas Juozas Aušiūra 1932-ųjų metų vasarą. 
Palaidotas Plieniškių kaimo kapinėse. 


K.J.Aušiūra 


Pirmieji Lietuvos kariuomenės šarvuočiai pakeliui į frontą 


Česlovas KAIRIŪKŠTIS 


Pulkininkas leitenantas Česlovas Kairiūkštis 
gimė 1897 metų birželio 28-ąją Gelgaudiškyje. 
Mokėsi gimnazijoje Vilniuje. Pirmojo pasaulinio karo 
metais pasitraukė į Rusiją ir 1916-aisiais baigė 
Martyno Yčo gimnaziją Voroneže, o 1917 metais — 
Karo mokyklą. Grįžęs į Lietuvą savanoriu įstojo į 
Lietuvos kariuomenę. Studijavo Saint Cyro karo 
mokykloje Prancūzijoje ir Vytauto Didžiojo karininkų 
kursuose. Nuo 1920 metų pabaigos tarnavo 12- 
ajame pėstininkų pulke, vėliau Generaliniame štabe, 
Karo mokykloje, o taip pat 8-ajame ir 5-ajame 
pėstininkų pulkuose. 1926-1927 metais dirbo Lietu- 
vos šaulių sąjungos štabe, buvo karinio paruošimo 
skyriaus viršininkas. 1937-1939 metais tarnavo 
Ginklavimosi valdyboje. Bendradarbiavo „Trimite“ 
(1926-1935) ir karinėje spaudoje. 

Ceslovas Kairiūkštis mirė 1939 metų spalio 
1-ąją Kaune. 


Č.Kairiūkštis 


Norkūnų piliakalnis 


Vincas STANAITIS 


Vargonininkas Vincas Stanaitis gimė 1897 metų rugpjūčio 4-ąją Ašmoniškių kaime, Būblelių 
valsčiuje. Vargonuoti mokėsi Naumiestyje pas Zigmą Skirgailą. 1925 metais pradėjo vargonininkauti 
Žvirgždaičių parapijos bažnyčioje ir šias pareigas ėjo net 53-ejus metus. Dirbo prie keturiolikos 
kunigų ir visiems įtiko. 1929 metais vedė Oną Butauskaitę iš Gražiškių kaimo (Barzdų vIs.). Užaugino 
dukras Petrutę ir Danutę bei sūnų Joną, kuris pasirinko tėvo profesiją. 


Vincas Stanaitis mirė 1978 metų spalio 8-ąją Žvirgždaičiuose. Palaidotas Kudirkos Naumiesčio 
kapinėse. 


Vincas Stanaitis ir Antanas Kudirka iš Murinų. Jaunystės 
V.Stanaitis dienų bičiulystę liudijanti nuotrauka 


Jonas PRASAUSKAS 


Viršila Jonas Prasauskas gimė 1897 metų liepos 18- 
ąją Bajoraičių kaime, Būblelių valsčiuje. 1919 metų kovo 
17-ąją pradėjo tarnauti Lietuvos kariuomenėje. Kovėsi su 
bolševikais ir lenkais Vilniaus bei Dauguvos frontuose. Savo 
šaltu sumanumu ir drąsa rodė pavyzdį kitiems kovotojams. 
1921 metų gruodžio 1-ąją tapo viršila. Už sumanumą ir 
drąsą buvo apdovanotas Vyčio Kryžiaus ordinu. Į atsargą 
išėjo 1923 metų sausio 8-ąją. Vėliau dirbo Lekėčių nuo- 
vados viršininku ir Saulių būrio vadu. 

1941 metų birželio 14-ąją bolševikai J.Prasauską su 
žmona Elzbieta, šešiolikmete dukra Milda ir keturiolikmečiu 
sūnumi Mindaugu ištrėmė į Sibirą. Kalėjo Krasnojarsko 
krašte buvusiame Rešiotų lageryje. Nuo 1950 metų kalintas 
Pesčianlage (Karagandos sritis). Paleistas su šeima 1958- 
aisiais grįžo į Lietuvą ir apsigyveno Zanavykuose. 

Mirė Jonas Prasauskas 1965 metais, palaidotas 
Višakio Rūdoje. 


J.Prasauskas 


Prie Lekėčių 1928 metais sudužęs lėktuvas 


Jonas MAŠIOTAS 


Prano Mašioto sūnus mokytojas Jonas Mašiotas gimė 1897 metų rugsėjo 12-ąją Rygoje. 
1915 metais baigė Rygos vokiečių realinę gimnaziją. 1916-1918 metais dirbo Lietuvių tremtinių 
komitete Maskvoje, priklausė Lietuvių socialistų liaudininkų partijai, bet iš kairiųjų įtakos greitai 
išsivadavo. Grįžęs į Lietuvą, 1919-1922 metais mokytojavo Marijampolės gimnazijoje ir mokytojų 
seminarijoje. Nuo 1922-ųjų studijavo matematiką Berlyno ir Lozanos universitetuose. Dėl sunkios 
materialinės padėties nebaigęs studijų, grįžo į Lietuvą. Dirbo ir mokėsi savarankiškai. Nuo 1926 
metų mokytojavo Kauno aukštesniojoje komercinėje mokykloje, o nuo 1927 metų - ir „Aušros“ 
berniukų gimnazijoje. Įstojo į Lietuvos šaulių sąjungą, nuo 1929-ųjų buvo Lietuvos skautų sąjungos 
narys. 1928 metais gavo progimnazijos, 1932-aisiais - gimnazijos mokytojo teises. 1943 metais 
buvo paskirtas Vilkijos gimnazijos vyresniuoju mokytoju. 

1944 metais pasitraukė į Vakarus. 1949-aisiais atvyko į JAV. Aktyviai dalyvavo visuomeninėje 
veikloje. 1945 metais - vienas iš Lietuvos atgimimo sąjūdžio kūrėjų, nuo 1951-ųjų — Amerikos 
lietuvių tautinės sąjungos narys. Bendradarbiavo leidiniuose „Jaunoji Lietuva", „Lietuvos žinios", 
„Svietimo darbas", „Mūsų kelias“, „Vienybė“, „Margutis“, „Draugas“ ir kt. 1919 metais Rygoje 
redagavo „Darbininkų kovą", 1946 metais Vokietijoje - „Laisvąją Lietuvą". Parašė matematikos 
teorijos veikalų bei vadovėlių. : 

Mirė 1953 metų sausio 28-ąją Cikagoje. 1993 metais mokytojo Jono Mašioto palaikai pervežti 
į Lietuvą ir palaidoti Kaune, Petrašiūnų kapinėse, greta artimųjų. 


J.Mašiotas J.Mašioto kapas Petrašiūnų kapinėse 


Seinų kunigų seminarijos vinjetė 


Seinų kunigų seminarijos vinjetė, daryta 1898 metais. Joje matosi ir klierikai zanavykai: Jonas Valaitis, Antanas 
Uogintas, Feliksas Martišius, Jonas Krištolaitis, Jonas Kasakaitis, Pranas Račiūnas, Pranas Baltrušaitis, Juozapas 
Vailokaitis, Juozas Vaičaitis, Jurgis Baltrušaitis ir kiti. Ė 

Vinjetės originalas iš kun. J.Kasakaičio asmeninio archyvo saugomas Zanavykų krašto muziejuje Sakiuose 

Poeto PLemberto gimtinė 1997 metais 


Biržų Vytauto Didžiojo metų pagerbimo komiteto nariai 1930-aisiais. Iš kairės stovi Biržų komendantas zanavykas PKaunas, 
greta - PLembertas 


Pranas LEMBERTAS 


Poetas Pranas Lembertas gimė 1897 metų rugsėjo 18-ąją Eiciūnų kaime, Paežerėlių valsčiuje. 
1924 metais baigė Lietuvos mokytojų profesinės sąjungos gimnaziją Kaune. 1920-1924 metais 
mokėsi solinio dainavimo Kauno muzikos mokykloje. 1924-1928 metais studijavo teisę Lietuvos 
universitete. 1926-aisiais pradėjo dirbti Biržų notaru. Buvo šio Aukštaitijos miesto Tarybos narys, 
dalyvavo įvairių organizacijų — Vilniui vaduoti sąjungos, Lietuvių-latvių vienybės, šaulių, skautų — 
veikloje. Vokietijoje pirmininkavo Lietuvių sąjungos skyriams Segeberge ir Oldenburge. 1949 metais 
atvyko į JAV ir nuo 1950-ųjų apsigyveno Bostone, kur 1955 metais įsteigė nekilnojamosios 
nuosavybės pirkimo-pardavimo įstaigą. Dalyvavo organizacijos BALF veikloje. 1952-1953 metais 
pirmininkavo teisininkų draugijos skyriui. Dar dvidešimtmetį Praną užvaldė poezijos mūza. Ir kas 
nežino jo žodžiais plačiai paplitusios po Lietuvą dainos „Tau, sesute, puikios gėlės" . Išleido poezijos 
rinkinius „Saulėtekiai“ (1935), „Baltija šaukia" (1947). Po PLemberto mirties išleista „Saukiu, o 
Nemune" (1992), „Tėvynės drobės" (1994), „Sirdis skambėjo dainomis" (1997), o taip pat jo 
žodžiais išleistas muzikinis įrašas „Dainos, muzika ir gėlės". 

Mirė Pranas Lembertas 1967 metų lapkričio 29-ąją Los Angeles (JAV). 1997 metais jo palaikai 
pervežti į Lietuvą ir iškilmingai perlaidoti Paežerėlių kapinėse. 


PLembertas apie 1920 metus PLembertas 


Vincas JURGILAS 


Viršila Vincas Jurgilas gimė 1897 metų rugsėjo 30-ąją Vaitiekupių kaime, Sintautų valsčiuje. 
1919 metų sausį šiame valsčiuje suorganizavęs 16 savanorių, su jais įstojo į Lietuvos kariuomenę. 
Tarnavo Antrajame pėstininkų pulke, tačiau prašėsi į frontą ir buvo paskirtas 3-iosios kuopos 
skyrininku. Vėliau buvo perkeltas į Šeštąjį pulką, kuriame savanoriu tarnavo ir jo jaunesnysis brolis 
Jonas. 

V.Jurgilas kovojo su bolševikais, bermontininkais ir lenkais. Kautynėse pasižymėdavo narsumu 
bei sumanumu. Būdamas linksmo būdo, jis sugebėdavo pakelti ir savo karių nuotaiką. O kartais į 
karius kreipdavosi rimtai sakydamas: Nors kiekvieną žemės pėdą reikės aplaistyti krauju, bet tėvynė 
turi būti laisva. Už sumanumą ir drąsą jis buvo apdovanotas Vyčio Kryžiaus ordinu, o kuopos 
vadas šį narsuolį praminė kruvinųjų laikų drąsiuoju aru. Į atsargą V.Jurgilas išėjo 1921 metų gruodžio 
10-ąją. Buvo vienas pirmųjų Lietuvos kariuomenės kūrėjų-savanorių sąjungos Šakių skyriaus 
steigėjų. Sužinojęs, kad klaipėdiečiai rengiasi sukilti prieš prancūzus, 1923 metų sausį išėjo padėti 
jiems. Grįžęs iš sukilimo, ūkininkavo Menčikių kaime, Sintautų valsčiuje. 

1941 metų birželio 14-ąją V.Jurgilo šeimą okupantai ištrėmė į Sibirą. Pateko į Krasnojarsko 
krašto Rešiotų lagerį. 

Vincas Jurgilas 1943 metų sausio 2-ąją Ypatingojo pasitarimo buvo nuteistas mirties bausme, 
1943-iųjų kovo 25-ąją sušaudytas, 1989 metų liepos 28-ąją reabilituotas. 


V.Jurgilo sutuoktuvės V.Jurgilas - Lietuvos kariuomenės savanoris 


Albinas MAČIULAITIS 


Lietuvos kariuomenės kūrėjas-savanoris Albinas 
Mačiulaitis gimė 1897 metų spalio 3-iąją Daržininkų kaime, 
Žaliosios valsčiuje, Naumiesčio parapijoje. Baigęs Žaliosios 
pradinę mokyklą, dirbo tėvų ūkyje. 1919 metų pradžioje 
pėsčias atėjo į Alytų ir savanoriu stojo į besikuriančią Lietu- 
vos kariuomenę. Į atsargą išėjo 1923 metais. Gavęs reko- 
mendaciją, tarnavo Panevėžio geležinkelio policijoje. 

1925-aisiais vedė Oną Zukauskaitę. Dirbti netrukus 
buvo perkeltas į Pagėgių pasienio policiją. Vėliau dirbo 
Kauno, Sirvintų, Kybartų, Kudirkos Naumiesčio, Griškabū- 
džio paštuose. Buvo aktyvus Saulių sąjungos narys. 

Bolševikų suimtas, žiauriai tardytas ir kalintas Barzduo- 
se bei Marijampolėje. Nuteistas 25 metams katorgos. Kalėjo 
Vorkutos lageriuose (Rusija). 1957 metais grįžo į Lietuvą. 

Mirė Albinas Mačiulaitis 1987 metų liepos 19-ąją. 
Palaidotas Panevėžio kapinėse. 


A.Mačiulaitis 


Pirmoje eilėje sėdi: dukra Birutė, žmona Ona ir Albinas Mačiulaitis. 
Stovi: sūnus Algimantas, jo žmona Jūratė, jo dukra Rūta bei sūnus 
Algirdas ir Juozas Mačiulaitis, už jų — Birutės sūnus Eugenijus ir jos 
vyras Jonas 


Kazys GERMANAS 


Inžinierius Kazys Germanas gimė 1897 metų spalio 
9-ąją Svetošino dvare, Paežerėlių valsčiuje. 1915 metais 
baigė „Saulės“ mokytojų kursus Vilniuje, mokėsi Vorone- 
žo realinėje gimnazijoje. 1918 metais grįžęs į Lietuvą, 
savanoriu pradėjo tarnauti Lietuvos kariuomenėje. 1919- 
aisiais baigė Karo mokyklą, o 1920 metais dalyvavo 
mūšiuose su lenkais. 1929 metais Lietuvos universiteto 
Technikos fakultete įgijo inžinieriaus statybininko diplomą. 
Buvo susisiekimo ministras. 1940-ųjų metų pradžioje — 
Svietimo ministerijos departamento direktorius. Bendra- 
darbiavo „Technikoje“, „Savivaldybėje“. 1940-ųjų metų 
liepos 13-ąją okupantų suimtas ir nuteistas aštuoneriems 
metams lagerio. Prasidėjus karui, iš kalėjimo išlaisvintas. 

1944-aisiais pasitraukė į Vakarus. Vėliau išvyko į 
Ameriką. Aktyviai dalyvavo Lietuvių bendruomenės 
veikloje. 

Mirė Kazys Germanas 1980 metų balandžio 18-ąją 
St. Charles (JAV). 


K.Germanas 


Kriūkai iš paukščio skrydžio 


Petronėlė KAUNAITĖ 


Mokytoja Petronėlė Kaunaitė gimė 1897 metų gruodžio 4-ąją Sintautuose. 1919 metais baigė 
Marijampolės „Žiburio“ gimnaziją. Lietuvos universitete apgynė diplominį darbą „Abelio teorema" 
(vadovas doc. PSlavėnas). 1919-1923 metais dirbo Prienų „Žiburio“, nuo 1927-ųjų —- Utenos 
gimnazijoje. Po Antrojo pasaulinio karo mokytojavo Vilniuje. Tolesnis likimas nežinomas. 


Šėtijų kaimo fragmentas 


Juozas STANKUNAS 


Savanoris Juozas Stankūnas gimė 1897 
metais Dubiniškių kaime, Plokščių valsčiuje. 1919 
metų kovo 12-ąją savanoriu įstojo į atskirą bata- 
lioną. Netrukus buvo perkeltas į Pirmąjį husarų 
pulką. Tarnaudamas šiame pulke, atliko daug 
narsių žygių, už kuriuos jis buvo apdovanotas Vyčio 
Kryžiaus 3-iojo laipsnio ordinu. 

1919 metų rugpjūčio 25-ąją, lietuviams 
kovojant su bolševikais prie Dauguvos, husarai 
. Juozas Jablonskis ir J.Stankūnas buvo pasiųsti į 

žvalgybą. Prijoję Zagarinės kaimą, jie susišaudė 
su priešo sargybiniais, kuriems pasitraukus, įjojo į 
kaimą ir priešą apmėtė granatomis. Kilus panikai, 
narsieji husarai staigiai dingo, nujojo pas eskadro- 
no vadą karininką Silerį ir pranešė jam žvalgybos 
rezultatus. Tuojau buvo pradėtas puolimas, kuris 
baigėsi lietuvių pergale. 

Į atsargą J.Stankūnas išleistas 1921 metų 
spalio 12-ąją. Apsigyveno Bundzų kaime, Plokščių 
valsčiuje, kur ūkininkavo 8 ha ūkelyje. Tolimesnis 
likimas nežinomas. 


J.Stankūnas 


Lietuvos kariai žygyje 


Petras MAČIULAITIS 


Viršila Petras Mačiulaitis gimė 1897 metų gruodžio 10- 
ąją Lauckaimyje, Naumiesčio parapijoje. 1919 metų vasarį 
buvo pašauktas į kariuomenę. Kiek apmokytas Vilkaviškyje, 
buvo perkeltas į Antrąjį pėstininkų pulką. 1919 metų vasarą 
lietuviams kovojant su bolševikais, PMačiulaitis su trimis 
kareiviais ties Uliūnais buvo pasiųstas žvalgybon. Skyrininkas 
PMačiulaitis su savo trejetu praslinko pro priešo liniją ir, užėję 
į užnugarį, iš keturių šautuvų atidengė ugnį. Bolševikams 
pasitraukus, mūsų kariai be kautynių ir be aukų pradėjo 
žygiuoti pirmyn. Už šį žygį PMačiulaitis buvo apdovanotas 
Vyčio Kryžiaus ordinu. Vėliau dalyvavo kautynėse ne tik su 
bolševikais, bet ir su bermontininkais bei lenkais. 1920 metais 
P.Mačiulaičiui buvo suteiktas viršilos laipsnis. Tolimesnis 
likimas nežinomas. 


PMačiulaitis 


Lietuvos kariuomenės kariai Nepriklausomybės pradžioje 


Juozas MERČAITIS 


Mokytojas Juozas Merčaitis gimė 1897 metų gruodžio 26-ąją Lukšiuose, smulkaus amatininko 
šeimoje. Vaikystėje su broliu liko našlaičiai. Mokėsi Veiverių mokytojų seminarijoje, kuri per Pirmąjį 
pasaulinį karą išsikėlė į Ukrainą. Čia Juozas ir gavo pradinės mokyklos mokytojo diplomą. Grįžęs 
į Lietuvą, 1918 metais buvo paskirtas Lekėčių pradinės mokyklos vedėju. Mokykla tuomet buvo 
Paryžiuje (Lekėčių kaimo dalis už 2 km nuo miestelio). Kartu su geriausiu savo bičiuliu Lekėčių 
valsčiaus viršaičiu Antanu Tamulaičiu (1883-1965) daug nuveikė švietimo srityje. Buvo nuotaikingas, 
garsiakalbis, geras pedagogas, gana reiklus mokiniams, bet juos labai mylėjęs. Per vasaros atostogas 
jis taip pasiilądavęs savo mokinių, jog išgirdęs šuns lojimą, skubėdavęs prie lango ir sakydavęs: Gal 
vaikučiai ateina. 1934 metais mokytojas Juozas Merčaitis iš Lekėčių buvo perkeltas vadovauti 
Zygėnų (Gelgaudiškio vls.) pradinei mokyklai. 1940 metų rugpjūtį dalyvavo Kaune surengtame 
Lietuvos mokytojų suvažiavime, kuriame po „Internacionalo“ suvažiavimo delegatai užtraukė 
Lietuvos himną ir ne juokais išgąsdino okupantus. 

1945 metų kovo 18-ąją Juozas Merčaitis mirė. Palaidotas Brambergo (dabar Bydgošė, Lenkija) 
kapinėse. 


Du neišskiriami Lekėčių bičiuliai - mokytojas J.Merčaitis 
J.Merčaitis 1924 metais ir A.Tamulaitis 1924 metais 


Julija LOZORAITYTĖ-VAICEKAUSKIENĖ 


Teisininkė Julija Lozoraitytė-Vaicekauskienė gimė 1897 
metais. 1915-1918 metais gyveno Voroneže ir mokėsi gimnazi- 
joje. 1918-aisiais mokėsi Maskvoje, Tichomirovo pedagoginiuose 
kursuose. 1920 metais ištekėjo už agronomo Jurgio Vaicekausko. 
1919-1922 metais buvo sekretore Lietuvos finansų ministerijoje, 
taupomosiose kasose. 1930-aisiais baigė Vytauto Didžiojo 
universiteto Teisių fakultetą. Baigusi universitetą, kurį laiką dirbo 
Apygardos teisme. Po vyro mirties, nuo 1933 metų, dirbo „Vyriau- 
sybės žinių" redakcijoje, 1935-1940 metais - Užsienio reikalų 
ministerijoje. Nuo 1940-ųjų iki arešto -1946 metų kovo 20-osios 
— Mokslų akademijoje. Buvo kalinta. 

Mirė Julija Lozoraitytė-Vaicekauskienė 1965 metais Kaune. 
Palaidota Petrašiūnų kapinėse greta savo tėvo varpininko 
Motiejaus Lozoraičio. 


J.Lozoraitytė-Vaicekauskienė 


Giria, giria, tu žalioji... 


Antanas ČEREŠKEVIČIUS-ŠAULYS 


Laisvės kovotojas Antanas Čereškevičius-Šaulys gimė 1897 metais (kai kuriuose šaltiniuose 
gimimo data nurodomi 1899, 1900 ir net 1901 metai) Bundzų kaime, Plokščių valsčiuje. Vedė 
Oną Kazlauskaitę, atėjo gyventi į Morkų kaimą (Paežerėlių vls.) ir išaugino du sūnus bei dukrą. 
Morkuose pavyzdingai ūkininkavo. 1945 metų balandžio 30-ąją, kartu su vyriausiuoju sūnumi 
Antanu (1919-1945), išėjo į laisvės karą. Netrukus sūnus Antanas nelygioje kovoje su reguliariąja 
NKVD kariuomene žuvo Valkų mūšyje. Zuvusį sūnų pakeitė dukra Bronė (g.1926), kuri žuvo 1949 
metų vasario 16-ąją prie Naidynės (Lekėčių vls.). A.Cereškevičius kovojo Paežerėlių apylinkėse. 
Buvo Zalgirio rinktinės būrio vadas. Savo būrio veikimo zonoje elgėsi griežtai, bet teisingai. 

Antanas Cereškevičius žuvo 1948 metų birželio 17-ąją nelygioje kovoje Sutkų girioje. Buvo 
užkastas po Lekėčių stribo Jono Valevičiaus ūkiniu pastatu. 


1927 metais Morkų kaime laidojamas 5 metukų Vytautas Čereškevičius. Centre - berniuko tėvas Antanas Čereškevičius. 
Greta - žmona Ona Kazlauskaitė-Cereškevičienė ant rankų laiko dukrą Bronę. Apačioje (prie sesutės Bronės kojų) - mažasis 
Cereškevičių Antanukas 


Ona KAZLAUSKAITĖ-ČEREŠKEVIČIENĖ 


Ona Kazlauskaitė-Čereškevičienė gimė 1897 metais (antkapiniame paminkle įrašyta, jog gimusi 
1898-aisiais) Morkų kaime, Paežerėlių valsčiuje, Agnieškos Milerytės-Kazlauskienės ir Motiejaus 
Kazlausko šeimoje. Augo trys seserys ir brolis. Ona ištekėjo už Antano Čereškevičiaus, kilusio iš 
Bundzų kaimo, Plokščių valsčiaus. Antanas pavyzdingai tvarkė 17 ha ūkį. Šeimoje augo du sūnūs 
ir dukra. Prasidėjus antrajai bolševikinei okupacijai, Onos Čereškevičienės vyras Antanas ir 
vyriausiasis sūnus, taip pat Antanas, išėjo į laisvės karą. Sūnus žuvo 1945 metų gegužės 12-ąją 
Valkų mūšyje. Žuvusį sūnų kovos kelyje pakeitė duktė Bronė. 1948 metų birželio 17-ąją Sutkų 
girioje žuvo Žalgirio rinktinės būrio vadas Antanas Čereškevičius, o 1949 metų vasario 16-ąją ir 
dukra Bronė. 1949 metų gegužės 13-ąją čekistai suėmė Oną Čereškevičienę i ir tų pačių metų liepos 
29-ąją už priklausymą partizanų būriui, pagal RSFSR BK 58-1a straipsnį nuteisė 25 metams pataisos 
darbų lagerio su teisių suvaržymu 5 metams. Netrukus buvo išsiųsta į Ozerlagą. 1955 metų gruodžio 
15-ąją perkelta į Angarlagą. Į laisvę išleista 1956 metų gruodžio 15-ąją. Grįžo į Lietuvą. 

Mirė Ona Cereškevičienė 1987 metais. Palaidota Sutkų kapinėse greta sūnaus Antano, žuvusio 
Valkų mūšyje. Beje, antkapiniame paminkle sūnus neįrašytas. Paminkle įrašytas tik jos vyras Antanas 
Cereškevičius, kurio palaikai dar ir šiandien užkasti Lekėčiuose, po stribo Jono Valevičiaus ūkiniu 
pastatu. 


S“ O.Kazlauskaitė-Čereškevičienė, grįžusi iš 
O.Cereškevičienė (pirmoji iš dešinės) lageryje 1955 metų vasario 20-ąją sovietinio lagerio 


Jonas KRAMILIUS 


Puskarininkis Jonas Kramilius gimė 1897 metais Veršių kaime, Sintautų valsčiuje. 1919 metais 
savanoriu išėjo į besikuriančią Lietuvos kariuomenę. Tarnavo Antrajame pėstininkų pulke, kur už 
parodytą drąsą buvo apdovanotas Vyčio Kryžiaus ordinu. J.Kramiliui teko kautis su visais Lietuvos 
nepriklausomybės priešais: bolševikais, bermontininkais ir lenkais. 

Gerai prisimenu, kai 1937 metų vasarą pirmą kartą sutikau dėdę Joną Kramilių Veršiuose, — 
1996 metais pasakojo iš Australijos viešnagėn atvykęs Antanas Kramilius. - Tuomet dėdė man 
parodė seklyčioje kabantį didelį paveikslą, kuriame buvo pavaizduotas Radviliškio malūnas, prie 
kurio jam teko kautis su bermontininkais. Rodė ir sužeidimo vietą. Bet iš kautynių lauko nesitraukė. 
Kaunantis su lenkais prie Giedraičių, pateko į nelaisvę ir buvo išvežtas net į Galiciją. Iš nelaisvės 
pabėgo ir per visą Lenkiją, slapstydamasis ir misdamas tik uogomis bei žolelėmis, grįžo į Lietuvą. 
Nepriklausomybės metais gyveno Veršiuose, ūkininkavo 30 ha tėvų paliktame ūkyje. Artėjant antrajai 
bolševikų okupacijai, 1944 m. Jonas Kramilius su šeima vokiečių buvo evakuotas į Rytprūsius. 
Dėdė buvo paimtas kasti apkasų ir su šeima išsiskyrė. Karo pabaigoje atsidūrė anglų zonoje. Sovietų 
agentų pažadais apibertas ir jų paklausęs, 1946 m. sausio 3 d. jau buvo Lietuvoje, o tų pačių metų 
sausio 31-ąją buvo suimtas ir išgabentas į Archangelsko kalėjimą. 1950 m. gruodžio 12 d. palaužtos 
sveikatos vėl grįžo į Lietuvą, bet niekur negalėjo prisiregistruoti. Laikinai prisiglaudė Lepšiuose pas 
brolį Praną, o vėliau persikėlė pas žmoną į Kauną. 

Mirė Jonas Kramilius 1956 metų gruodžio 17-ąją Kaune. Palaidotas Petrašiūnų kapinėse. 


J.Kramilius su savo šeima 


Petras BUKAITIS 


Ūkininkas Petras Bukaitis gimė 1897 metais 
Tervydonių kaime, Paežerėlių valsčiuje. Seimoje buvo 
vyriausiasis sūnus, todėl, baigęs Žemosios Panemunės 
pradžios mokyklą, liko ūkininkauti tėviškėje. Vedė 
Pauliną Mamaitytę iš Zemosios Panemunės. Išaugino 
sūnų Romą (g. 1929) ir dukrą Gailutę (g. 1933). Buvo 
pavyzdingas ūkininkas. Trobesiams apšviesti įsirengė 
vėjo jėgainę. Pasistatė gerus tvartus, už kuriuos Lietuvos 
vyriausybės buvo netgi premijuotas. Kurį laiką dirbo 
Paežerėlių valsčiaus viršaičiu, draugavo su žinomo 
žurnalisto Valentino Gustainio broliu Antanu Gustainiu. 
Buvo gana aktyvus šaulys, priklausė įvairioms tautinėms 
ir katalikiškoms organizacijoms, kuriose buvo renkamas 
valdybos ir tarybos nariu. 

Mirė Petras Bukaitis 1946 metų rugsėjo 11-ąją. 
Palaidotas Zemosios Panemunės kapinėse. 


PBukaitis 
Žemosios Panemunės parapijos ateitininkų kuopelės taryba. 


Centre sėdi rašytojų S. ir V. Tamulaičių sesuo Marytė Tamulaitytė, 
jai iš dešinės kun. Juozas Skinkis, iš kairės - Petras Bukaitis 


Petras ABRAMAVIČIUS 


Mokytojas Petras Abramavičius gimė apie 1897 metus Maštaičių kaime, Gelgaudiškio valsčiuje. 
1917 metais baigęs Veiverių mokytojų seminariją, daug metų dirbo Žeimio (Paežerėlių vls.) pradinės 
mokyklos vedėju. Gyveno Morkų kaime pas Rakauską. Labai mylėjo mokinius, gal dėl to, kad 
savo vaikų neturėjo. Žiemos metu mokytojas mokiniams dalindavo obuolius, o pavasarį, orams 
atšilus, parsivesdavo į savo namus pasiklausyti radijo. Mokytojo žmona Agutė, kuri už jį buvo 
gerokai jaunesnė, mokinius maloniai priimdavo. Jis buvo aktyvus visuomenės veikėjas, vadovavo 
Sutkų šauliams, kartu su mokytoja Birute Jucaityte (1905-1994) rengdavo vakarus visuomenei. 
Lietuvą okupavus bolševikams ir rengiant inscenizuotus Liaudies Seimo rinkimus, šio spektaklio 
išvakarėse (liepos 12-ąją) buvo suimtas ir kurį laiką kalintas Raseinių kalėjime. Išleistas į laisvę, 
mokytojavo Sudarge. 

1941 metų birželio 14-ąją PAbramavičius, kartu su žmona, buvo suimtas ir ištremtas į 
Sibirą. Atskirtas nuo šeimos, Ypatingojo pasitarimo 1942 metų rugsėjo 12-ąją nuteistas dešimčiai 
metų katorgos. Kalintas Rešiotų (Krasnojarsko kr.) lageryje, kur 1943 metais mirė badu. 


Žeimio pradinė mokykla 1927-1928 mokslo metais. Pirmoje eilėje sėdi (susiėmęs rankas) mokytojas PAbramavičius, dešinėje 
— mokyklos sodybos šeimininkė M.Rakauskienė 


Julius PLAUŠINAITIS 


Diplomuotas miškininkas Julius Plaušinaitis gimė 1397 metais. Manoma, jog jis buvo mokytojo 
Vinco Plaušinaičio jaunesnysis brolis, todėl galėjo gimti Katilių kaime, Griškabūdžio valsčiuje. 1919 
metų pradžioje savanoriu įstojo į besikuriančią Lietuvos kariuomenę. Dalyvavo kautynėse su 
Lietuvos nepriklausomybės priešais. Demobilizuotas baigė Dotnuvos žemės ūkio akademiją. 1944 
metais pasitraukė į Vakarus. Paskutiniuoju metu gyveno California Gardens slaugymo namuose 
Čikagoje. . . 

Mirė Julius Plaušinaitis 1986 metų liepos 11-ąją Cikagoje. Palaidotas Čikagos lietuvių tautinėse 
kapinėse. 


Dotnuvos žemės ūkio akademijos fragmentas 


Ona JAKAITYTĖ-ERETIENĖ 


Mokytoja Ona Jakaitytė-Eretienė gimė 1898 metų sausio 12-ąją Pakorbūdžių kaime, Sintautų 
valsčiuje. 1920 metais baigė Marijampolės gimnaziją. 1922-1926 metais studijavo Lietuvos 
universiteto Teologijos-filosofijos fakultete vokiečių bei prancūzų kalbas, literatūrą ir pedagogiką. 
Studijas gilino Grenoblio universitete Prancūzijoje. Mokytojavo „Žiburio“ gimnazijoje Šakiuose ir 
„Pavasario“ suaugusiųjų gimnazijoje Kaune. Buvo aktyvi „Šatrijos“ korporacijos narė. 1941 metų 
kovo 12-ąją šeima išvyko į vyro prof. Juozo Ereto pirmąją tėvynę - Šveicariją. . 

Mirė mokytoja Ona Jakaitytė-Eretienė 1954 metų gegužės 20-ąją Bazelyje (Šveicarija). 


Onos ir Juozo Eretų šeima Šveicarijoje 1946 metais. Iš kairės: Birutė, Laisvutė, Ona Eretienė, Julytė, sūnus Juozas, 
prof. Juozas Eretas ir dukra Aldona, žinoma aktorė 


Antanas PUODŽIUKYNAS 


Profesorius Antanas Puodžiukynas gimė 1898 
metų vasario 5-ąją Gulioniškės kaime, Višakio Rūdos 
parapijoje. 1927 metais baigė Vienos universitetą, 
įsigijo fiziko diplomą. Tais pačiais metais buvo paskir- 
tas Plungės „Saulės“ gimnazijos vicedirektoriumi, o 
1928-aisiais Utenos „Saulės“ gimnazijos direktoriumi. 
1928-1940 ir 1945-1950 metais dėstė Kauno 
universitete, 1940-1945 metais - Vilniaus universitete. 
1950-1965 metais buvo dar ir Kauno medicinos 
instituto Fizikos katedros vedėjas. 1942-1944 metais 
ir nuo 1958 metų - profesorius. Nuo 1965-ųjų — 
Kauno politechnikos instituto profesorius konsultan- 
tas. Aktyviai bendradarbiavo mokslinėje ir mokslo 
populiarinimo spaudoje. Savo publikacijose svarstė 
moderniosios fizikos ir filosofijos sąsają. Išleido keletą 
knygų ir vadovėlių. 

Profesorius Antanas Puodžiukynas mirė 1986 
metų spalio 10-ąją Kaune. Palaidotas Višakio Rūdos 
kapinėse. 


A.Puodžiukynas 


Artimieji prie Antano Puodžiukyno kapo Višakio Rūdoje 


Bronius BANAITIS 


Lietuvos nepriklausomybės 1918 metų Vasario 16- 
osios Akto signataro Saliamono Banaičio sūnus inžinierius 
Bronius Banaitis gimė 1898 metų vasario 13-ąją Vaitiekupių 
kaime, Sintautų valsčiuje. 1919 metais baigė „Saulės“ 
gimnaziją Kaune, o 1926-aisiais Darmštadto aukštojoje 
technikos mokykloje įgijo inžinieriaus diplomą. Tarnavo 
Susisiekimo ministerijoje ir mokytojavo Kauno aukštesnio- 
joje technikos mokykloje. Buvo aktyvus spaudos talkininkas. 
Kartu su žurnalistu Valentinu Gustainiu (1896-1971) buvo 
pirmieji lietuvių studentų tautininkų Neo-Lithuania 
korporacijos steigimo sumanytojai, o kartu su inžinieriumi 
J.Augustaičiu įsteigė Lietuvos diplomuotų inžinierių ir 
architektų sąjungą. Antrojo pasaulinio karo pabaigoje, 
artėjant antrajai bolševikinei okupacijai, pasitraukė į Vaka- 
rus. Vėliau apsigyveno Jungtinėse Amerikos Valstijose. 

Mirė Bronius Banaitis 1967 metų sausio 11-ąją 
Brooklyne (JAV). 


B.Banaitis 


Zanavykai Šakiuose 1995 metų gegužės 20-ąją 


L 


ESTORAINAS 


- | 


Antanas BUTKUS 


Savanoris Antanas Butkus gimė 1898 metų 
vasario 15-ąją Plokščių miestelyje. 1919 metų sausio 
16-ąją savanoriu įstojo į Lietuvos kariuomenę. Karinę 
tarnybą pradėjo Kauno komendantūroje, vėliau buvo 
perkeltas į Trečiąjį pėstininkų pulką. Tarnaudamas 
šiame pulke, dalyvavo kautynėse su bolševikais. 1920 
metais komandiruotas į Ukmergės komendantūrą. Čia 
jam teko kovoti su lenkų legionieriais. A.Butkui ypač 
sekdavosi žvalgyboje. Prie Vaitkuškio (netoli Ukmer- 
gės) dvaro pastebėjo slenkančius lenkus. Nors ir buvo 
apšaudytas, bet vadovybei laiku pranešė apie priešą. 
Po trumpų, bet atkaklių kautynių priešas buvo nuga- 
lėtas. Už sumanumą žvalgyboje ir drąsą kautynėse 
A.Butkus buvo apdovanotas 3-iojo laipsnio Vyčio 
Kryžiaus ordinu. 

1921 metų pabaigoje jaunesnysis puskarininkis 
Antanas Butkus išėjo į atsargą. Kurį laiką tarnavo 
Kauno apskrities nuovados viršininko padėjėju, vėliau 
— Kauno sunkiųjų darbų kalėjimo raštininku. Tolimesnis 
likimas nežinomas. 


A.Butkus 


Lietuvos kariai Vievio miškuose 1920-ųjų metų kovose su 
želigovskininkais 


Bronė VALAITYTĖ-STARKIENĖ 


Visuomenininkė Bronė Valaitytė-Starkienė gimė 1898 metais Gelgaudiškyje. 1914 metais 
atvyko į JAV ir apsigyveno Kalifornijoje, o nuo 1919-ųjų - Los Angeles. Susikūrus gausiai lietuvių 
kolonijai, pasireiškė kaip uoli visuomenininkė. Buvo Sv. Kazimiero lietuvių parapijos pirmoji 
vargonininkė, choro organizatorė. Iki 1948 metų - ALT ir BALF skyrių organizatorė bei sekretorė, 


o taip pat kitų lietuvių organizacijų veikėja. Bendradarbiavo lietuvių spaudoje. Tolimesnis likimas 
nežinomas. 


Už Nemuno - Zanavykai 


Justinas BALTRUŠAITIS 


Visuomenininkas Justinas Baltrušaitis gimė 1398 
metų vasario 16-ąją Vaitiškių kaime, Būblelių valsčiuje. 
Besimokant Vilniaus gimnazijoje, prasidėjo Pirmasis 
pasaulinis karas, todėl su gimnazija teko keltis į Voronežą, 
kur 1918 metais baigė vidurinį mokslą. 1921-1923 metais 
Berlyno ir Jenos (FSilerio) universitetuose studijavo 
ekonomikos mokslus. Nuo 1924 m. - Finansų ministerijos 
referentas. 1926-1927 metais Lietuvos universitete studija- 
vo teisę. Studijuodamas užsienyje kurį laiką buvo Lietuvių 
studentų sąjungos ir Lietuvių socialistų studentų sąjungos 
pirmininkas. Nuo gimnazijos dienų bendradarbiavo 
spaudoje. Po Pirmojo pasaulinio karo ekonominiais 
klausimais savo publikacijas skelbė Lietuvos ir Amerikos 
lietuvių spaudoje. Nuo 1930-ųjų metų bendradarbiavo 
„Tautos ūkyje“, Finansų ministerijos biuleteniuose. Toli- 
mesnis likimas nežinomas. 


J.Baltrušaitis 


Žvilgsnis nuo Mikytų pašlaitės į Nemuno slėnį 


Vytautas JABLONSKIS 


Karo lakūnas majoras Vytautas Jablonskis gimė 
1898 metų (kitais duomenimis - 1399-ųjų) vasario 16- 
ąją Taline, zanavyko kalbininko Jono Jablonskio šeimoje. 
1917 metais Voroneže baigė Martyno Yčo lietuvių 
gimnaziją. 1919-aisiais grįžo į Lietuvą ir savanoriu įstojo 
į besikuriančią Lietuvos kariuomenę. Baigė Lietuvos karo 
aviacijos mokyklą. 1920 metais dalyvavo oro kautynėse 
su lenkais. 1925-aisiais buvo paskirtas Aviacijos karininkų 
kursų aviacijos istorijos ir oro fotografijos dėstytoju. Tais 
pačiais metais mokėsi Oro fotografijos kursuose Paryžiuje. 
1927-aisiais studijavo Paryžiaus aukštojoje aeronautikos 
mokykloje, vėliau tarnavo oro žvalgu Ketvirtojoje oro 
eskadrilėje, buvo šios eskadrilės vado padėjėjas. 1927 
metais, kartu su Steponu Dariumi, Antanu Mačiuika, 
J.Pyragiumi ir kitais, įkūrė Lietuvos aeronautikos klubą. 


V.Jablonskis 1926 metais 


Tarp karo aviacijos kariūnų ir zanavykai: Bronius Sidaravičius, 
Vytautas Jablonskis ir Simas Stanaitis 1919 metais 


1930 metų rugpjūčio 18-23 dienomis dalyvavo 
Lietuvos karo aviacijos lengvųjų bombonešių 
grandies skrydyje į Maskvą. Nuo 1932 metų - Karo 
aviacijos mokyklos karininkų klasės vedėjas. 1933- 
iųjų rugsėjo 25 - spalio 3-iąją, kartu su pulkininku 
leitenantu Antanu Gustaičiu, nauju lėktuvu ANBO- 
IV aplankė Pabaltijo valstybes. 1934-1940 metais 
vadovavo Karo aviacijos fototarnybai. Lietuvą okupa- 
vus bolševikams, buvo išleistas į atsargą. Sovietinės 
ir nacių okupacijos metais mokytojavo. 1944-aisiais 
pasitraukė į Vakarus. 1950 metais apsigyveno 
Jungtinėse Amerikos Valstijose. 

Mirė majoras Vytautas Jablonskis 1963 metų 
rugsėjo 25-ąją Klyvlende (JAV). 


Karo lakūnai, kilę iš Zanavykų, Vytautas Jablonskis ir Vytautas 
Rauba 1920 metais 


1927 metų 4-osios Oro eskadrilės vinjetė. Centre — kapitonas 
Vytautas Jablonskis 


Justinas ČIŽAUSKAS 


Savanoris Justinas Čižauskas gimė 1398 metų 
vasario 25-ąją Griškabūdžio parapijoje. 1919 metų 
sausio 8-ąją pradėjo tarnauti Antrajame pėstininkų 
pulke, kuris vėliau pavadintas Didžiojo Lietuvos 
kunigaikščio Algirdo pulku. Po pusmečio buvo 
perkeltas į Marijampolės batalioną, iš kurio išaugo 
Seštasis pėstininkų Pilėnų kunigaikščio Margirio 
pulkas. 1919 metų rugpjūčio pabaigoje, lietuviams 
kovojant su bolševikais prie Kamariškių-Paberžupių, 
karininkas Kairiūnas buvo bepatenkantis į priešų 
nelaisvę. Tai pastebėję J.Cižauskas, Baltrušaitis, 
Babilius ir Baziliauskas išgelbėjo savo vadą. Atjojus 
lietuvių husarams, vadas buvo atiduotas jų globon. 
Eilinis J.Cižauskas dalyvavo kautynėse su bolše- 
vikais ties Baisiogala, Paberžupiais, Naujuoju 
Griunvaldu ir Ilūkštu. Už pasižymėjimą kautynėse 
apdovanotas Vyčio Kryžiaus ordinu. 1920 metų 
vasario 29-ąją išėjo į atsargą. Tolimesnis likimas 
nežinomas. 


J.Cižauskas 


Grupė Lietuvos kariuomenės savanorių kovose dėl 
Nepriklausomybės 


Kazys PALIŠKIS 


Kazys Pališkis gimė 1898 metų kovo 4-ąją Jankūnų 
kaime, Gelgaudiškio valsčiuje. Į Lietuvos kariuomenę 
pašauktas 1919-ųjų kovo 15-ąją, tarnavo Antrajame pėsti- 
ninkų pulke. 1919 metų rugpjūčio mėnesį šis pulkas 
intensyviai kovojo su bolševikais. Tuo metu K.Pališkis su 
keliais vyrais buvo pasiųstas į žvalgybą. Atvykę į nurodytą 
vietą, žvalgai pamatė kaimo gatve žygiuojančius priešo 
karius. Žvalgų grupės vadas Kazys Pališkis dalį žvalgų 
pasiuntė į kitą kaimo pusę, o su likusiais vyrais sumaniai 
granatomis apsvaidė priešą. Tą pačią dieną kaimą užėmė 
lietuviai, rado daug nukautų bolševikų ir paliktą kulkosvai- 
dį. Už pasižymėjimą kautynėse buvo apdovanotas 2-ojo 
ir 3-iojo laipsnių Vyčio Kryžiaus ordinais, jam suteiktas 
vyresniojo puskarininkio laipsnis. Išėjęs į atsargą, Kazys 
Pališkis apsigyveno Trako kaime, Gelgaudiškio valsčiuje, 
ir ūkininkavo 9 ha žemės ūkelyje. Tolimesnis likimas 
nežinomas. 


K.Pališkis 


Vyčio Kryžiaus ordininkų suvažiavimas Kaune 

Juozas PIPIRAS 


„Savanoris Juozas Pipiras gimė 1898 metų kovo 16- 
ąją Zilių kaime, Kidulių valsčiuje. Į besikuriančią Lietuvos 
kariuomenę savanoriu išėjo 1919 metų pradžioje. Karinę 
tarnybą pradėjo Vilkaviškio komendantūroje. Vėliau jis 
buvo išsiųstas į Antrąjį pėstininkų pulką, kuriame visą laiką 
ir tarnavo. 1919 metais kaunantis prie Daugpilio, eiliniui 
J.Pipirui ir dar keliems kariams buvo įsakyta sulaikyti 
puolančius bolševikus. Vyrai nepastebėti prislinko prie pat 
priešo ir pradėjo taiklią ataką. Už šį žygį eil. Juozas Pipiras 
buvo apdovanotas Vyčio Kryžiaus ordinu. Vėliau, kauty- 
nėse su bermontininkais, prie Radviliškio buvo sužeistas, 
tačiau iš kovos lauko nesitraukė. Kovojant su lenkais, buvo 
patekęs į nelaisvę, bet būdamas apsukrus iš jos pabėgo ir 
vėl įsijungė į kovotojų gretas. 

1921 metų pabaigoje eilinis Juozas Pipiras išėjo į 
atsargą. Apsigyveno Papiškių kaime, Gelgaudiškio vals- 
čiuje. Dirbo eiguliu. Tolimesnis likimas nežinomas. 


J.Pipiras 


Lietuviai, grįžę iš lenkų nelaisvės 

Justinas PRANAITIS 


Mokytojas Justinas Pranaitis gimė 1898 metų 
balandžio 5-ąją Suodžių kaime, Naumiesčio 
parapijoje, ūkininkų šeimoje. Mokėsi kaimo pradžios 
mokykloje. 1918 metais lankė Pedagoginius kursus 
Kaune, jam buvo pripažinta pradinės mokyklos 
mokytojo kvalifikacija. Tų pačių metų rudenį pradėjo 
mokytojauti Prūselių pradžios mokykloje. Vėliau buvo 
perkeltas į Antabūdžio pradžios mokyklą, o po kelerių 
metų paskirtas Valiulių pradžios mokyklos mokytoju. 
Pedagoginį darbą užbaigė Plieniškių pradinėje 
mokykloje, sulaukęs 70 metų amžiaus ir išdirbęs 
mokytoju 50 metų. Aktyviai dalyvavo jaunalietuvių 
veikloje ir vadovavo šios organizacijos rateliams. 
Buvo aktyvus liaudies meno puoselėtojas. Nors mo- 
kytojas labai anksti liko našlys (žmona mirė vos 32 
metų), bet sugebėjo gerai išauklėti keturis savo vaikus, 
iš kurių du mokytojauja Sakių rajono mokyklose. 

Mirė Justinas Pranaitis 1979 metų liepos 20- 
ąją. Palaidotas Plieniškių kapinėse. 


J.Pranaitis 


Mokytojas J.Pranaitis su Antabūdžio pradžios mokyklos 
mokiniais 1930 metais 


" Anlabūdžio 
pradžios mokykla 


Pijus DOVYDAITIS 


Pulkininkas leitenantas Pijus Dovydaitis gimė 1898 metų kovo 19-ąją Runkių sodžiuje, Višakio 
Rūdos parapijoje. Kiek pasimokęs namuose, lankė Višakio Rūdos pradinę mokyklą, o 1914 metais 
baigęs dviklasę Kazlų Rūdos geležinkeliečių mokyklą, įstojo į Veiverių mokytojų seminariją. Prasidėjus 
Pirmajam pasauliniam karui, mokslą nutraukė. Sistemingai mokytis pradėjo tik tuomet, kai 
vyriausiasis brolis Pranas Kaune pradėjo vadovauti lietuvių „Saulės“ gimnazijai. 

1919 metų pradžioje savanoriu įstojo į besikuriančią Lietuvos kariuomenę ir buvo nukreiptas 
į Karo mokyklą. Baigęs šios mokyklos pirmąją laidą, tarnavo Lietuvos kariuomenės inžineriniuose 
daliniuose. 1926 metais dirbo kariuomenės štabo mobilizacijos skyriuje. 1930-1932 metais kapitonas 
PDovydaitis lankė Vytauto Didžiojo karininkų kursus, o juos baigęs pradėjo dirbti Autorinktinėje, 
nuo 1933 metų - mokomosios kuopos vadas. 1930-1939 metų laikotarpiu dar dirbo ir dėstytoju 
Vakariniuose amatininkų kursuose. 1937-1940-aisiais dirbo Ginklavimosi valdyboje. Tuomet jam 
buvo suteiktas pulkininko leitenanto karinis laipsnis. Perorganizavus Lietuvos kariuomenę į Lietuvos 
Liaudies kariuomenę, buvo paliktas Autorinktinės vadu, o nuo 1941-ųjų pradžios paskirtas 179- 
osios šaulių divizijos Techninio tiekimo skyriaus viršininku. 1941 metų birželio 15-ąją, iš štabo 
grįžtant į Pabradę, geležinkelio stotyje buvo areštuotas ir uždarytas į vagoną su kitais suimtaisiais. 

1943 metais Ypatingojo pasitarimo posėdžio nuteistas dešimčiai metų katorgos ir etapais 
išsiųstas į Unžensko lagerį. Į Lietuvą grįžo 1954-aisiais. Prof. K.Baršausko dėka, 1955 metų žiemą 
pradėjo dirbti tuometinio Kauno politechnikos instituto autoūkio garaže. Susirašinėjimas dėl reabilita- 


Dovydaičiai su pirmagime dukra Asta apie 1931 metus 


cijos truko daugiau nei 16 metų (1956-1972). O ir 
reabilitacinis dokumentas buvo didžiulė klastotė. 
Vietoj įkalinimo, jame buvo rašoma, jog atsargos 
papulkininkis Dovydaitis Pijus, Motiejaus tarnavo 
Tarybinėje Armijoje nuo 1940 m. gruodžio 12 d. 
iki 1950 m. gruodžio 30 d. Atleistas 1950 m. gruo- 
džio 30 d. pagal 59 str. a punktą (dėl amžiaus) iš 
techninio tiekimo viršininko Saulių divizijoje 
pareigų. 

Mirė pulkininkas leitenantas Pijus Dovydaitis 
1983 metų balandžio 29-ąją Kaune. Palaidotas 
Romainių kapinėse. 


PDovydaitis apie 1921 metus 


PDovydaitis (pirmasis iš dešinės) 1932 metais prie Vytauto 
Didžiojo muziejaus Kaune 

Antanina ORINTAITĖ-DAILIDIENĖ 


Mokytoja Antanina Orintaitė-Dailidienė gimė 1898 metų kovo 21-ąją Voverių kaime, Sintautų 
valsčiuje. Mokėsi Šakių „Žiburio“ gimnazijoje ir Marijampolės mokytojų seminarijoje. 1921- 1941 
metais mokytojavo Šakių „Žiburio“ gimnazijoje, Marijampolės Rygiškių Jono gimnazijoje, Šiauliuose, 
o vėliau - Kauno „Saulės“ gimnazijoje. 1929 metais ištekėjo už mokytojo Izidoriaus Juozo Dailidės, 
1932-aisiais gimė sūnus Sigitas. 

1941 metų birželio 14-ąją su vyru, matematikos vadovėlių autoriumi Juozu Izidoriumi Dailide 
ir aštuonerių metų sūnumi Sigitu, bolševikų okupantų ištremta iš Lietuvos. Šeima išskirta. Vyras 
1941 metų rugsėjo 13-ąją buvo nužudytas Archangelsko srities lageryje, o mokytoja su sūnumi 
atsidūrė Sibire - Altajaus krašte. 1947 metais iš tremties pabėgo ir grįžo į Lietuvą. 1949-aisiais vėl 
buvo suimta. Kalinta Macikų koncentracijos stovykloje (prie Šilutės), vėliau Marijampolės kalėjime. 
Atlikusi trejų metų bausmę už pabėgimą iš tremties, 1952 metais vėl buvo grąžinta į tremties vietą 
Altajaus krašte. Į Lietuvą grįžo 1956-aisiais, gyveno su sūnaus šeima Kaune. 


Mirė Antanina Orintaitė-Dailidienė 1981 metų rugsėjo 7-ąją Kaune. Palaidota Romainių 
kapinėse. 


Mokytoja A.Orintaitė-Dailidienė 1927 metais Veiveriuose A.Orintaitė-Dailidienė su sūnumi Sigitu 


Šakių „Žiburio“ gimnazijos pirmoji laida 1925 metų birželio 24-ąją. Mokytoja A.Orintaitė greta gimnazijos 
direktoriaus kun. Igno Starkaus 


Šakių „Žiburio“ gimnazijos mokytojai su mokiniais. Antroje eilėje trečioji iš kairės stovi mokytoja A.Orintaitė 


Juozas MATIJOŠAITIS 


Ūkininkas Juozas Matijošaitis gimė 1898 metų 
balandžio 10-ąją Kuodžių kaime, Silgalių valsčiuje 
(dabar Sintautų sen.), ūkininkų Marijos Greičaitytės ir 
Petro Matijošaičio šeimoje. Mokėsi tėvo organizuotoje 
kaimo mykykloje. Saliamonui Banaičiui apie 1926 
metus įkūrus Vaitiekupių ūkininkų sąjungą, tėvas ir 
sūnus Matijošaičiai buvo aktyvūs jos nariai. Petrui Mati- 
jošaičiui susirgus, sūnus Juozas perėmė sekretoriaus 
pareigas ir Vaitiekupių ūkininkų sąjungos antspaudą. 
Be ūkininkų sąjungos, gana aktyviai dalyvavo Kuodžių 
kaimo Pavasarininkų kuopelės veikloje. 1938 metais 
vedė ūkininkaitę Oną Bajerčiūtę iš Gelgaudiškio 
parapijos, Kregždančių kaimo. Augino sūnų Antaną ir 
dukrą Birutę. Kadangi buvo raštingas, nuo 1948 metų 
dirbo kolūkio brigadininku. Senatvėje persikėlė į Girėnų 
kaimą pas sūnų. 

Mirė Juozas Matijošaitis 1978 metų birželio 12- 
ąją. Palaidotas Sakių kapinėse. 


J.Matijošaitis 1927 metais 


Kuodžių kaimo pavasarininkų kuopelės dalyviai. Pirmoje eilėje iš 
kairės: trečias - kun. Jurgis Riauba, ketvirtas - Jonas Matijošaitis, 
šešta — Antanina Matijošaitytė, aštuntas — kun. Pranas Riauba, 
devinta - Marcelė Matijošaitytė. Antroje eilėje pirmas iš kairės stovi 
Juozas Matijošaitis 


Juozas GUZULAITIS 


Viršila Juozas Guzulaitis gimė 1898 metų 
balandžio 17-ąją Meištų kaime, Būblelių valsčiuje. 
Mokėsi Meištų pradinėje mokykloje. Pirmojo 
pasaulinio karo metais pasitraukė į Rusiją, kur buvo 
mobilizuotas į caro kariuomenę. 1919 metais grįžęs į 
gimtinę, buvo pašauktas į Lietuvos kariuomenę. 
Tarnavo Antrajame pėstininkų pulke. Turėdamas 
kovinę patirtį, nuo pirmųjų dienų ėjo skyrininko parei- 
gas. Būdamas viršila, kovėsi su bolševikais ir lenkais. 
Buvo patekęs į lenkų nelaisvę. 

Į atsargą viršila J.Guzulaitis išėjo 1922 metų 
balandžio 12-ąją. Dar tais pačiais metais pradėjo dirbti 
geležinkelio policijoje. Be Vyčio Kryžiaus ordino, 
viršila J.Guzulaitis buvo apdovanotas ir DLK Gedimi- 
no ordinu, o 1937 metais pasaulinėse šaudymo 
varžybose Suomijoje iškovojo bronzos medalį. 

Mirė Juozas Guzulaitis 1977 metų lapkričio 17- 
ąją. Palaidotas Omahoje (JAV). 


J.Guzulaitis 


Bolševikų įsiveržimo į Alantą sutriuškinimas 


Jonas VILIUŠIS 

k Miškininkas Jonas Viliušis gimė 1898 metų 
| A == a. t gegužės 21-ąją (bostoniškėje LE nurodyta - 1896) 
r “ £ ut Vidgirių kaime, Griškabūdžio valsčiuje. Mokėsi 

je. | | Vilkaviškio ir Marijampolės gimnazijose. 1919 metų 

4, i“ A sausį savanoriu įstojo į besikuriančią Lietuvos 

Uli 4 J kariuomenę. Su bolševikais kovojo Žiežmarių, 
is 4 Kėdainių, o taip pat dalyvavo ir garsiosiose Zarasų 

4 Fr. kautynėse. 1919 metais baigė Karo mokyklos 

į iš antrąją laidą ir buvo paskirtas į Antrąjį pėstininkų 
pulką. Su lenkais kovėsi Seinų apylinkėse. Sužeistas 

pateko į priešo nelaisvę, bet pabėgo. Už pasiau- 
kojimą ir sumanumą kovojant su Lietuvos priešais 
apdovanotas garbinguoju Vyčio Kryžiumi su 
kardais. Tarnaudamas kariuomenėje, 1922 metais 


J.Viliušis, baigęs Lietuvos karo mokyklą 


Lietuvos kariuomenės kūrėjų-savanorių sąjungos centro 
valdyba. Viduryje — valdybos pirmininkas atsargos pulki- 
ninkas leitenantas Petras Gužas, dešinėje - pirmasis vicepirmi- 
ninkas, Seimo narys Jonas Viliušis, kairėje pusėje, greta 
pirmininko — antrasis vicepirmininkas aviacijos dimisijos 
pulkininkas leitenantas Antanas Mačiuika 


baigė gimnaziją ir Lietuvos universitete pradėjo 
studijuoti gamtos mokslus. 1923-iaisiais pasitraukęs 
iš kariuomenės, su Miškų departamento stipendija 
buvo išsiųstas studijuoti į Tharandto miškų akademiją 
Vokietijoje, 1924-1925 metais studijavo Freiburgo 
universitete, Miškų skyriuje, o 1927-aisiais Tharandte 
įgijo miškų inžinieriaus diplomą. Baigęs studijas, buvo 
paskirtas Pajūrio, vėliau Plungės miškų urėdu. 1936- 
1940 metais buvo Seimo atstovas. 1943 metais 
Vilniaus universitete įgijo teisininko diplomą. Lietuvos 
vyriausybė Jono Viliušio nuopelnus Lietuvai įvertino 
DLK Gedimino ordinu. 1944 metais pasitraukė į 
Vokietiją, o 1949-aisiais išvyko į Kanadą. Bendra- 
darbiavo spaudoje. 

Mirė Jonas Viliušis 1988 metų sausio 20-ąją. 
Palaidotas Toronto lietuvių kapinėse. 


J.Viliušio kapas Toronto lietuvių kapinėse 


J.Viliušis Montrealyje 1985 metais 


Vincas STANKAITIS 


Savanoris Vincas Stankaitis gimė 1898 metų gegužės 11-ąją Meištų kaime, Būblelių valsčiuje. 
1919 metų sausio 16-ąją savanoriu pradėjo tarnauti Lietuvos kariuomenės Antrajame pėstininkų 
pulke. Vėliau perkeltas į Marijampolės batalioną, iš kurio išaugo Šeštasis pėstininkų pulkas. Šiame 
dalinyje V.Stankaitis ir baigė savo karinę tarnybą. 

1919-aisiais pulkui kovojant su bolševikais, savanoriai buvo pasiųsti į žvalgybą. Dalis karių 
pabūgo patekti bolševikams į nelaisvę, atsisakė žygio, tačiau V.Stankaitis su trimis savo draugais 
užduotį įvykdė ir vadovybei suteikė vertingų žinių. Tą pačią dieną lietuviai pradėjo puolimą, kuris 
baigėsi sėkmingai. Už šį žygį eilinis V.Stankaitis ir trys jo bendražygiai buvo apdovanoti 3-iojo 
laipsnio Vyčio Kryžiaus ordinais. Savanoris Vincas Stankaitis vėliau kovojo su bermontininkais, o 
1920 metais dalyvavo ir Giedraičių kautynėse su lenkais. Į atsargą išėjo 1921 metų spalio 1-ąją. 
Kaip Lietuvos kariuomenės savanoris ūkininkavo gautame 9 ha žemės ūkelyje. Tolimesnis likimas 
nežinomas. 


Plentas Šakiai-Kudirkos Naumiestis 

Antanas BABUŠIS 


Teisininkas Antanas Babušis gimė 1898 metų 
birželio 3-iąją Katilių kaime, Griškabūdžio valsčiuje. 
Buvo vyriausiasis sūnus pasiturinčio ūkininko Petro 
Babušio šeimoje. Tarnavo Lietuvos kariuomenėje. Iki 
1940 metų sovietinės okupacijos su šeima gyveno ir 
dirbo Kudirkos Naumiestyje. 1941-ųjų metų vasarą, 
jausdamas, kad gali būti suimtas, slapstėsi. Birželio 
14-ąją žmona mokytoja Ceslova su trimis mažame- 
čiais vaikais buvo tremiama į Sibirą. Nenorėdamas 
palikti šeimos likimo valiai, A.Babušis pats prisistatė 
NKVD organams. Deja, tuoj pat nuo šeimos buvo 
atskirtas ir kartu su kitais nugabentas į Krasnojarsko 
krašto konclagerius. Į Lietuvą grįžo tik 1959 metais. 

Mirė Antanas Babušis 1997 metų vasario 9-ąją, 
iki 100-ojo gimtadienio belikus vieneriems metams. 
Palaidotas Svenčionių kapinėse. 


A.Babušis 1932 metais Naumiestyje 


Antano ir Ceslovos Babušių šeima 1955 metais Sibire, 
Krasnojarsko krašte, Dzeržinskio rajone. Iš kairės: Rimas, Vitas, 
žmona Ceslova, Antanas Babušis ir sūnus Algis 


Juozas VAIČIŪNAS 


Ūkininkas, stalius, nagingas meistras Juozas Vaičiūnas gimė 1898 metų birželio 19-ąją Gegužių 
kaime, Sviatošino (Kriūkų) valsčiuje. Tėvas Simonas valdė pusę valako (11 ha) žemės. Jau 1891 
metais teko iš kaimo sodybų keltis į vienkiemį. Netoli Lukašiaus upelio pasistatė penkis naujus 
trobesius, kurie per Pirmąjį pasaulinį karą vokiečių buvo sudeginti. Šeimoje augo šeši vaikai. Anksti, 
galbūt dėl nesveikų kojų, Juozas išmoko staliaus ir dailidės amato. Dirbo arpus, medinius maniežus, 
akėčias, spintas ir kitus žemės ūkio padargus bei baldus. Prieš Pirmąjį pasaulinį karą 1914 metais 
buvo pasidirbdinęs rankomis sukamą automobilį, kuriuo nuvažiuodavo į Ilguvą. Ten šią transporto 
priemonę iš jo išprašė dvarininkai Grincevičiai. Tolimesnis automobilio likimas nežinomas. Manoma, 
jog Grincevičių žentas prof. Emilis Mlynarskis jį išsivežė į Varšuvą. 1930 metais Juozas Vaičiūnas 
vedė Mariją Dedutytę iš Veliuonos valsčiaus, Goniūnų kaimo. Iš tėvų paveldėjo 4,5 ha žemės, 
kurią dirbo iki prievartinio pasirašymo į „Nykos“ kolūkį 1949 metų pradžioje. Užaugino tris vaikus: 
Albiną, gimusį 1933 metais, Mindaugą - 1936 metais ir Valentiną - 1940 metais. 

Po Antrojo pasaulinio karo įsigijo motorą, pasidarė malūną ir malė ne tik rupius, bet ir pikliavo- 
tus miltus. 1949 metais iš brolio Petro perėmė milo vėlyklą ir dešimt metų vėlė kaimo moterų 
austus vilnonius audinius (milus). Juos perduodavo Ilguvon Antanui Puidokui į pletą (karštą presą). 

Mirė Juozas Vaičiūnas 1982 metų liepos 3-iąją Gegužiuose. Palaidotas Ilguvos kapinėse. 


Broliai Juozas ir Petras Vaičiūnai Gegužiuose 1964 
J.Vaičiūno gimtinė Gegužių kaime 1970 metais metų vasarą 


Antanas RUBIKAS 


Miškininkas Antanas Rubikas gimė 1898 metų liepos 3-iąją Skaisgirių kaime, Sintautų valsčiuje. 
Mokėsi Vilkaviškio, Marijampolės gimnazijose, baigė gimnaziją Voroneže. 

1918 metais grįžo į Lietuvą. 1921-aisiais studijavo teisę Karaliaučiaus universitete. 1928 
metais baigė Žemės ūkio akademijos Dotnuvos miškininkystės skyrių. Tarnavo girininku, miškų 
urėdo pavaduotoju. Nuo 1931 metų dėstė Alytaus aukštesniojoje miškų mokykloje. Nuo 1939-ųjų 
buvo šios mokyklos direktorius, nuo 1937 metų - Miškų tyrimo komisijos narys. Tyrimo rezultatus 
skelbė „Mūsų giriose“. 1944-aisiais raudonųjų okupantų suimtas, nuteistas dešimčiai metų kalėti ir 
penkeriems metams tremties. Į Lietuvą grįžo 1958-aisiais. Dirbo Nemenčinės girininkijoje. 

Mirė Antanas Rubikas 1981 metų vasario 14-ąją Vilniuje. 


Rūdšilio beržynas 

Jonas USAS 


Mokytojas Jonas Ūsas gimė 1898 metų rugpjūčio 6-ąją Naudžių kaime, Sintautų valsčiuje, 
Marcelės Norkūnaitės-UŪsienės ir Jono Ūso šeimoje. Baigęs pradinę mokyklą, mokėsi Vilkaviškio 
gimnazijoje. Prasidėjus Pirmajam pasauliniam karui, mokslą teko nutraukti. 1917 metais baigęs 
Marijampolės mokytojų kursus, mokytojavo Naudžių, Veršių, Sintautų pradinėse mokyklose. 1921- 
aisiais atliko karinę prievolę Lietuvos kariuomenėje. 1925 metais vedė Oną Pušinaitytę (g. 1900), 
kilusią iš Veršių kaimo, ir apsigyveno Naumiestyje. Baigęs Naumiesčio dvejų metų mokytojų kursus, 
1927-aisiais buvo paskirtas Gegužinio (Kruonio vls., Trakų aps.) pradinės mokyklos mokytoju, o 
vėliau perkeltas į Kurniškių pradinę mokyklą. 1935 metais gyventi ir dirbti persikėlė į Zanavykus. 
Mokytojavo Valakbūdžio pradinėje mokykloje. 1939 metais pirko ūkį Tarpučių kaime, Sintautų 
valsčiuje, ir pradėjo dirbti Totorviečių pradinėje mokykloje. Visur, kur tik J.Ūsas mokytojavo, palaikė 
glaudžius ryšius su vietos inteligentija, būrė kaimo jaunimą, aktyviai dalyvavo visuomeninėje veikloje. 

Ūsų šeimoje augo dukra Eugenija (g. 1926) ir sūnus Algimantas (g. 1933). 1941 metų birželio 
14-ąją okupacinės rusų valdžios buvo suimtas ir išgabentas į Rešiotų lagerį (Krasnojarsko kr.). Čia 
1942 metų kovo 2-ąją mokytojas Jonas Ūsas žuvo. Šeima buvo ištremta į Altajaus kraštą, o 1942 
metais - į Jakutiją. Po penkiolikos metų grįžo į Lietuvą. 


Ona ir Jonas Ūsai su sūnumi Algimantu ir dukra Eugenija 
Mokytojas J.Ūsas jaunystėje Valakbūdyje 1938 metų rugpjūčio 7-ąją 


Pranas AMBRAZAS 


Muzikas Pranas Ambrazas gimė 1898 metų rugpjūčio 10-ąją Katilių kaime, Griškabūdžio 
valsčiuje. 1928 metais baigė Klaipėdos konservatoriją, įgijo dainavimo ir muzikos mokytojo diplomą. 

P.Ambrazas buvo ilgametis Prienų „Žiburio“ gimnazijos mokytojas. Vadovavo Prienų 
pavasarininkams, rengė vaidinimus ir koncertus. Jaunystėje buvo studijavęs buhalteriją, todėl dirbo 
ir buhalteriu. Prienuose vadovavo savo įkurtam Ūkio banko skyriui, buvo kooperatyvo valdybos, 
Prienų miesto tarybos narys. . 

1949 metais atvykęs į JAV, apsigyveno Klyvlende (Cleveland), kur vargonininkavo Šv. Jurgio 
lietuvių parapijoje ir vadovavo chorui. Sukūrė 36 giesmes mišriam chorui, vyrų chorui, solo giesmių, 
dainų chorams ir solo. Taip pat yra sukūręs mišių. Sešerius metus buvo ALRK Vargonininkų sąjungos 
centro valdybos narys, bendradarbiavo „Muzikos žiniose" , rėmė Lietuvių muzikos archyvą. 

Mirė Pranas Ambrazas 1975 metų rugpjūčio 13-ąją Klyvlende (JAV). 


PAmbrazas Paminklas DLK Kęstučiui Prienuose 


Marija PAVALKYTĖ-BACANSKIENĖ 


Mokytoja Marija Pavalkytė-Bačanskienė gimė 1898 metais (taip įrašyta antkapiniame 
paminkle). Teigiama, kad ji galėjo gimti ir vėliau - 1901-aisiais, Akėčių kaime, Lukšių valsčiuje. 
Augo religingoje, tautiniu požiūriu susipratusioje šeimoje. Baigusi pedagoginius mokslus, dirbo 
Veiveriuose, o ištekėjusi už mokytojo Povilo Bačanskio, vėliau tapusio policijos nuovados viršininku, 
mokytojavo Vilkaviškyje. 

1941 metų birželio 14-ąją okupantai Bačanskių šeimą ištrėmė į Sibirą. Povilas Bačanskis 
buvo įkalintas Rešiotų lageryje (Krasnojarsko kr.) ir 1943 metų sausio 13-ąją Ypatingojo pasitarimo 
nuteistas sušaudyti, bet prieš nuosprendį, dar 1942-aisiais, žuvo. 

Marija Pavalkytė-Bačanskienė su sūnumi Vytautu iš tremties grįžo 1956 metais sirgdama 
kraujo vėžiu. Apsistojo Kaune ir dar tais pačiais metais mirė. Palaidota Lukšių kapinėse. 


Pavalkių šeimos antkapinio paminklo Lukšių kapinėse 
fragmentas M.Pavalkytė-Bačanskienė 


IZAS PAVALKIS 


VIŪNAS 


IA PVALKIENI 


PAVALKIS 


MNSKIENI 


102 


Stasys LOZORAITIS 


Diplomatas Stasys Lozoraitis gimė 1898 metų rugsėjo 5-ąją Kaune, zanavyko teisininko 
Motiejaus Lozoraičio šeimoje. Kaune baigė keturias gimnazijos klases, o 1918-aisiais Voroneže — 
Martyno Yčo gimnaziją. Į Lietuvą grįžo 1918 metų rudenį ir pradėjo tarnauti Vidaus reikalų 
ministerijoje. Nuo 1919-ųjų birželio perėjo dirbti į Ministrų kabinetą kanceliarijos viršininku, nuo 
1921-ųjų lapkričio — Ministrų kabineto reikalų vedėju. 

1923 metų balandį perėjo į diplomatinę tarnybą ir buvo paskirtas į Berlyno pasiuntinybę, o 
kartu studijavo teisę Berlyno universitete. 1929-1934 metais diplomatinį darbą dirbo Vatikane. 
1932-1934 metais - Užsienio reikalų ministerijos Politikos departamento direktorius. XVI, XVII, 
XVIII Ministrų kabinetuose buvo Užsienio reikalų ministras. Nuo 1939 metų vasario - Nepaprastasis 
pasiuntinys ir įgaliotasis ministras Italijoje. Nuo 1940 metų birželio 2-osios jam pavestos visų užsienyje 
pasilikusių Lietuvos diplomatinių atstovybių šefo pareigos. S.Lozoraitis turėjo pasaulinį diplomato 
autoritetą. Jo iniciatyva 1934 metais Ženevoje buvo pasirašyta Pabaltijo valstybių santarvės sutartis. 
1935 metais buvo išrinktas Paryžiaus tarptautinės diplomatinės akademijos nariu. 

Mirė Stasys Lozoraitis 1983 metais gruodžio 24-ąją Romoje (Italija). 


Lozoraičių paminklinė lenta prie namo Kaune S.Lozoraitis (vyresnysis) 


ŠIAME NAME 1925-1939 M. 
GYVENO LIETUVOS RESPUBLIKOS 
UŽSIENIO REIKALU, MINISTRAS, 
OKUPACIJOS METAIS LIETUVOS | 
“ DIPL OMATIJOS VADOVAS UŽSIENYJE 

Pranas KUDIRKA 


Ūkininkas Pranas Kudirka gimė 1898 metų rugsėjo 16-ąją Murinų kaime, Žvirgždaičių valsčiuje, 
stambaus ūkininko šeimoje. 1919-1921 metais atliko karinę tarnybą Lietuvos kariuomenėje, gavo 
puskarininkio laipsnį. Išėjęs į atsargą, kurį laiką dirbo tėviškėje. 1932 metais PKudirka vedė 
Klementiną Bendoraitytę ir atėjo į Jankų valsčiaus Zygmantų kaimą (dabar - Griškabūdžio sen.). 
Nusipirko žemės ir ūkininkavo. Buvo nelengva. Pirmieji gimę kūdikiai mirė. 1937 metais gimė 
dukra Aldona, o vėliau sūnūs Juozas (g. 1940) ir Albinas (g. 1942). Okupaciniai režimai, kolekty- 
vizacija alino žmones ir neleido atsitiesti. Pranui Kudirkai dar teko ir pasėdėti Griškabūdžio bei 
Kauno kalėjimuose, bet nepakakus įkalčių byla buvo nutraukta. Nelengva buvo ir laisvėje. Ūkį 
slėgė vis didėjantys mokesčiai ir duoklės, o šeimai likdavo tik cukrinių runkelių duonutė... 

Neapsieita ir be tremties. Pranas su šeima į Sibirą ištremti 1948 metų gegužės 22-ąją. Tremtis 


Broliai Kudirkai iš Murinų 1922 metais. Iš kairės stovi: 
Justinas ir Pranas; sėdi: Antanas ir būsimasis kunigas 


Kazimieras PKudirka (dešinėje) su fronto draugais 1919 metais 

truko visą dešimtmetį. Kiek vargta, kiek svetimame krašte kentėta 
ir kiek pušų buvo nusakinta Zavadovkos miškų chemijos ūkyje 
Krasnojarsko krašte! 

Grįžtančių iš Sibiro niekas nelaukė. Tremtinio ūkis Zygman- 
tuose, kuriame buvo tiek prakaito išlieta, okupantų buvo sulygintas 
su žeme. Teko apsigyventi prie Alvito, netoli Vilkaviškio. Cia Pranas 
ir Klementina Kudirkai atšventė ir savo auksines vestuves. , 

Mirė Pranas Kudirka 1985 metų gruodžio 16-ąją. Palaidotas 
Vilkaviškio kapinėse. 


PKudirka gyvenimo saulėlydyje 


Kudirkų šeima tremtyje, Krasnojarsko krašte. Klementina, Pranas, jų vaikai 
Albinas, Aldona ir Juozas 1957 metų liepos 15-ąją 


Antanas PLAUŠINAITIS 


Vyčio Kryžiaus ordininkas, karo lakūnas kpt. Antanas Plaušinaitis gimė 1898 metų rugsėjo 
25-ąją Kuodžių kaime, Šilgalių valsčiuje, ūkininkų šeimoje. Pradžios mokyklą lankė Kuodžiuose. 
Vėliau mokėsi Marijampolės gimnazijoje, o Pirmojo pasaulinio karo metais - Voroneže. Grįžęs į 
Lietuvą, 1919-aisiais savanoriu įstojo į kariuomenę. Baigęs Antrojo pėstininkų pulko mokomąją 
kuopą, gavo puskarininkio laipsnį ir kovojo su Lietuvos priešais. Už narsą kautynėse pelnė Vyčio 
Kryžiaus ordiną, buvo pakeltas viršila. Karinę tarnybą tęsė Šeštajame pėstininkų pulke. Pasibaigus 
Nepriklausomybės kovoms, 1921 metais baigė Karo mokyklos IV laidą ir tapo leitenantu. 1925- 
1926 metais lankė Karo aviacijos kursus ir gavo karo lakūno vardą bei vyresniojo leitenanto laipsnį. 
Tarnavo eskadrilėje su lakūnais zanavykais - kpt. Vytautu Jablonskiu, vyr. ltn. Broniumi Sidaravičiu- 
mi, Vyčio Kryžiaus ordininku vyr. ltn. Jonu Liorentu. 1934 metais išleido knygą „Priešlėktuvinė 
krašto apsauga". Vokiečių okupacijos metais darbavosi Marijampolės cukraus fabrike. Nuo 1944 
metų dirbo Marijampolės 1-osios gimnazijos rusų kalbos mokytoju, o kartu bendradarbiavo ir 
Marijampolės laikraštyje „Naujasis kelias". 

Mirė Antanas Plaušinaitis 1954 metų vasario 7-ąją Marijampolėje. Palaidotas senosiose miesto 
kapinėse Chmieliauskų šeimos kape. 


A.Plaušinaičio knygos „Priešlėktuvinė krašto apsauga" 
A.Plaušinaitis viršelio faksimilė 

Lietuvos Aero K lai 

Asmens a 

Pirkęs geležinkelio bilėtą III kl. turi 
teisės keliauti II klase. 


Ž Šį liūdymą ir fotografiją parašu 
* ir valstybiniu antspaudagivirtinu. 


kitnas Kapitonas ec j | 

Vyr. ltn. A.Plaušinaičio asmens liudijimo faksimilė su 4-osios oro eskadrilės vado kpt. L.Pesecko, 
eskadrilės vado adjutanto vyr. ltn. J.Liorento ir liudijimo savininko parašais 


Lietuvos karo aviacijos lakūnai. Pirmoje eilėje iš kairės: penktas — kpt. Steponas Darius, šeštas — kpt. Jonas Jablonskis ir 
septintas — vyr. ltn. Antanas Plaušinaitis 


Simas STANAITIS 


Karo lakūnas Simas Stanaitis gimė 1398 metų spalio 27-ąją Žemojoje Panemunėje. Baigęs 
pradžios mokyklą, 1912 metais įstojo į „Saulės“ draugijos mokytojų seminariją, kurią baigęs, 1915 
metais pradėjo mokytis Martyno Yčo gimnazijoje, netrukus evakavusioje į Voronežą. 1918-aisiais 
grįžęs į Lietuvą, gyveno Lekėčių valsčiaus Mikytų kaime. 

1919 metų pradžioje savanoriu įstojo į Lietuvos kariuomenę, buvo priimtas į Karo aviacijos 
mokyklą. Kartu su kitais būsimaisiais lakūnais dalyvavo kovose su bolševikais Kėdainių-Panevėžio 
ir Daugpilio ruožuose. 1919 metų pabaigoje baigus Karo aviacijos mokyklą, S.Stanaičiui suteiktas 
inžinerijos leitenanto laipsnis. 1920-ųjų vasarą atliko pirmąjį savarankišką skridimą. Skraidė įvairių 
tipų kariniais lėktuvais, patyrė kelias avarijas. Tapęs karo invalidu, 1930 metais išėjo į atsargą, 
gavęs aviacijos kapitono laipsnį. Nuo 1931-ųjų vadovavo Lietuvos karo invalidų sąjungai, priklausė 
jos Vyčių brolijai. Vadovavo Lietuvos šaulių sąjungos Kauno Vytauto Didžiojo rinktinei. Nuo 1931 
metų — Lietuvos šachmatų rinktinės vadovas, su ja dalyvavo Pasaulinėje šachmatų olimpiadoje 
Folkestone. Buvo apdovanotas Vytauto Didžiojo bei užsienio šalių ordinais. 


S.Stanaitis, Karo mokyklos kariūnas 1919 metais S.Stanaičio knygos „Likimo vingiai" viršelio faksimilė 


Dimisijos 
kapitonas 


1941 metų birželio 14-ąją S.Stanaitis buvo suimtas ir 
ištremtas į Uralo lagerius. Į Lietuvą grįžo tik 1959-aisiais. Iki 
1975 metų dirbo Kauno 2-osios autotransporto kontoros dispe- 
čeriu. 1992-aisiais išleido atsiminimų knygą „Likimo vingiai". 
Tapo Lietuvos aeroklubo garbės nariu. 

1993 metais S.Stanaičiui suteiktas dimisijos pulkininko 
leitenanto laipsnis, už nuopelnus Lietuvos aviacijai apdovanotas 
S.Dariaus ir S.Girėno medaliu. 

Mirė Simas Stanaitis 1994 metų rugsėjo 24-ąją Kaune. 
Palaidotas Romainių kapinėse. 


Karo aviacijos mokyklos kariūnai Vytautas Rauba ir Simas Stanaitis 1919 
metais 


Lietuvos karo aviacija Nepriklausomybės pradžioje 

Simanas REKEŠIUS 


Savanoris Simanas Rekešius gimė 1898 metų 
lapkričio 2-ąją Būtviliškių kaime, Slavikų valsčiuje. Į 
Lietuvos kariuomenę pašauktas 1919-ųjų kovo 28-ąją 
ir nukreiptas į Antrojo pėstininkų pulko 6-ąją kuopą. 
1919 metais, prieš Seštines, šiai kuopai pirmą kartą 
teko susikauti su bolševikais. Jauni ir nepatyrę mūsų 
kariai, bolševikų apšaudyti stipria ugnimi, pradėjo 
trauktis. Gerai įvertinęs situaciją, Simas Rekešius sulaikė 
savo besitraukiančius draugus ir rankinėmis granatomis 
bei šautuvų ugnimi atmušė puolantį priešą. Bolševikai 
to nesitikėjo, todėl po šio kontrapuolimo pradėjo trauk- 
tis. Už drąsą kuopos vadas jam pareiškė viešą padėką. 
Grandinis Simanas Rekešius sėkmingai kovojo ir 
kituose frontuose. Už tai jis apdovanotas Vyčio Kryžiaus 
ordinu. Į atsargą išėjo 1921 metų lapkričio mėnesį ir 
apsigyveno savo gimtajame Būtviliškių kaime. Tolimes- 
nis likimas nežinomas. 


S.Rekešius 


Karių atokvėpis 


110 


Jonas TREINYS 


Lietuvos nepriklausomybės kovų dalyvis Jonas Treinys gimė 1398 metais Plokščių valsčiuje. 
Į besikuriančią kariuomenę įstojo 1919 metų balandžio 30-ąją. Tarnavo Marijampolės batalione. 
Zuvo 1920-ųjų liepos 7-ąją (kituose šaltiniuose - liepos 14-ąją) prie Vievio, ties Kazimieriškėmis. 

Jonas Treinys po mirties už didvyriškumą apdovanotas Vyčio Kryžiaus ordinu. Palaidotas 
Kaune. 1939 metais jo vardu pavadinta viena Vilniaus gatvių. 


Nepriklausomybės ąžuolas Plokščiuose 


Pranas BAJERČIUS 


Partizanų rėmėjas bei ryšininkas Pranas Bajerčius gimė 1898 metais Kregždančių kaime, 
Kidulių valsčiuje. Antrosios bolševikų okupacijos metais įsijungė į laisvės kovų sąjūdį. 1945 metų 
spalio 26-ąją NKVD organų suimtas. Kalintas Marijampolėje, Vilniuje. 1946-ųjų vasario 13-ąją 
karo tribunolo nuteistas dešimčiai metų lagerio ir penkeriems metams tremties. Į lagerį išvežtas 
1946-ųjų kovo 1-ąją. Kalintas Vorkutlage (Komija). 

Mirė Pranas Bajerčius 1954 metų kovo 1-ąją Vorkutoje (Rusija). 


Vienišos pušys Zanavykų giriose 


Vincas STAUGAITIS 


Mokytojas Vincas Staugaitis gimė 1898 metais. 
Baigęs pedagoginius mokslus, nuo 1919 (ar 1920) metų, 
buvo paskirtas Barzdų pradinės mokyklos vedėju. 1928- 
aisiais pradėjo dirbti Lazdijų ir Trakų apskričių pradinių 
mokyklų inspektoriumi. Vėliau mokytojavo Kauno bei 
Marijampolės mokyklose. 

1941 metais okupantams į Sibirą ištrėmus Barzdų 
pradinės mokyklos vedėją Vincą Dundulį, mokytojauti 
V.Staugaitis grįžo į Barzdus ir juose dirbo iki mirties. 

Mirė mokytojas Vincas Staugaitis 1947 metais. 
Palaidotas Barzdų kapinėse. 


V.Staugaitis 


Barzdų pradinės mokyklos mokiniai su mokytoju V.Staugaičiu (cen- 
tre) ir su pirmuoju Barzdų parapijos klebonu kun. Antanu Petrausku 
(dešinėje, su skrybėle ant kelių) 1922 metais 


Vincas DUOBA 


Ekonomistas Vincas Duoba gimė 1898 metais Sabališkių kaime, Paežerėlių valsčiuje. 1936 
metais baigė studijas Vytauto Didžiojo universitete. Tarnavo Krašto apsaugos ministerijoje. Turėjo 
majoro karinį laipsnį. 

1944 metais pasitraukė į Vakarus. Emigravo į Angliją, vėliau persikėlė į Jungtines Amerikos 
Valstijas. Dirbo automobilių dalių gamykloje. Dalyvavo BALF veikloje. 

Mirė Vincas Duoba 1972 metų kovo 24-ąją Cikagoje (JAV). Ten ir palaidotas. 


Žvilgsnis į Zanavykus nuo Nemuno šlaitų prie Vilkijos 

Simas NARUŠIS 


Majoras Simas Narušis gimė 1899 metų kovo 13- 
ąją Karališkių kaime, Kidulių valsčiuje. Kaune baigė 
suaugusiųjų gimnazijos septynias klases. 1919-aisiais 
savanoriu įstojo į Lietuvos kariuomenę ir joje tarnavo 
visą Nepriklausomybės laikotarpį. 1930-1931 metais dar 
studijavo teisę Vytauto Didžiojo universitete. Nuo 1929- 
ųjų buvo Vyriausiojo štabo Spaudos ir švietimo skyriaus 
bendros dalies vedėjas. Bendradarbiavo „Mūsų žinyne“, 
„Karde“, „Trimite“, „Zidinyje“ ir kituose leidiniuose. 

1944 metais S.Narušis pasitraukė į Vakarus. Nuo 
1948-ųjų gyveno Australijoje, nuo 1965 metų pirmi- 
ninkavo Australijos lietuvių bendruomenės krašto valdy- 
bai, o nuo 1962 metų dar buvo ir LVS „Ramovės“ 
Sydnėjaus skyriaus pirmininkas. Tolimesnis likimas 
nežinomas. 


S.Narušis 


Zengia Lietuvos kariai 

Kun. Jonas PAUKŠTYS 


Kunigas jėzuitas Jonas Paukštys gimė 1899 metų kovo 20-ąją Kurynės kaime, Lekėčių valsčiuje. 
Pradinius mokslus baigė Lekėčiuose. Vėliau mokėsi Kauno ir Marijampolės gimnazijose bei Seinų 
kunigų seminarijoje. 1922 metais įstojo į Jėzuitų ordiną. Filosofijos ir teologijos studijas tęsė 
Olandijoje bei Prancūzijoje. Dirbo Kauno jėzuitų gimnazijos mokytoju, direktoriumi bei Jėzuitų 
bažnyčios pamokslininku. 1931-1935 metais redagavo žurnalą „Misijos“, o vėliau „Žvaigždę“ bei 
vaikų žurnalą „Žvaigždutė“. 1939 metais paskirtas Siaulių jėzuitų vienuolyno vyresniuoju. Lietuvai 
atgavus Vilniaus kraštą, atvyko darbuotis į sostinę. 

Persikėlęs į Siaulius, kun. J.Paukštys vokiečių okupacijos metais gelbėjo mirčiai pasmerktus 
žydus. Išgelbėjo apie pusantro šimto. Antrosios bolševikų okupacijos metais už labdaringus darbus 
ir artimo meilę pasmerktas dešimčiai metų sunkiųjų darbų Sibiro lageriuose, daugiausia Vorkutoje. 

Grįžęs į Lietuvą, po kiek laiko dirbti pastoracinį darbą vėl išvyko į Sibirą. Dirbo Jakutijoje. 


Kun. J.Paukštys Lūšnos Paukščių giminės kapavietė Sutkuose 

Tuokė lietuvių poras, krikštijo vaikus, teikė paskutinį 
patepimą ne tik savo tautiečiams, bet ir kitų tautybių 
katalikams. Už misionieriavimą kun. J.Paukštys 
sovietinio saugumo iš Sibiro buvo grąžintas į Lietuvą. 

Nuo 1958 metų dirbo Kaltanėnuose (Svenčio- 
nių aps.), vėliau perkeltas į Ratnyčią prie Druskininkų. 
Nepriklausomoje Lietuvoje kun. J.Paukštys, be savo 
redaguojamų leidinių, dar bendradarbiavo „Ryte“, 
„Tiesos kelyje", priklausė Lietuvos žurnalistų sąjungai. 

Mirė kun. Jonas Paukštys SJ 1965 metų gegužės 
15-ąją Ratnyčioje. Palaidotas Sutkų kapinėse greta 
tėvų. 


Paukščių giminės pagerbimas Lūšnoje. Skulptoriaus Vido 
Cikanos sukurtą atminimo paminklą šventina kanauninkas 
Pranas Liutvinas 


Juozas ORENTAS 


Mokytojas Juozas Orentas gimė 1899 metų gegužės 10-ąją Voverių kaime, Būblelių valsčiuje. 
Mokėsi Būbleliuose, Naumiestyje, Marijampolėje. Dirbo Leoniškių pradinės mokyklos vedėju. 
Aktyviai veikė Žemosios Panemunės parapijos katalikiškose ir tautinėse organizacijose. 1933 metais 
buvo paskirtas Šakių miesto šešių komplektų pradžios mokyklos vedėju. Čia organizavo naujos 
mūrinės pradinės mokyklos statybą, kuriai projektą parengė architektas Vytautas Landsbergis- 
Žemkalnis. 1938 metų rugsėjo 1-ąją įvyko iškilmingas naujos mokyklos atidarymas. Mokykloje 
įsteigė angelaičių, skautų organizacijas, subūrė chorus, sporto, vaidinimų būrelius. 

Bolševikams okupavus Lietuvą, 1940 metų liepos 10-ąją suimtas ir kalintas Marijampolėje, 
vėliau išvežtas į Pečiorlagą (Komija). Iš kalėjimo paleistas 1943 metų liepos 16-ąją. Į Lietuvą grįžo 
1945 metais. 

Dirbo geležinkelininkų šilinamyje ir gyveno pas žmonos brolį Jeronimą Kibildą Kauno 
priemiestyje Sančiuose. Karui baigiantis, šeima buvo pasitraukusi į Vakarus. Gimtinėje likęs tik 
sūnus Algimantas, kurį žiauriai nukankino Veliuonos, o gal Vilkijos stribukai. Vėliau mokytojas 
J.Orentas gyventi persikėlė į Gelgaudiškį pas savo seserį Kudžmienę. Čia įsigijo nedidelį namelį ir 
vertėsi gėlininkyste. 

Mirė Juozas Orentas 1973 metų rugpjūčio 27-ąją Gelgaudiškyje. Palaidotas Gelgaudiškio 
kapinėse. 


J.Orentas J.Orento kapas Gelgaudiškio kapinėse 

Mokytojo J.Orento dukra Genutė ir sūnus Juozas, Juozo Orento apdovanojimai 
gyvenantys JAV, 1999 metais Sakiuose prie atideng- 


tos tėvo atminimui skirtos paminklinės lentos 


Paminklinės lentos prie Šakių pradinės mokyklos pastato atidengimo iškilmės 1999 metų liepą 


Antanas JONAITIS 


Savanoris Antanas Jonaitis gimė 1899 metų birželio 1-ąją Lekėčiuose. 1919-ųjų sausį 
savanoriu įstojo į besikuriančią Lietuvos kariuomenę. Kovojant su lenkais, ties Giedraičiais buvo 
sužeistas į koją ir pateko į priešo nelaisvę. Po demobilizavimo, kaip savanoris, gavo žemės Žemaitijoje, 
bet ją pardavęs liko gyventi tėviškėje Lekėčių kaime. Čia įsijungė į vietos šaulių būrio veiklą, vėliau 
buvo Lekėčių bažnyčios maršalka. A.Jonaitis apdovanotas Lietuvos kariuomenės kūrėjų-savanorių 
ir Lietuvos nepriklausomybės medaliais. 

Mirė Antanas Jonaitis 1982 metų birželio 13-ąją Gelgaudiškio ligoninėje. Palaidotas Lekėčių 
kapinėse. 


A.Jonaitis Savanoris A.Jonaitis ant žirgo 


"mr: 

Jonas MAČIULAITIS 


Vyr. puskarininkis Jonas Mačiulaitis gimė 1399 metų 
birželio 12-ąją Jundilų kaime, Sintautų valsčiuje. 1919 metų 
sausio 19-ąją savanoriu pradėjo tarnauti Lietuvos kariuo- 
menėje ir buvo nukreiptas į mokomąją kuopą. Po apmoky- 
mų ėjo būrininko pareigas. Tuo metu lietuviai kovojo su 
bolševikais. Priešui smarkiai apšaudant, jis išsaugojo 
pabūklą ir išvengė grėsusio pavojaus. Už tai J.Mačiulaitis 
buvo apdovanotas Vyčio Kryžiaus ordinu. Vėliau kovojo 
su bermontininkais ir lenkais Antrajame pėstininkų pulke. 
1921 metų gruodį išėjo į atsargą. Dirbo Šakių ir Jurbarko 
žemės ūkio vartotojų kooperatyvų vedėju, vėliau Sintautų 
pieno perdirbimo bendrovės valdybos kasininku. 1944 
metais pasitraukė į Vakarus. 1949-aisiais išvyko į Kanadą. 

Mirė Jonas Mačiulaitis 1990 metų rugpjūtį Toronte 
(Kanada). 


J.Mačiulaitis 


J.Mačiulaičio gimtinė 1998 metais 

Antanas ŠUKYS 


Savanoris Antanas Šukys gimė 1399 metų rugpjūčio 8-ąją Vilkeliškių kaime, Sintautų valsčiuje. 
1919 metų sausio 23-iąją savanoriu įstojo į Lietuvos kariuomenę. Tarnavo Antrajame pėstininkų 
pulke. Čia baigė mokomąją kuopą ir buvo paskirtas į šio pulko Pirmąjį batalioną, iš kurio netrukus 
išaugo Šeštasis pėstininkų pulkas. Dalyvavo kautynėse su visais Lietuvos nepriklausomybės priešais. 
1919 metų liepos 27-ąją puskarininkis A.Šukys drąsiais ir tiksliais įsakymais bei savo pavyzdžiu 
sustabdė bolševikų priešinimąsi ties Juodupėnais. Už šį žygį buvo apdovanotas Vyčio Kryžiaus 
ordinu. Antrąjį Vyčio Kryžiaus ordiną A.Šukys pelnė 1920 metais malšinant kareivių sukilimą 
Aukštojoje Panemunėje. Į atsargą išėjo 1921 metų pabaigoje, jam suteiktas viršilos laipsnis. 

Grįžęs į tėviškę, dvylika metų vadovavo Sintautų šaulių būriui, su kurio dalimi dalyvavo ir 
1923-iųjų metų Klaipėdos sukilime. 1926-1934 metais buvo Savanorių sąjungos Šakių skyriaus 
pirmininkas. 1934-aisiais persikėlė gyventi į Klaipėdą. Vytauto Didžiojo gimnazijoje (suaugusiųjų 
skyriuje) baigė keturias klases. Antrojo pasaulinio karo pabaigoje pasitraukė į Vokietiją, o vėliau 
emigravo į Angliją. 1964-aisiais išleido Nepriklausomybės kovų atsiminimų knygą „Du mediniai ir 
trys geležiniai kryžiai". 1966 metais apsigyveno Kanadoje. Dalyvavo lietuvių visuomeninėje veikloje. 

Mirė Antanas Šukys 1985 metų spalio 18-ąją Karerinoje. Palaidotas Šv. Jono lietuvių kapinėse 
Misiganoje (Kanada). 


Paminklas žuvusiems už laisvę 1923 metų sukilėliams atminti > 
Klaipėdoje. (Autorius dail. Adomas Brakas) A.Sukys 


Uziaisvę 
Žuvusiems 


Blažiejus ABRAITIS 


Profesorius Blažiejus Abraitis gimė 1899 metų 
rugpjūčio 16-ąją Tupikų kaime, Žvirgždaičių valsčiuje. 
1933 metais baigė Vytauto Didžiojo universitetą ir liko 
jame dėstytojauti. Nuo 1951-ųjų dirbo Kauno medicinos 
institute: 1939-1971 metais — katedros vedėju, 1946- 
1947 ir 1951-1952 metais — fakulteto dekanu. 1947- 
1950 ir 1958-1964 metais - mokslo reikalų prorektorius. 
Nuo 1938 metų - medicinos mokslų daktaras, o nuo 
1940-ųjų - profesorius. Paskelbė mokslinių darbų apie 
virškinimo sistemos organų vystymąsi, kraujagyslių ir 
širdies audinių struktūrą, jų regeneracines galimybes. 
Išleido knygas „Lęšio pasaitai, jų vystymasis, struktūra 
ir reikšmė" (1938), „Žmogaus embriologija" (1962). 
Vadovėlio „Histologija“ (1970) bendraautorius. 

Mirė prof. Blažiejus Abraitis 1975 metų birželio 17- 
ąją Kaune. 


B.Abraitis 


Kauno akademinės klinikos 


Vytautas RAUBA 


Karo lakūnas Vytautas Rauba gimė 1899 metų rugsėjo 9-ąją Pusdešrių kaime, Slavikų valsčiuje. 
Pirmojo pasaulinio karo metais mokėsi Martyno Yčo gimnazijoje Voroneže. Buvo ne tik geras 
mokinys, bet ir perspektyvus sportininkas — geras plaukikas, čiuožėjas. Lankė Voronežo šokių 
mokyklą, kurioje šokdavo kartu su Valerija Dobkevičiūte. Si šokėjų pora Voroneže buvo pripažinta 
geriausia. Besimokydamas gimnazijoje, Vytautas jau ir tapė, mėgo komponuoti. Daug kas jam 
pranašavo dailininko ateitį. 

1918 metais grįžo į Lietuvą, o kitų metų sausio 24-ąją savanoriu įstojo į Lietuvos kariuomenę 
ir buvo nukreiptas į Karo aviacijos mokyklą. Kaip gimnazijoje, taip ir Karo aviacijos mokykloje jis 
buvo tarp pirmaujančiųjų. 1919-ųjų gruodžio 16-ąją iš 34 Karo aviacijos mokyklą baigusių 
diplomantų V.Raubai pirmajam buvo suteikta teisė savarankiškai pakilti į Lietuvos padangę. Jis 
buvo perspektyvus ir drąsus lakūnas. Sukūrė ir Karo aviacijos mokyklos I diplomantų laidos ženklą, 


V.Rauba - Voronežo gimnazistas V.Rauba su lakūnu J.Kumpiu 


f. 
Ž f 
mo 
2 


124 


kurio 34 vienetai buvo pagaminti Vokietijoje. 
1920 metų gegužės 12-ąją, vienos treniruotės 
metu, lėktuvu HALB CL IV imituodamas oro 
kautynes ir šaudydamas priekiniu piloto 
kulkosvaidžiu, darydamas neleistinai staigius 
posūkius, leitenantas V.Rauba nesuvaldė 
lėktuvo ir rėžėsi į žemę. Taip žuvo pirmasis, 
dar dvidešimt vienerių metų nesulaukęs, karo 
aviacijos lakūnas leitenantas Vytautas Rauba. 
Buvo palaidotas Kauno kapinėse. Perlaidotas 
Kleboniškių kapinėse. 


V.Raubos sukurtas Lietuvos karo aviacijos pirmosios laidos diplomantų ženklas 


V.Raubos bendražygiai lakūnai 1920 metų gegužės 12-ąją Kauno aerodrome, katastrofos vietoje prie sudužusio lėktuvo. Iš 
kairės: V.Jablonskis. PSeltanas, E.Šalkauskas, J.Šalkauskas, instr. PHiksas, J.Zauka, A.Gustaitis, instr. O.Rahn, J.Kumpis, 
Soldatenkovas, J.Dobkevičius, V.Šenbergas 

Vladas IŠGANAITIS 


Šaulių organizatorius Vladas Išganaitis gimė 1899 metų rugsėjo 
15-ąją Jokūbonių kaime, Paežerėlių valsčiuje. 1919 metais savanoriu 
įstojo į besikuriančią Lietuvos kariuomenę. Baigė mokomąją kuopą. 
Dalyvavo Nepriklausomybės kovose. Kovėsi su bermontininkais prie 
Radviliškio, kur jam buvo suteiktas viršilos karinis laipsnis. Kovose su 
lenkais dalyvavo Valkininkų-Giedraičių bei Suvalkų frontų ruožuose. 
Pasibaigus Nepriklausomybės kovoms, liko tarnauti kariuomenėje. 
Vėliau mokėsi Policijos mokykloje Kaune. Dirbo policijoje. Nuo 1920 
metų buvo Saulių sąjungos narys ir nepakeičiamas organizatorius. 
1925 metais atvykęs į Griškabūdį suorganizavo 200 šaulių būrį, o 
netrukus šio darbo ėmėsi Lukšiuose, Plokščiuose, Gelgaudiškyje bei 
kitose vietovėse. 1937 metais, vadovaujant V.Išganaičiui, Gelgaudiš- 
kyje pradėti statyti Saulių namai, o kitais metais čia jau vyko įvairūs 
ne tik šaulių, bet ir kitų organizacijų renginiai. Gelgaudiškio šaulių 
būrys nuolat buvo pasirengęs krašto gynimui. 

1944-ųjų vasaros pabaigoje V.Išganaitis su žmona Jadvyga ir 
dukra Vlada pasitraukė į Vakarus, o dukra Sofija liko Lietuvoje. Atvykęs 
į Jungtines Amerikos Valstijas, aktyviai reiškėsi lietuvių išeivijos šaulių 
veikloje, o dukra Sofija, likusi Lietuvoje, ištekėjo už žinomo pedagogo, 
literatūros tyrinėtojo Rapolo Saltenio ir išaugino Lietuvai tokius sūnus, 
kaip dailininkas Arvydas bei rašytojas Saulius Salteniai. 

Naidynė, Zanavykų tarpgiriai Vladas Išganaitis mirė 1993 metų rugpjūčio 2-ąją Čikagoje (JAV). 


V.Išganaitis 


Jonas KAUNAS 


Mokytojas Jonas Kaunas gimė 1399 metų rugsėjo 24- 
ąją Murinų kaime, Būblelių valsčiuje. 1918 metais baigė 
mokytojų kursus Kaune. Mokytojavo Vidugirių (Plokščių vls.), 
Valenčiūnų (Gelgaudiškio vls.), Pavištyčio pradžios mokyklo- 
se. 1925-1927 metais vėl baigė mokytojų kursus ir buvo 
perkeltas mokytojauti į Kybartus. Cia vedė mokytoją Oną 
Sidzikauskaitę, kilusią iš Siaudinės. Kybartuose įsteigė 
suaugusiųjų kursus, jaunųjų ūkininkų ratelius, veikė Saulių 
sąjungoje, jaunalietuvių organizacijoje, rengė jaunimo vaka- 
rus, bendradarbiavo „Tautos mokykloje“, „Trimite“. 

1941 metų birželį J. Kauno žmoną su dukra okupantai 
ištrėmė į Sibirą, kur dukrelė 1942-aisiais mirė badu. Su sūnu- 
mi 1944 metais pasitraukė į Vokietiją, mokytojavo lietuvių 
gimnazijoje, dirbo su skautais, o 1949-aisiais emigravo į JAV, 
apsigyveno Cikagoje. Aktyviai dalyvavo lietuvių veikloje. 
1956 metais žmonai grįžus iš tremties, keletą kartų lankėsi 
Lietuvoje. 2 

Mirė Jonas Kaunas 1981 metų gruodžio 7 d. Cikagoje. 


J.Kaunas 


Prie Sešupės... 


Vincas DOVYDAITIS 


Šaulys, savanoris Vincas Dovydaitis gimė 1899 metų 
spalio 14-ąją Runkių sodžiuje, Višakio Rūdos parapijoje. Kiek 
pasimokęs Višakio Rūdos pradžios mokykloje, 1915 metais 
atvyko į Vilnių ir dirbo „Vilties“ ekspedicijoje. 1916-aisiais Kaune 
įstojo į „Saulės“ draugijos gimnazijos II klasę, buvo aktyvus 
moksleivių ateitininkų organizatorius bei jų spaudos platintojas. 
Kuriantis Lietuvos kariuomenei, Višakio Rūdos apylinkėse telkė 
savanorius, veikė Steigiamojo seimo priešrinkiminėje akcijoje, 
vienas pirmųjų įstojo į besikuriantį šaulių būrį. 1920 metų rudenį 
iš VII gimnazijos klasės savanoriu išėjo kovoti su lenkais ir 
vadovavo šaulių būriui, gynusiam Valkininkus. 1920 metų spalio 
16-ąją lenkų eskadronui, o vėliau ir pėstininkų būriui nuniokojus 
Valkininkus, vienas besigindamas nuo puolančių priešų, bažny- 


V.Dovydaitis 


V.Dovydaitis pašarvotas Runkiuose 

čios šventoriuje buvo sužeistas ir atgabentas į Alytaus ligoninę mirė. 

Tautosakininkas Jurgis Dovydaitis (1907-2001) mylimo brolio Vinco atminimui paskyrė savo 
surinktos tautosakos leidinį „Dainos“ (1930). Savanoris Vincas Dovydaitis buvo palaidotas Kaune, 
Karmelitų kapinėse. Salia jo kapo gulė vis nauji Lietuvos nepriklausomybės gynėjai, lygiomis eilėmis 
buvo statomi mediniai kryželiai. 1930 metais, baigiant tvarkyti karių kapines, buvo pastatytas 
paminklas „Žuvome dėl Tėvynės". . 

Karių kapų pagerbimo tradicija Vėlinių dieną buvo tęsiama ir okupacijos metais. Žmonės 
būriuodavosi prie mauzoliejaus ir paminklo kariams. Kartais Vasario 16-ąją suplevėsuodavo trispalvė, 
pasigirsdavo V.Kudirkos „Tautiška giesmė". Visa tai sustiprino okupacinės valdžios užmačias dėl 
Karmelitų kapinių iškėlimo, sunaikinimo. 

Iškilo pavojus ir Vinco Dovydaičio kapui. Tad brolis Pijus Dovydaitis, pasitelkęs sūnėną Joną, 
sutvarkęs reikiamus dokumentus, ryžosi perkelti Vinco Dovydaičio palaikus į tėviškę — Višakio 
Rūdos kapines. 

Nors daugelis Karmelitų kapinių paminklų buvo sunaikinta, karių kapai valdžios lėšomis buvo 
perkelti į Aukštuosius Sančius - Kauno karių kapines. Būgštavimai dėl laisvės kovotojų palaikų 
išniekinimo nepasitvirtino. 

Praėjo trys dešimtmečiai. Dovydaičių šeimoje vėl iškilo abejonė: ar atskirti nuo žuvusių ginklo 
draugų Vinco Dovydaičio palaikai ilgainiui nebus pamiršti? Perlaidojimo iš Višakio Rūdos į Kauno 
Aukštųjų Sančių karių kapines idėjai pritarė ir Lietuvos šaulių sąjunga. Taip 1990 metų gruodžio 1- 
ąją, greta kitų kovotojų už Lietuvos laisvę, Kauno karių kapinėse amžinojo poilsio atgulė ir savanoris 
Vincas Dovydaitis. 


V.Dovydaičio perlaidojimas 1990-aisiais. Prie kapo duobės kalba (rankose laiko kepurę) velionio brolis Jurgis Dovydaitis 

Kun. Jonas MATUSAS 


Istorikas, kunigas Jonas Matusas gimė 1899 metų spalio 26-ąją Vaiguviškių kaime, Plokščių 
valsčiuje. 1911 metais baigęs Plokščių pradžios mokyklą, vidurinį mokslą ėjo Jurbarko ir Seinų 
keturklasėse mokyklose bei „Saulės“ gimnazijoje Kaune, kurią baigė 1919-aisiais. Dar besimoky- 
damas gimnazijoje, pradėjo bendradarbiauti periodikoje, rašė Lietuvos kultūros istorijos klausimais. 
Baigęs Vilkaviškio kunigų seminariją, 1924 metų rugpjūčio 31-ąją buvo įšventintas į kunigus. 1924- 
1930 metais studijavo Lietuvos universitete Teologijos-filosofijos fakultete, 1926-aisiais gavo 
teologijos licenciato laipsnį, o 1931 metais už disertaciją „Lietuvių rusinimas per pradžios mokyklas" 
— istorijos daktaro laipsnį. Baigęs aukštąjį mokslą, mokytojavo, buvo Lietuvos katalikų blaivybės 
draugijos reikalų vedėjas, o nuo 1936 metų pradėjo dirbti Vytauto Didžiojo universitete. Dėstė 
Lietuvos kultūros istoriją, Lietuvos pajūrio ir Prūsų žemės istoriją. 

1944 metais pasitraukė į Vakarus. Vokietijoje mokytojavo lietuvių tremtinių gimnazijoje, o 
1948-aisiais išvyko į JAV. Iki 1950 metų vokiečių ir prancūzų kalbas dėstė Grand Rapido vyskupijos 
kunigų seminarijoje, 1950-aisiais persikėlė gyventi į Niujorką ir dirbo įvairiose parapijose pastoracinį 
darbą. Per savo gyvenimą išleido septyniolika knygų Lietuvos istorijos ir Lietuvos kultūros klausimais. 

Kun. Jonas Matusas mirė 1962 metų birželio 26-ąją Niujorke (JAV). Palaidotas Niujorko Švč. 
Trejybės kapinėse. 


J.Matusas J.Matuso knygos viršelio faksimilė 


LIETUVIŲ RUSINIMAS“ 


PER PRADŽIOS MOKYKLAS 


JONAS MATUSAS 


ŠVIETIMO MOS KNYGŲ LEIDIMO K-JOS LEIDINYS Nr. 481 

Stasys BALSYS 


Mokytojas Stasys Balsys gimė 1899 metų spalio 26-ąją Stoškų kaime, Žvirgždaičių valsčiuje. 
1913 metais pradėjo lankyti Naumiesčio progimnaziją. Ten subūrė pirmosios ateitininkų kuopos 
branduolį. 1924 metais baigė Vilkaviškio gimnaziją. Įstojo į Kauno universitetą, studijavo Gamtos- 
matematikos fakultete. 1927-aisiais buvo pakviestas mokytojauti į „Žiburio“ gimnaziją Kybartuose, 
vėliau tapo šios gimnazijos inspektoriumi. Jo rūpesčiu buvo suremontuoti mokyklos pastatai. Aktyviai 
dalyvavo ateitininkų veikloje, domėjosi sportu. 

1944 metais pasitraukė į Vakarus. Nuvykęs į Jungtines Amerikos Valstijas, apsigyveno Brukline 
(Brooklyn) ir buvo nepakeičiamas lietuvių Apreiškimo parapijos bei kitų tautiškų organizacijų 
pagalbininkas. 


S.Balsys emigracijoje S.Balsys jaunystės metais 

Kun. Justinas JUODAITIS 


Prelatas Justinas Juodaitis gimė 1399 metų lapkričio 2-ąją Pavilktinių kaime, Sintautų valsčiuje. 
1923 metais baigęs Kunigų seminariją Gižuose ir įšventintas į kunigus, vikaru buvo paskirtas į 
Aukštąją Panemunę. Įsteigus Telšių kunigų seminariją, 1927 metais buvo pakviestas dėstytoju ir 
dvasios tėvu. 1931-1933-iaisiais studijas gilino Romoje, Angelicum universitete, kur gavo teologijos 
daktaro laipsnį. 

Grįžęs į Lietuvą, Telšių kunigų seminarijoje toliau dėstė filosofiją ir mistinę teologiją. 1941 
metais buvo paskirtas Telšių kunigų seminarijos inspektoriumi, o 1943-iaisiais - rektoriumi. 1946 
metais bolševikams suėmus ir ištrėmus vyskupą PRamanauską, kunigas J.Juodaitis tapo Telšių 
vyskupijos valdytoju. Bet tai truko neilgai. 1949 metais okupantų buvo suimtas ir dvylikai metų 
ištremtas į Sibirą. 1965-aisiais grįžęs į Lietuvą, altaristu buvo Palangoje, Siauliuose, Siaulėnuose, 
Kražiuose. 1965 metais jam buvo suteiktas prelato titulas. 

Mirė prel. Justinas Juodaitis 1969 metų vasario 3-iąją Kražiuose. Ten ir palaidotas. 


Kun. J.Juodaitis Kražių bažnyčia 

Pranas ŽIEVYS 


Mokytojas Pranas Žievys gimė 1899 metais Kuodžių kaime, Sintautų valsčiuje. Baigęs pradžios 
mokyklą, įstojo į Marijampolės gimnaziją. Buvo aktyvus ateitininkas. Baigęs gimnaziją, dalyvavo 
1923 metų Lietuvos gyventojų ir ūkių surašyme. Buvo įstojęs į Kauno universiteto Gamtos- 
matematikos fakulteto Gamtos skyrių. Paskirtas Kybartų aukštesniosios komercijos mokyklos 
mokytoju. Dirbdamas Kybartuose, kurį laiką dar buvo ir Kauno universiteto Teisės fakulteto laisvas 
klausytojas. Kaip neparankus tautininkams, perkeltas į Kudirkos Naumiestį, kur dirbo V ir VI skyrių 
mokytoju. 1940-aisiais — Šakių apskrities pradžios mokyklų inspektorius. 1941-1944 metais 
mokytojavo Valakbūdyje, vėliau dirbo Sintautų ir Kudirkos Naumiesčio vidurinių mokyklų 
direktoriumi. Dėl įvairių nesusipratimų su vadovybe, iš direktoriaus pareigų buvo atleistas ir perkeltas 
dirbti į Vilkaviškio rajono vieną iš pradinių mokyklų. 1962 metais išėjo į pensiją. 

Mirė Pranas Žievys 1968 metais. Palaidotas Kybartuose. 


Mokytojas PŽievys su savo bičiuliais PŽievys 

Antanas JONAITIS 


Majoras Antanas Jonaitis gimė 1899 metų lapkričio 
19-ąją Norvaišių kaime, Būblelių valsčiuje. Mokėsi Nau- 
miesčio pradžios mokykloje. 1918 metais įstojo į Vilkaviš- 
kio gimnaziją, vėliau mokslus tęsė Marijampolės „Žiburio“ 
gimnazijoje. Baigęs šešias klases, 1921-aisiais įstojo į Karo 
mokyklą, kurią baigė 1923 metais leitenanto laipsniu. 
Dalyvavo Klaipėdos krašto sukilime. 1928 metais baigė 
Aukštuosius karo technikos kursus. 1934-aisiais baigė 
Vytauto Didžiojo aukštąją karo akademiją ir buvo paskirtas 
į kariuomenės štabą. 1935 metais pakeltas generalinio 
štabo majoru. Dėstė Kauno technikos mokykloje. 

1944 metais pasitraukė į Vakarus. 1950 metais atvy- 
ko į JAV ir apsigyveno Klyvlende (Cleveland). Cia atkūrė 
Karių ramovę ir talkininkavo visuomeninėje lietuvių 
veikloje. 

Mirė mjr. Antanas Jonaitis 1971 metų kovo 25-ąją 
Klyvlende (JAV). 


A.Jonaitis 


Klaipėdos miesto fragmentas 

Vincas MIKUCKAS 


Ekonomistas Vincas Mikuckas gimė 1399 metų lapkričio 25-ąją Lekėčiuose, Marijos 
Povilaitytės-Mikuckienės ir Jono Mikucko pasiturinčių ūkininkų daugiavaikėje šeimoje. Jis buvo 
vyriausiasis sūnus. Baigęs Lekėčių pradinę mokyklą, gimnaziją lankė Kaune. 1920-aisiais pradėjo 
dirbti Kauno vandens kelių rajone raštininku, o 1922 metais - Susisiekimo ministerijos kanceliarijos 
sekretoriaus padėjėju, vėliau — sekretoriumi. 1927-aisiais pradėjo studijuoti Lietuvos universiteto 
Teisės fakulteto Ekonomikos skyriuje. 1935 metais buvo paskirtas Vyr. geležinkelių direkcijos 
kanceliarijos viršininku. 1935-aisiais sukūrė šeimą. Vedė Mariją Jakelaitytę iš Kačerginės. Netrukus 
gimė dukra Aldona (g. 1936). 1939 metais Lietuvai atgavus Vilnių, V.Mikuckas su šeima persikėlė 
į Lietuvos sostinę ir dirbo Geležinkelio valdybos Eksploatacijos direkcijoje. 1941 metų vasario 20- 
ąją V.Mikuckas už kontrrevoliucinę veiklą darbovietėje buvo suimtas ir įkalintas sunkiųjų darbų 
kalėjime, kartu su kriminaliniais nusikaltėliais. 1941-ųjų birželio 11-ąją Ypatingojo pasitarimo 
nuteistas penkeriems metams lagerio ir išgabentas į Uzbekiją. Iš katorgos paleistas 1946-aisiais. 
Grįžo į Lietuvą. Buvo milicijos priežiūroje ir kas mėnesį turėjo registruotis. Mieste apsigyventi neleido, 
o gimtinė Lekėčiuose buvo išdraskyta. Tėvai 1945 metais buvo ištremti į Sibirą. V.Mikuckas 
apsigyveno uošvijoje Kačerginėje. Kaip buvęs politinis kalinys, darbo pagal išsilavinimą negavo. 
Dirbo Kauno rajkoopsąjungos Zapyškio, Garliavos, Raudondvario vartotojų kooperatyvuose 
buhalteriu. 

Mirė Vincas Mikuckas 1976 metų spalio 16-ąją Kačerginėje. Palaidotas Zapyškio kapinėse. 


V.Mikuckas su tėvais — Jonu Mikucku ir Marija 
V.Mikuckas Povilaityte-Mikuckiene 

Ona KAČIULYTĖ-VAIČIŪNIENĖ 


Tautosakos pateikėja Ona Kačiulytė-Vaičiūnienė 
gimė 1899 metų gruodžio 29-ąją Padainių kaime, 
Paežerėlių valsčiuje, Marijonos Jomantaitės-Kačiulienės 
ir Juozo Kačiulio šeimoje. Tėvas buvo apsišvietęs kaimo 
žmogus, 1922-1924 metų žemės reformos komisijos 
narys. Artimai bendravo su Žemosios Panemunės klebo- 
nu Juozu Skinkiu. Jaunystėje Ona Kačiulytė tarnavo pas 
daugelį panemunės ūkininkų, dirbo Zemosios Panemu- 
nės dvaro virtuvėje. 1925 metais nutekėjo į Gegužius už 
Jono Vaičiūno. Išaugino tris sūnus - Antaną, Joną, Vincą 
- ir dukrą Marytę. Visą gyvenimą Ona Vaičiūnienė mėgo 
dainuoti. Apie 400 dainų 1971-1972 metais įdainavo į 
magnetofono juostą, kuri saugoma Lietuvių literatūros 
ir tautosakos instituto archyve. 

Mirė Ona Vaičiūnienė 1981 metų rugpjūčio 16-ąją. 
Palaidota Ilguvos kapinėse. 


O.Vaičiūnienė su dukra Maryte 1974 metų gruodžio 28-ąją 


O.Vaičiūnienė su savo sūnumis Jonu (kairėje), Vincu ir Antanu 
Vaičiūnais Gegužiuose 1974 metų rudenį 

Vincas MACEVIČIUS 


Savanoris Vincas Macevičius gimė 1899 metais 
Tirmėnų kaime, Lekėčių valsčiuje. 1919 metų sausio 
15-ąją savanoriu įstojo į Lietuvos kariuomenę. Pradžioje 
tarnavo Antrajame pėstininkų pulke, o vėliau perkeltas 
į atskirą Marijampolės batalioną, iš kurio išaugo Seštasis 
pėstininkų pulkas. 1919 metais kautynėse su bolševikais 
prie Ilūkšto eil. V.Macevičiui ir dar keliems kariams buvo 
duota užduotis susprogdinti per upelį nutiestą medinį 
tiltą. Vykdant užduotį ir priartėjus prie pavojingos vietos, 
dalis karių pabūgo. Tuomet eil. Vincas Macevičius vienas 
įvykdė vadovybės užduotį. Už tai buvo apdovanotas 
Vyčio Kryžiaus ordinu. Su bolševikais kovėsi ir prie 
Dauguvos, su bermontininkais — Radviliškio fronte, o 
su lenkais - prie Giedraičių. Į atsargą Vincas Macevičius 
išėjo 1921 metais. Vėliau ūkininkavo Gelgaudiškyje. 


V.Macevičius 


Lietuvos Nepriklausomybės 10-mečio paminklo atidengimo 
iškilmės Lekėčiuose 1928 metais 

Antanas IŠGANAITIS 


Vargonininkas Antanas Išganaitis gimė 1899 
metais Antkalniškių kaime, Plokščių valsčiuje. Išmokęs 
vargonuoti, nuo 1926 iki 1970-ųjų metų, su trumpomis 
pertraukomis, vargonininkavo Valakbūdžio parapijos 
bažnyčioje. Baigęs tam tikrus kursus, nuo 1926 iki 1959 
metų dirbo ir Valakbūdžio pašte. Priklausė Saulių 
sąjungai, su parapijos choru Nepriklausomybės metais 
dalyvavo dainų šventėse. Buvo neabejotinas kaimo švy- 
turys, stengėsi, kad jo vaikai būtų išsilavinę ir naudingi 
Lietuvai. 

Mirė Antanas Išganaitis 1990 metais. Palaidotas 
Valakbūdžio kapinėse. 


A.Išganaičio kapas Valakbūdžio kapinėse 


A.Išganaitis (centre) su Slavikų parapijos choristais ir Valakbūdžio 
bažnyčios klebonu J.Vasiukevičiumi 

Jonas Petras VALAITIS 


Verslininkas Jonas Petras Valaitis gimė 1899 
metais Pusdešrių kaime, Slavikų valsčiuje. Siek tiek 
pasimokęs gimnazijoje, buvo paliktas ūkininkauti, bet 
potraukio žemės darbams neturėjo. Kurį laiką darakto- 
riavo Pusdešrių kaimo mokykloje. Pasamdęs ūkvedį, 
išvyko iš tėviškės ir, kartu su viena firma iš Vakarų, 
Kaune įkūrė autobusų nuomojimo ir keleivių perveži- 
mo įstaigą. Verslas sekėsi. Didelę laiko dalį praleisdavo 
Kaune, o žmona su vaikais gyveno ūkyje. Ryšiui su 
šeima palaikyti iš Valakbūdžio pašto agentūros 
nusitiesė laidus ir pirmasis Pusdešrių kaime įsivedė 
telefoną. Dalyvavo visuomeninėje veikloje. Buvo 
aktyvus šaulys. Vokiečių okupacijos metais pateko į 
kalėjimą. Buvo nuteistas mirties bausme, bet sušaudy- 
mo išvengė. 1944-aisiais artėjant antrajai bolševikų 
okupacijai, pasitraukė į Vakarus. Tolimesnis likimas 
nežinomas. 


J.PValaitis 


J.PValaitis (pirmas iš kairės) dalyvauja pirmosios autobusų 
susisiekimo linijos Kaune iškilmėse 

Juozas SMULKEVIČIUS 


Kriminalinės policijos valdininkas Juozas Smulkevičius gimė 1399 metais Šakiuose. 1919- 
aisiais savanoriu įstojo į besikuriančią Lietuvos kariuomenę. Dalyvavo mūšiuose su Nepriklau- 
somybės priešais. Išėjęs į atsargą, tarnavo Pasienio policijoje. Netrukus sumanus pareigūnas buvo 
pervestas į Kriminalinę policiją. Tarnaudamas Siauliuose, 1930-ųjų metų liepos 15-ąją gavo žinią, 
jog viename miesto bute slapstosi ypač pavojingas iš kalėjimo pabėgęs nusikaltėlis. Pasitelkę daugiau 
jėgų, pareigūnai apsupo pastatą ir pareikalavo, kad nusikaltėlis pasiduotų. Atsakymo nebuvo. Tuomet 
kriminalinės policijos valdininkas J.Smulkevičius pravėrė buto duris ir dviem šūviais nusikaltėlio 
buvo nukautas. R 

Juozas Smulkevičius palaidotas Siaulių kapinėse. 


J.Smulkevičius J.Smulkevičiaus kapas senosiose Šiaulių kapinėse 

Justinas KUNCAITIS 


Pulkininkas leitenantas Justinas Kuncaitis gimė 1900 metų sausio 5-ąją Žaltynų kaime, Būblelių 
valsčiuje. Mokėsi Marijampolės gimnazijoje, iš kurios 1918-ųjų gruodį išėjo savanoriu į Lietuvos 
kariuomenę. Baigęs Karo mokyklos I laidą, dalyvavo kovose su Lietuvos nepriklausomybės priešais. 
Pasibaigus kovoms, buvo pasiųstas į Aukštuosius karininkų kursus. Juos baigęs tapo Aštuntojo 
pėstininkų pulko vado adjutantu. Vėliau perkeltas į Kauną, paskirtas Karo policijos viršininku. 
Tapęs majoru, dirbo Vyriausiajame kariuomenės štabe. Kilus lenkų-vokiečių karui, buvo Palangos 
ir Žagarės internuotų lenkų stovyklų viršininkas. Šias pareigas ėjo iki bolševikų okupacijos. Į atsargą 
išėjo 1940 metais, turėdamas pulkininko leitenanto karinį laipsnį. 1944-aisiais dirbo Šakių apskrities 
komendantu. 

Pasitraukęs į Vakarus, gyveno Hanau pabėgėlių stovykloje. 1949 metais su šeima emigravo 
į Australiją, įsikūrė Melburne. Aktyviai dalyvavo lietuvių organizacijų veikloje. Už nepriekaištingą 
tarnybą Lietuvos kariuomenėje J.Kuncaitis buvo apdovanotas DLK Gedimino ordinu. 

Mirė Justinas Kuncaitis 1970 metų lapkričio 18-ąją Melburne (Australija). 


Kuncaičių šeima 1936 metais Plik. ltn. J.Kuncaičio kapas 

Koplytstulpio plk. ltn. Justinui Kuncaičiui atminti atidengimo iškilmės jo tėviškėje Žaltynų kaime 2000-aisiais metais. 
(Autorius Simas Kudirka) 


šis 

žioji Silagirio girininkijos pu. 

Gamtos paminklas - Did 


Petras Gustavas PAMATAITIS 


Teisės mokslų daktaras Petras Gustavas Pamataitis 
gimė 1900 metų sausio 18-ąją Kuprių kaime, Kidulių 
valsčiuje. Nepriklausomybės kovų metais tarnavo Lietuvos 
kariuomenėje. 1928-aisiais baigė Kauno lietuvių mokytojų 
profesinės sąjungos suaugusiųjų gimnaziją, o 1932 metais 
— Vytauto Didžiojo universitete įgijo teisininko diplomą. 
Nuo 1925-ųjų dirbo Kriminalinės policijos tarnyboje. 1927- 
1933 metais vadovavo Kriminalinės technikos laboratorijai, 
buvo jos steigėjas. Nuo 1932-ųjų dirbo Kriminalinės polici- 
jos viršininku. Tuo pačiu metu (1932-1940) dėstė krimina- 
listiką Aukštesniojoje policijos mokykloje. Buvo kriminalis- 
tikos žodyno sumanytojas ir redakcinės komisijos narys, 
bendradarbiavo žurnale „Policija“. 

1944 metais pasitraukė į Vakarus. Studijas gilino 
Heidelbergo universitete, kur apgynė teisės mokslų daktaro 
laipsnį. 1949 metais persikėlė į Jungtines Amerikos Valstijas, 
apsigyveno Los Angeles. Dalyvavo lietuvių visuomeninėje 
veikloje. Tolimesnis likimas nežinomas. 


PG.Pamataitis 


Lietuvos upių tėvas Nemunas skalauja Zanavykų pakrantes 

Justinas MYKOLAITIS 


Jaunesnysis puskarininkis Justinas Mykolaitis gimė 
1900 metų vasario 3-iąją (kitais duomenimis, 1899 m. 
lapkričio 11) Viltrakių kaime, Žvirgždaičių valsčiuje. Suži- 
nojęs, kad kuriasi Lietuvos kariuomenė, 1918-ųjų pabaigoje 
kartu su savo kaimynais išėjo ginti tėvynės. Pirmąjį kovos 
krikštą gavo ties Zasliais. Už sumanumą ir drąsą šiose 
kautynėse Just. Mykolaičiui buvo prisegtas atžymos kaspi- 
nėlis, kurį vėliau pakeitė Vyčio Kryžiaus ordinas. 1921 metais 
buvo išleistas į atsargą, bet, sužinojęs apie Klaipėdos krašto 
sukilimą, 1923-iaisiais išėjo vaduoti uostamiesčio. Gavęs 11 
ha žemės Akėčių kaime (Lukšių vls.) pasistatė trobesius, ūkelį 
apsodino medžiais ir 1928 metais vedė Agnietę Abraitytę iš 
Tupikų kaimo (Žvirgždaičių vls.). Išaugino du sūnus ir dvi 
dukras. Antrosios bolševikų okupacijos metais rėmė rezisten- 
cinę kovą. Kadangi Akėčių kaime buvo daug stambių ūki- 
ninkų, tai Sibiro tremties išvengė. 

Mirė Justinas Mykolaitis 1985 metų gegužės 13-ąją. 
Palaidotas Lukšių kapinėse. 


J.Mykolaitis 


Vyčio kryžiaus ordininkas J.Mykolaitis (stovi antras iš kairės) tarp 
kovotojų už Lietuvos nepriklausomybę 


J.Mykolaitis (stovi antras iš kairės) su kovos draugais 


Marijampolės bataliono kulkosvaidžių komandos 3-iasis būrys. Pirmas iš kairės (guli) J.Mykolaitis 

Liucijonas DUMČIUS 


Ūkininkas Liucijonas Dumčius gimė 1900 me- 
tais (pagal dokumentus, 1893 m.) kovo mėnesį 
Eiciūnų kaime, Paežerėlių valsčiuje, ūkininkės Elenos 
Dumčiuvienės (1866-1934) ir mokytojo Petro 
Dumčiaus (1858-1933) šeimoje. Krikštijant Liucijoną 
ant savo rankų laikė kalbininkas Jonas Jablonskis. 
Jaunystėje Liucijonas, kartu su poetu Pranu Lember- 
tu, vaidindavo klojimo teatruose. Suaugęs iš tėvų 
paveldėjo Eiciūnuose 34 ha ūkį, kuriame sėkmingai 
ūkininkavo. Iki 1965 metų jo namuose veikė Eiciūnų 
pradinė mokykla. Jaunystėje įsimylėjo merginą, tar- 
navusią tėvų ūkyje, su kuria susilaukė pavainikic 
sūnaus Algirdo Pažerecko. Dėl brolių prieštaravimc 
negalėjo jos vesti, tad vedė gerokai už save jaunesnę 
Juliją Paltanavičiūtę iš Višakio Rūdos. Augino dukras 
Liuciją (g. 1942) ir Eleną (g. 1946). Okupavus Lietuva 
sovietams, 1940 metais įsijungė į antibolševikinę 


L.Dumčius 


Eiciūnų pradinė mokykla, įsikūrusi L.Dumčiaus namuose 

pogrindinę organizaciją „Geležinis vilkas". Antrosios bolše- 
vikinės okupacijos metais rėmė laisvės kovotojus. 1948 
metų gegužės 22-ąją kartu su visa šeima ištremtas į Sibirą. 
Tremties metu Dumčiams gimė sūnus Petriukas, kuris 
1950-ųjų gegužės 21-ąją mirė. Po dešimties metų tremties 
Dumčiai grįžo į Lietuvą. Siaip taip prisiregistravo Kauno 
rajone. L.Dumčius įsidarbino sargu statomoje Kauno HES. 
Vėliau dirbo Kauno medžio apdirbimo kombinate. 

Mirė Liucijonas Dumčius 1975 metų balandžio 22- 
ąją Kaune. Palaidotas Eigulių kapinėse. Reabilituotas 1988 
metais. 


Kauno miesto Vykdomojo komiteto komisijos 1962 metų vasario 2- 
osios slapto rašto faksimilė. Nurodoma, jog Liucijonui Dumčiui 
negalima leisti gyventi Kaune, o nepilnametėms jo dukroms Liucijai ir 
Elenai jokių kliūčių nedaryti 


Tremtinių vaikai 1948 metais Krasnojarsko krašte, Tabogašete. 


(L.Dumčiaus vaikai pažymėti taškučiais.) Pirmoje eilėje Liucija laiko 
tremties metu vagone gimusį broliuką Petriuką, aukščiau — Elenutė 

au-2 Slaptai 
Egz.Nro... 

Kaunas, 1962 m. Ž86868 mėn. "Jj" a, 


IŠVADĄ 


Komisija prio Kauno miesto DŽDT Vykdomojo Komiteto, sudėtyje: 
Kauno miesto Vykdomojo Komiteto pirmininkas K.LBNGVINAS, LKP Kauno 
miento Komiteto sekretorius J.MIKALAUSKAS ir Kauno m. VK Milicijos 
Valdybos viršininkas J.ABUKAUSKAS, išžiūrėję4 pareiškimą ir patikri- 
nimo medžiagą pil.DUNČIAUS* Liucijono, Petro 5., gim. 1893 m., gyv. 
Kauno m. P.Cvirkos gt.Nr.l bt.6, kuris prašo leiati Eyventikauno 
mieste, 


Radonmei 


DUNČIUS Liucijonas, Petro s. su Žmona DUNČIENE Jule, dviem duk- 
terimis Liucija, gim. 1942 m. ir Elena, gim.1946 m., iš Šakių rajono 
Eičiūnų kaimo buvo specnutrentas į Krasnojarsko kraštą kaip buožė - 
nacionalistinių banditų pagalbininkas, turėjęs 40 ha Basas išnau- 
dojęs samdo: darbo jėgą. Be to, DUKČIUS L. buvo nacionalistinės 
organizacijos nariu ir palaikė ryšius su nacionalistiniais banditais, 


DUMČIAUS šoima iš specnutromtiea atleista be teisės Kyventi Lia- 
tuvos TSR 1r be konfiskuoto turto grąžinimo, Nežiūrint į tai, DUKČIUS 
Liucijonas 1958 m. sugrįžo į Lietuvos TSR ir apsigyveno bei prisira- 
gistravo Kauno rajone, Giratupio kaime. Tais pačinis metais jis įsidar- 
bino Kauno HES"e sargu, 0 paskutiniu laiku dirba Kauno medžio apdirbimo 
Kombinate darbininku, 


Šiuo metu DUNČIUS nori apsigyventi Kauno mieste su dukterimis. 
DUKČIAUS, kaip buvusio buožės ir aktyvaus nacionalistų pagalbininko, 
buvimas Kauno m, yra nepageidautinas, todėl 


SIŪLOME 


DUKČIUI Liucijonui, Patro s., gim,1893 m.„neleisti gyventi Kauno 
mieste. Jo dukterims: Liucijai, gim.1942 mr,ir Elenai, gia,1946 mo, 
Jokie apribojimai netaikomi kaip nepilnametėms, todėl gyventi Kauno m. 
nedaryti jokių kliučių. 


* 
KOMISIJA: /K.JĖKG! “d 
ų 

Jonas PRAPUOLENIS 


Baldų dailininkas Jonas Prapuolenis gimė 1900 metų 
kovo 14-ąją Tupikų kaime, Žvirgždaičių valsčiuje. 1919- 
aisiais, kartu su savo vyresniais broliais Pranu ir Antanu, 
savanoriais įstojo į besikuriančią Lietuvos kariuomenę. 
Dalyvavo mūšiuose su Lietuvos nepriklausomybės priešais. 
Po demobilizacijos baigė Kauno meno mokyklą, o 1934- 
1935 metais baldų meną studijavo Paryžiuje. 1945-aisiais 
baigė Kauno taikomosios ir dekoratyvinės dailės institutą. 
Vėliau dirbo šiame institute (1940-1941, 1944-1948) ir 
Kauno S.Zuko dailės technikume (1948-1956). Nuo 1930- 
ųjų metų pradėjo dalyvauti parodose. 1932-aisiais Kaune 
surengė individualią parodą. Sukūrė apie 150 baldų 
komplektų. 1936-1937-aisiais metais Paryžiaus pasaulinėje 
parodoje už svetainės baldų komplektą pelnė aukso meda- 
lį. Apipavidalino interjerų, sukūrė gintaro, kaulo, rago 
suvenyrų, papuošalų. 

Mirė Jonas Prapuolenis 1980 metų vasario 28-ąją 
Kaune. 


J.Prapuolenis 


Dail. J.Prapuolenio sukurtas baldų komplektas (parodos katalogo 
viršelio faksimilė) 

Vytautas BANAITIS 


Teisininkas, pedagogas Vytautas Banaitis gimė 1900 metų gegužės 2-ąją Vaitiekupių kaime, 
Sintautų valsčiuje. Tai Vasario 16-osios Akto signataro Saliamono Banaičio ir Marijos Pranaitytės- 
Banaitienės jauniausiasis sūnus, kompozitoriaus Viktoro K.Banaičio brolis. Pradinę mokyklą ir 
gimnaziją baigė Kaune. 1919-1923 metais savanoriu tarnavo Lietuvos kariuomenėje. 1924-1925 
metais studijavo Jungtinėse Amerikos Valstijose, Filadelfijos universitete. Gyveno Filadelfijoje pas 
savo tetą rašytoją Juliją Pranaitytę (1381-1944), gerai išmoko anglų kalbą. 1927-1940 metais 
dirbo Vidaus reikalų ministerijoje. 1940-aisiais Vilniaus universitete įgijo teisininko diplomą. Kartu 
su žmona, „Saulės“ gimnazijos matematikos mokytoja Jadvyga Banaitiene (1899-1992), gyveno 
Kaune. Po Antrojo pasaulinio karo mokė užsienio kalbų įvairiose mokyklose. 1949-1955 metais 
Vilniaus pedagoginiame institute studijavo anglų kalbą. Nuo 1953-iųjų šią discipliną dėstė Lietuvos 
žemės ūkio akademijoje. 

Mirė Vytautas Banaitis 1980 metų liepos 17-ąją Kaune. 


- 


Valstijose 1925 metais 


i 
Poilsio valandėlę. Vytautas Banaitis su savo teta ' ME 
rašytoja Julija Pranaityte Atlanto vandenyno j 52 + 
pakrantėje (Atlantic City) Jungtinėse Amerikos , > k 


151 


Jonas JURGILAS 


Miškininkas Jonas Jurgilas gimė 1900 metų birželio 14-ąją Vaitiekupių kaime, Sintautų 
valsčiuje. Besimokydamas Marijampolės gimnazijoje, su kitais savo draugais 1919 metų sausio 
16-ąją savanoriu įstojo į besikuriančią Lietuvos kariuomenę ir buvo paskirtas į Antrojo pėstininkų 
pulko I batalioną. Aukštosios Panemunės rajone J.Jurgilas susitiko ir su savo vyresniuoju broliu 
Vincu. Broliai karinę tarnybą pradėjo tame pačiame kariniame dalinyje, į kurio sudėtį įėjo ir 
Marijampolės batalionas, vėliau išaugęs į Seštąjį pėstininkų pulką. 1919-ųjų gegužės pradžioje 
Marijampolės batalionas išvyko į frontą kautis su bolševikais. J.Jurgilas fronte visą laiką ėjo skyrininko, 
o kartais ir būrininko pareigas. Vėliau buvo perkeltas į divizijos štabą. Nors kautynėse dalyvavusiame 
junginyje ilgai neužsibuvo, bet ne kartą pasižymėjo drąsa ir sumanumu. Už tai pelnė Vyčio Kryžiaus 
ordiną. Po demobilizacijos Jonas Jurgilas kurį laiką dirbo Jankų girininku, o vėliau ėjo Simonių 
miškų urėdo pavaduotojo pareigas. 

Antrojo pasaulinio karo pabaigoje dingo be žinios. 


J.Jurgilas Savanoris Jonas Jurgilas 

Antanas KYBARTAS 


Savanoris Antanas Kybartas gimė 1900 metų birželio 30- 
ąją Naujųjų Sintautų kaime, Sintautų valsčiuje. Stodamas 
savanoriu į Lietuvos kariuomenę, atsinešė naujutėlį iš vokiečių 
įsigytą šautuvą. Pradžioje tarnavo Antrajame pėstininkų pulke, 
kur ėjo žvalgo pareigas. Nors į žvalgybą kartais išeidavo ir ne 
visai palankiomis aplinkybėmis, bet vadai žinodavo, kad jis 
grįš su vertingomis žiniomis. 1921 metų lapkričio 20-ąją buvo 
perkeltas į Seštąjį pėstininkų pulką. 1923-iųjų metų vasarį lenkų 
kareiviai nuolatos pažeidinėjo laisvos zonos statusą ir plėšikavo. 
Gyventojai paramos kreipdavosi į Lietuvos karius. Žvalgo 
A.Kybarto suteiktos žinios atvėrė galimybę pamokyti plėšikau- 
jančius lenkus. Lietuvių karių operacija pavyko, ir lenkai buvo 
priversti trauktis. 

1923 metų birželio 1-ąją Antanas Kybartas išėjo į atsargą 
ir apsigyveno Zuikinės kaime, Gelgaudiškio valsčiuje. Tolimes- 
nis likimas nežinomas. 


A.Kybartas 


Giedraičių kautynės 


Pranas POVILAITIS 


Vertėjas, literatas Pranas Povilaitis gimė 1900 metų liepos 
3-iąją Sunkarių kaime, Slavikų valsčiuje, iškilaus zanavyko, Vinco 
Kudirkos bičiulio, knygnešio Jono Povilaičio ir jo antrosios 
žmonos Antaninos Račiūnaitės-Povilaitienės šeimoje. Kunigo 
Andriaus Povilaičio brolis. 1914-1918 metais mokėsi Vilkaviš- 
kyje, Vilniuje, Voroneže ir Marijampolės „Žiburio“ gimnazijoje. 
1918-aisiais, su kitais ateitininkais, telkė jaunuolius tėvynės 
gynybai. 1919 metų sausį iš VII klasės savanoriu įstojo į Lietuvos 
kariuomenę. Baigė Karo mokyklos pirmąją laidą ir išvyko į frontą 
kautis su bolševikais. Vėliau kovojo su lenkais. Apdovanotas 
Vyčio Kryžiaus ordinu su kardais. Susirgęs džiova, artilerijos 
kapitonas PPovilaitis turėjo pasitraukti iš kariuomenės. (Soviet- 
mečio leidiniuose paminėta, jog tarnyba Lietuvos kariuomenėje 
jis neva bodėjosi...) “ 

Besigydydamas Vokietijoje, Sveicarijoje, Italijoje, gerai 
išmoko šių šalių tautų kalbas, o grįžęs į Lietuvą studijavo teisę 
Vytauto Didžiojo universitete, kurį baigė 1936 metais. Literatūri- 
niais klausimais bendradarbiavo „Ateityje“, „Ryte“, „Zidinyje“, 


PPovilaitis 


PPovilaičio verstų į lietuvių kalbą knygų viršelių faksimilė 


T/KUSIS 

„Naujojoje Romuvoje", „XX amžiuje" ir kituose leidi- 
niuose. Vertė užsienio šalių rašytojų kūrinius ir leido jų 
knygas. Apsigyvenęs Jūrės geležinkelio stoties gyven- 
vietėje savo nuosavame name, kuriame visą gyvenimą 
dirbo literatūrinį darbą. Iš vokiečių, prancūzų, italų, rusų 
kalbų išvertė A.Daudet „Laiškus iš mano malūno" 
(1930), „Taraskono Tartareną Alpėse" (1937), M.Barre- 
so „Sodą prie Oronto" (1934), V.Hugo „Vargdienius" 
(1935-1936), A.Munthes „San Michele knygą" (1937), 
„Knygą apie žmones ir žvėris" (1940), A. Fogazzaro 
„Senovinį pasaulėlį" (1939), FDostojevskio „Idiotą“ 
(1939), M. Solochovo „Tykųjį Doną" (1945-1947), 
M.Gorkio „Artamonovus“ (1948), „Klimo Samgino gy- 
venimą" (1950-1951), L.Tolstojaus „Aną Kareniną" 
(1955), A.Gerceno „Praeitį ir godas" (1958), L.Wolfo, 
B.Franko, L.Leonovo, A.Moravijos ir kitų rašytojų pro- 
zos kūrinių. Parašė straipsnių apie meninį vertimą. 
Mirė Pranas Povilaitis 1958 metų birželio 19-ąją 
Druskininkuose. Palaidotas Kauno Petrašiūnų kapinėse. 


Vyčio Kryžiaus ordininkas PPovilaitis 1920 metais 


Karo mokyklos pirmosios laidos kariūnai 1919 metais. Pirmasis 
iš dešinės (sėdi) PPovilaitis 

Kun. Antanas ŠILINGAS 


Kunigas Antanas Šilingas gimė 1900 metų rugpjūčio 6-ąją Vinkšnupių kaime, Griškabūdžio 
valsčiuje. Baigęs Vilkaviškio kunigų seminariją, kunigu įšventintas 1923 metų rugpjūčio 12-ąją. 
Teologijos studijas gilino Lietuvos universitete. 1925-1926 metais buvo Lietuvos kariuomenės 
technikos dalių kapelionas. Baigęs universitetą, dirbo Suvalkų Kalvarijos parapijos vikaru ir vidurinės 
mokyklos kapelionu, nuo 1930 metų - Vilkaviškio parapijos vikaras, Kurijos sekretorius ir Vyskupijos 
tribunolo notaras. Dirbdamas Vilkaviškyje, pastatė 900 vietų salę su moderniu kino įrenginiu, 
susirinkimams skirtomis patalpomis ir jaunimo skaitykla. Nuo 1940 metų kun. A.Šilingas — 
Liudvinavo klebonas. Vokiečių okupacijos metu, dėl kažkieno parapijos trobesiuose palikto ginklo, 
buvo areštuotas ir nuteistas mirti, tačiau susiklosčius palankioms aplinkybėms išliko gyvas. Antrosios 
bolševikų okupacijos metais ištremtas į Sibirą. Į Lietuvą be sveikatos grįžo tik 1956 metais ir iki 
mirties rezidavo Prienuose. Buvo aktyvus katalikiškosios spaudos bendradarbis. 1936-aisiais „Tiesos 
kelyje" išspausdino savo pamokslų. Atskirais leidiniais išleisti „Septyni Kristaus žodžiai" (1937), 
„Laimink, Dieve, šiuos namus" (1940). 

Mirė kun. Antanas Silingas 1960 metų kovo 17-ąją (antkapiniame paminkle įrašyta kovo 19 
d.). Palaidotas Prienų kapinėse. 


Kun. A.Šilingas Kun. A.Šilingo kapas Prienų kapinėse 

Jonas DĖDINAS 


Miškininkas Jonas Dėdinas gimė 1900 metų 
lapkričio 2-ąją Vaitiekupių kaime, Sintautų valsčiuje. 
Baigė Marijampolės gimnazijos šešias klases, o 1924- 
aisiais - Dotnuvos žemės ūkio technikumo Miškinin- 
kystės skyrių. Besimokydamas Dotnuvoje, dalyvavo 
Klaipėdos krašto sukilime. 1924-1926 metais dirbo 
Telšių ir Pajūrio miškų urėdų pavaduotoju, 1927- 
1930-aisiais - Seinų miškų urėdo pavaduotoju. 1930- 
1938 metais - Jūrės miškų urėdo pavaduotojas, 1938- 
1940 metais - antros eilės miškų urėdas. „Mūsų girių" 
bendradarbis. Apdovanotas LDK Gedimino III laips- 
nio ordinu. Artėjant antrajai bolševikų okupacijai, 
1944 metais pasitraukė į Vakarus. 1951-aisiais atvyko 
į JAV. Tolimesnis likimas nežinomas. 


Jūrės urėdas J.Dėdinas 


Giria, giria, tu žalioji... 

Abdonas RINKEVIČIUS 


Abdonas Rinkevičius gimė 1900 metų rugpjūčio 14-ąją Lekėčiuose. 1919-ųjų sausio 13-ąją 
savanoriu pradėjo tarnauti Lietuvos kariuomenės Antrajame pėstininkų pulke. Pirmasis šio pulko 
batalionas, dislokuotas Aukštojoje Panemunėje, vėliau buvo performuotas į Marijampolės batalioną, 
iš kurio išaugo Šeštasis pėstininkų pulkas. Šiame pulke tarnavo nemažai zanavykų:; lekėtiškiai Vyčio 
Kryžiaus ordininkai broliai Stasys ir Jonas Kerušauskai, net dviejų Vyčio Kryžiaus ordinų kavalieriai 
Antanas Šukys ir Antanas Baziliauskas. A.Rinkevičiui 1919-aisiais teko kovoti su bolševikais ties 
Žasliais, o su bermontininkais — ties Radviliškiu. Sužeidus bataliono raštininką, jis perėmė šias 
pareigas. 1920 metų vasarį Aukštojoje Panemunėje buvo išprovokuotas kariškių maištas. Iškilo 
pavojus ne tik kariuomenei, bet ir jaunai valstybei. Jausdamas pavojų Lietuvai, A.Rinkevičius 
paliko raštinę kitam kareiviui, o pats ėmėsi ginklo ir stojo į kautynes prieš suklaidintus sukilėlius. 
Vyčio Kryžiaus ordino apdovanojimo lape apie tai rašoma: 1920 m. vasario 22-23 d. sukilimo 
metu A.Panemunėje raštininkas Abdonas Rinkevičius, palikęs raštinę kitam, savanoriu išėjo į 
kautynes. Suradęs savo kuopos pozicijas, narsiai kovojo su sukilėliais. Kada kuopa pradėjo pulti, 
visus drąsino ir griežtai elgėsi, malšindamas sukilėlius. 1920 metais buvo pakeltas jaunesniuoju 
puskarininkiu. Į atsargą išėjo 1921-ųjų gruodžio 10-ąją. Apsigyveno Lekėčiuose. Ūkininkavo, 
dalyvavo visuomeninėje veikloje. 

Mirė Abdonas Rinkevičius 1991 metų sausio 14-ąją. Palaidotas Lekėčių kapinėse. 


A.Rinkevičius A.Rinkevičiaus apdovanojimų knygelės faksimilė 

Antanas KUČAS-KUČINSKAS 


Istorikas Antanas Kučas-Kučinskas gimė 1900 metų 
spalio 14-ąją Juškų kaime, Lekėčių valsčiuje. Baigęs Marijam- 
polės Rygiškių Jono gimnaziją, studijavo istoriją Kauno, 
Grenoblio ir Nancy universitetuose. 1927-1939 metais Mari- 
jampolės marijonų gimnazijos ir Mokytojų seminarijos dėsty- 
tojas. 1939-1940) metais - Siaulių berniukų gimnazijos direkto- 
rius, Kauno V gimnazijos mokytojas, IV gimnazijos direktorius. 
1943-iųjų kovo 16-ąją vokiečių gestapo suimtas ir išgabentas 
į Stuthofo koncentracijos stovyklą. 1945 metais išlaisvintas. 
Gyveno Varšuvoje, vėliau Paryžiuje. 

1946 metų rudenį atvyko į JAV ir nuo 1947-ųjų pradėjo 
dėstyti Scrantono universitete. 1967 metais tapo profesoriumi. 
Visą laiką aktyviai bendradarbiavo spaudoje. Parašė diserta- 
cinę monografiją „Kęstutis“ (1938, antrasis leidimas - 1989), 
„Zalgirio mūšis. Vytautas Didysis" (1930). 

Mirė prof. dr. Antanas Kučas-Kučinskas 1988 metų 
balandžio 30-ąją Putname (JAV). 


A.Kučas-Kučinskas 


Juškų kaimas 1994 metų vasarą 

Vincas PREIKŠA 


Stalius Vincas Preikša gimė 1900 metų spalio 15-ąją 
Virbalio parapijoje. Tėvai buvo mažažemiai valstiečiai. 1919 
metų pradžioje savanoriu įstojo į besikuriančią Lietuvos 
kariuomenę. Dalyvavo kovose su lenkais, tačiau nesėkmin- 
gai. Viename mūšyje pateko į nelaisvę, kurioje išbuvo 
devynis mėnesius. Teko badauti. Iš nelaisvės grįžo sirgda- 
mas. Kaip savanoris gavo keletą hektarų žemės, bet jos 
nedirbo. Griškabūdyje nusipirko seną namą ir išmoko 
staliaus amato. 1926 metais vedė vietinę zanavykę Marcelę 
Gerdžiūnaitę. Seimoje užaugo penki vaikai: keturi sūnūs ir 
viena dukra. Sūnus Juozas Preikšas tapo vyskupu. 

Staliaus amato nemetė iki pat mirties. Buvo uolus 
Griškabūdžio bažnyčios choro giesmininkas, giliai tikintis, 
sąmoningas patriotas. 

Mirė Vincas Preikša 1983 metų rugpjūčio 29-ąją. 
Palaidotas Griškabūdžio parapijos kapinėse. 


V.Preikša 


Marcelės ir Vinco Preikšų auksinės vestuvės 

Kun. Antanas KEBLAITIS 


Kunigas Antanas Keblaitis gimė 1900 metų 
spalio 25-ąją Naumiesčio parapijoje. Į kunigus 
įšventintas 1923 metų spalio 28-ąją. Buvo Pirmojo 
pėstininkų pulko, dislokuoto Ukmergėje, kapelionas. 
1939-aisiais kartu su pulku žygiavo į Vilnių. Aušros 
Vartuose kariams laikė pamaldas. Buvo 1924 metais 
susikūrusios dr. V.Kudirkos paminklui statyti draugijos 
narys. 1941-1946 metais klebonavo Kapčiamiestyje. 
Cia, už šventoriaus, pastatė laikiną bažnyčią. Bendra- 
vo su Baltarusijos kunigais. 1946-aisiais kun. Antanas 
Keblaitis buvo areštuotas ir įkalintas Archangelsko 
kalėjime. Grįžęs į Lietuvą, kurį laiką klebonavo Sintau- 
tuose. 

Kun. Antanas Keblaitis mirė 1965 metų liepos 
31-ąją Balbieriškyje, svečiuodamasis pas šios parapi- 
jos kleboną B.Baliukonį. Palaidotas Kudirkos Nau- 
miesčio kapinėse. 


Kun. A.Keblaitis 


Paminklo dr. Vincui Kudirkai atidengimo ir Kudirkos Naumiesčio 
pavadinimo suteikimo miesteliui iškilmės 1934 metais 


Pranas GLUODAS 


Kooperatininkas, verslininkas, visuomenininkas Pranas Gluodas gimė 1900 metų lapkričio 
19-ąją Buižių kaime, Plokščių valsčiuje. Plokščiuose organizavo Lietuvos jaunimo sąjungos skyrių, 
įsteigė Vartotojų kooperatyvą, Pieno perdirbimo bendrovę, kuriai ir vadovavo. Iki 1942 metų buvo 
Plokščių bankelio pirmininkas. 1919-1936 metais priklausė Liaudininkų partijai, o 1933-1936-ųjų 
laikotarpiu buvo vienas šios partijos vadovų. . 

Pranas Gluodas žuvo nuo vokiškųjų okupantų rankos 1942 metų liepos mėnesį prie Sakių. 


BElodas Plokščių pieninės darbuotojai 1936 metų balandį 

Pranas ZENKEVIČIUS 


Visuomenininkas Pranas Zenkevičius gimė 1900 metų lapkričio 22-ąją Kryklių kaime, Būblelių 
valsčiuje. Pirmojo pasaulinio karo metais šeimai pasitraukus iš Lietuvos, mokėsi Voronežo lietuvių 
gimnazijoje. Gįžęs į tėvynę, tarnavo Lietuvos kariuomenėje. Turėjo karininko laipsnį. Vėliau dirbo 
Pasienio policijos viršininku. Laisvalaikio metu Alytaus mėgėjų teatre režisuodavo spektaklius. 
Antrojo pasaulinio karo pabaigoje pasitraukė į Vakarus. Vėliau emigravo į Australiją. Visur ir visada 
sielojosi dėl tėvynės reikalų, o be jo pagalbos ar patarimų neapsieidavo jokie tautiniai renginiai. Jis 
buvo renkamas Geelongo lietuvių apylinkės valdybos pirmininku, dvejus metus ėjo Kultūros fondo 
Geelongo skyriaus pirmininko pareigas. Tremtyje režisavo „Sekminių vainiką", platino lietuvišką 
periodinę spaudą, knygas. 

1960 metų rugsėjo 9-ąją eismo nelaimės metu Pranas Zenkevičius buvo sunkiai sužeistas, o 
rugsėjo 15-ąją mirė. Palaidotas East Geelong kapinėse, dalyvaujant beveik visiems šios lietuvių 
kolonijos nariams. 


Kudirkos Naumiesčio šaulių choras 


Jurgis SIDARAVIČIUS 


Karininkas Jurgis Sidaravičius gimė 1900 metų lapkričio 27-ąją Liepalotų kaime, Lukšių 
valsčiuje. Mokėsi Marijampolės gimnazijoje. Aktyviai dalyvavo ateitininkų ir pavasarininkų 
organizacijose. 1919-ųjų sausio 27-ąją savanoriu įstojo į besikuriančią Lietuvos kariuomenę ir 
buvo nukreiptas į Karo mokyklą. 1919 metų liepos 6-ąją, baigęs Karo mokyklos pirmąją laidą, 
buvo paskirtas į Pirmąjį pėstininkų pulką, kuris tuomet kovėsi su bolševikais. Rugpjūčio 24 dienos 
ankstyvą rytą lietuviai pradėjo pulti, siekdami, kad bolševikai galutinai būtų išvaryti iš Lietuvos 
žemės. Pirmąją Zarasų kautynių dieną, saulei tekant virš Balčių kalvų (šiek tiek už Antalieptės), nuo 
bolševikų paleistos kulkos, kuopos vadavietėje žuvo pirmasis Karo mokyklos diplomantas Jurgis 
Sidaravičius. Palaidotas Daugailių kapinėse, o karžygio žuvimo vietoje buvo pastatytas granitinis 
kryžius, kurio okupantai nenugriovė. 


Karininkai, žuvusieji už Lietuvos laisvę 


A JUOČERIS 


čiaus kapas Daugailių kapinėse 


J.Sidaravi 

Panevėžio zanavykai padeda vainiką ant žuvusio 
didvyrio kapo 


Saliutas didvyrio garbei. J.Sidaravičiaus 75-ųjų 
žūties metinių minėjimas 


Jurgio Sidaravičiaus artimieji Daugailiuose prie 
didvyrio kapo 

Balčių dvaro likučiai. 1919-aisiais čia vyko 
kautynės su bolševikais 


Lietuvos Karpatai, kuriuose 1919 metų rugpjūčio 
24-ąją žuvo J.Sidaravičius 


Paminklas J.Sidaravičiaus žūties vietoje, pasta- 
tytas Baltrušių šaulių 

Kazys BERTULIS 


Savanoris Kazys Bertulis gimė 1900 metais 
Lekėčių valsčiuje. Prasidėjus Lietuvos kariuomenės 
kūrimui, su Zizų kaimo jaunuoliu Vladu Zizu, kuris 
1920-aisiais žuvo fronte, savanoriais pradėjo tarnauti 
kariuomenėje. Kaip ir kiti lekėtiškiai, kovėsi savęs 
negailėdamas. Apdovanojimo Vyčio Kryžiaus ordinu 
lape 1920 metais apie K.Bertulį rašoma: Lapkričio 
mėn. 14 d. žvalgybos metu Kretos-Guros ir Jatelio- 
nių km. rajone 3 p. D.L.K. Vytauto p. žvalgai apsupo 
Kretos-Guros kaimą, kur buvo lenkų užtvara. Puskar. 
mokyklos viršila Liudas Dambrauskas ir eil. Kazys 
Bertulis pirmieji įšoko į trobą, iš kur šaudė 16 lenkų, 
nenorėjusių pasiduoti. Sis jų žygis patraukė ir kitus 
kareivius, ir tuo būdu paimta į nelaisvę lenkų užtvara. 
Už narsumą abu apdovanoti Vyties kryžiumi. 

1945 metais Kazį Bertulį apdraskė pasiutęs 
vilkas. Netrukus jis mirė. Palaidotas Raseinių kapi- 
nėse. 


K.Bertulis 


Lekėčių krašto savanoriai, tarp kurių ir K.Bertulis. Centre — 
ltn. Bernardas Tamulaitis 


Pranas STELMOKAS 


Karo lakūnas Pranas Stelmokas gimė 1900 
metų gruodžio 12-ąją Meištų kaime, Būblelių 
valsčiuje. Mokėsi Naumiesčio pradžios mokykloje. 
Prasidėjus Pirmajam pasauliniam karui, pasitraukė 
į Rusiją. Voroneže mokėsi „Saulės“ mokytojų kur- 
suose, vėliau Martyno Yčo lietuvių gimnazijoje 
baigė šešias klases. Grįžęs į Lietuvą, 1919-ųjų 
liepos 31-ąją įstojo į Lietuvos kariuomenę, o jau 
gruodžio 16-ąją, baigęs Karo mokyklos antrąją 
laidą, gavo leitenanto laipsnį. 1920 metais Rygoje 
baigė tankistų kursus, tačiau 1921-ųjų metų sausį 
pradėjo tarnauti aviacijoje. Pirmąjį savarankišką 
skrydį atliko 1922 metų liepos 12-ąją. Tarnavo 2- 
ojoje eskadrilėje. 1923 metų birželio 20-ąją Kauno 
aerodrome lėktuvu „Ansaldo SVA-10" išskrido 
lavintis rikiuotėje. Kylant sustojo variklis, lėktuvas 
pateko į suktuką ir sudužo. Lakūnas PStelmokas 
žuvo. Kartu skridęs kareivis mechanikas Kača- 
nauskas liko gyvas. 

Lakūnas Pranas Stelmokas perlaidotas 
Eigulių kapinėse. 


Ltn. PStelmoko kapas Eigulių kapinėse 


Mokomieji lėktuvai Kauno aerodrome 1919 metų vasarą 


Juozas DAMIJONAITIS 


Mokytojas Juozas Damijonaitis gimė 1900 metais. Dirbo Lekėčių pradinės mokyklos vedėju. 
Buvo aktyvus visuomenininkas, didelis gamtos mylėtojas, tad ir savo auklėtiniams diegė tėvynės 
bei gamtos meilę. Kiekvienais metais organizuodavo medelių sodinimo šventes, o 1941 -aisiais 
talkininkavo miškininkams sodinant pušaites Liekės pakrantėse prie Zizų kaimo bei dvarininko 
Antano Igno Darevskio-Veryhos nederlingoje žemėje. 1941 metų birželio 14-ąją okupantai mokytoją 
kartu su šeima ištrėmė į Sibirą. Jau Pilviškių geležinkelio stotyje nuo šeimos buvo atskirtas, įkalintas 
Rešiotų lageryje (Krasnojarsko kr.). Po dešimties metų kalinimo, 1951-aisiais, buvo ištremtas į 
Karagandą (Kazachija). Į Lietuvą grįžo 1960 metais. Apsigyveno Ežerėlyje (Kauno r.). Dirbo sargu. 

Mirė mokytojas Juozas Damijonaitis 1976 metais. Palaidotas Zapyškio kapinėse. 


J.Damijonaitis J.Damijonaičio kapas Zapyškio kapinėse 

Vincas DUNDULIS 


Mokytojas Vincas Dundulis gimė 1900 metais Lekėčiuose. Baigęs pedagoginius mokslus, 
dirbo Griškabūdžio pradinės mokyklos mokytoju. Pasižymėjo organizaciniais gabumais. Paskirtas 
Barzdų pradinės mokyklos vedėju, vadovavo įvairioms jaunimo organizacijoms. 1941 metų birželio 
14-ąją okupantai iš Lietuvos į Sibirą ištrėmė 1395 mokytojus. Tarp jų buvo ir zanavykas, Barzdų 
pradinės mokyklos vedėjas V.Dundulis. Įkalintas viename Krasnojarsko srities kalėjime, 1942 metais 
jis žuvo. 

Tokio paties likimo sulaukė ir mokytojo Vinco Dundulio jaunesnysis brolis inž. Jonas Dundulis, 
kuris kartu su šeima 1941-aisiais buvo ištremtas iš Lietuvos ir okupantų nukankintas Rešiotų lageryje 
1942 metais. 


Mokytojo V.Dundulio tėvų kapai Lekėčių kapinėse V.Dundulis 

Vincas MARUNAS 


Vargonininkas Vincas Marūnas gimė 1900 metais Katinų kaime, Jankų valsčiuje. Jo senelis 
išsikirto girios ir tapo trimargiu sakuotnugariu. Vincukas mokėsi pas kaimo daraktorių. Vaikas mėgo 
muziką. Tėvas taip pat buvo muzikalus ir namuose turėjo klarnetą. Motina Antanina Palubinskaitė- 
Marūnienė ir tėvas Jonas Marūnas norėjo, kad jų sūnus taptų vargonininku. Prasidėjus karui, apie 
mokslus nebuvo kada galvoti, o 1919-aisiais Vincas savanoriu išėjo į Lietuvos kariuomenę. 
Prasilavinęs jaunuolis pateko į mokomąją kuopą, kurią baiges tapo puskarininkiu. Kaip savanoris 
žemės negavo, nes viename mūšyje savavališkai pakėlė atakon savo skyriaus vyrus, prarado visą 
skyrių bei ginklus, atsidūrė Lietuvos kalėjime. Tik prof. Prano Dovydaičio dėka buvo paleistas. 
Vargonuoti mokėsi Višakio Rūdoje ir Paluobiuose. Vargonininkavo Zapyškyje, bet susipykęs su 
klebonu, gavo vilko bilietą. 

1940 metais okupantų suimtas ir uždarytas Kauno sunkiųjų darbų kalėjime. 1941-aisiais 
traukiantis rusams, buvo varomi ir kaliniai. Varant per Červenės girią, čekistų kulkosvaidžiai prapliupo 
kryžmine ugnimi. Vincas krito ant žemės. Jį prislėgė nušautų ir sužeistų žmonių kūnai. Pradėjus 
temti, išlindo iš lavonų krūvos ir pasislėpė girioje. Karo metais V.Marūnas dirbo Kaune. Vėliau 
dešimt metų vargonininkavo Višakio Rūdoje. Pablogėjus sveikatai, apsigyveno Jūrėje. 

Mirė Vincas Marūnas 1983 metais Jūrėje. Palaidotas Višakio Rūdos kapinėse. 


V.Marūnas V.Marūno kapas Višakio Rūdos kapinėse 

Juozas SNIECKUS 


Miškininkas Juozas Sniečkus gimė apie 1900-uosius Būbleliuose, septynių vaikų šeimoje. 
1914-aisiais mirė tėvas. 1915 metais motina su visa šeima atsidūrė Voroneže ir tik 1918-aisiais 
grįžo į Lietuvą. Juozas savanoriu įstojo į besikuriančią Lietuvos kariuomenę. Išėjęs į atsargą, 1924 
metų rudenį pradėjo studijuoti Dotnuvos žemės ūkio akademijoje miškininkystę. Gavo miškininko 
diplomą. Baigęs mokslus, visą laiką dirbo miškų žinyboje. Ilgiausiai išbuvo Baisiogalos miškų urėdijos 
urėdu. 1940-1944 metais - Jūrės miškų urėdas. 
1944 metų rugpjūčio 2-ąją pasitraukė į Vokietiją. Po karo apsigyveno Hanau pabėgėlių 
stovykloje. Susidarius palankioms aplinkybėms, J.Sniečkus išvyko į Jungtines Amerikos Valstijas. 


Būdamas santūrus, nestojo į jokias visuomenines politines organizacijas. Išeivijoje nesidomėjo net 
ir miškininkų veikla. Tolimesnis likimas nežinomas. 


Pavasarėjantis Rūdšilis 

Petras MATULAITIS 


Lietuvos nepriklausomybės kovų savanoris, publicistas Petras Matulaitis gimė 1900-aisiais 
metais Norvaišų kaime, Būblelių valsčiuje. Tarnavo Kauno komendantūros kuopoje. 1937 metais 
parašė atsiminimų knygą „Savanorių žygiai". 


Kudirkos Naumiesčio pavasarininkų suvažiavimas 


Norbertas MIKUCKAS-ŽEMUKAS 


. Laisvės kovotojas Norbertas Mikuckas- 
Zemukas gimė 1900 metais Lekėčiuose (Mikuckų 
kaimelyje), pasiturinčio ūkininko daugiavaikėje 
šeimoje. Kai Norbertas Paryžiuje baigė Lekėčių 
pradinę mokyklą, prasidėjo Pirmasis pasaulinis 
karas. Dėl to jis liko tėviškėje ir padėjo tėvams ūkio 
darbuose. Atlikęs karinę prievolę Lietuvos kariuo- 
menėje, dirbo eiguliu Zanavykų giriose. Antrosios 
bolševikų okupacijos metais tarnauti okupantams 
atsisakė. 1945-aisiais įstojo į laisvės kovotojų 
gretas. 1945 metų rugpjūčio 30-ąją į Sibirą buvo 
ištremti jo tėvai. Tėvas Jonas Mikuckas netrukus 
tremtyje mirė. Bemaž po ketverių kovos metų, 
1949-ųjų kovo 14-ąją, slėptuvė, kurioje slėpėsi 
N.Mikuckas ir dar keturi laisvės kovotojai, buvo 
apsupta stribų ir NKVD kariuomenės. Laisvės 
kovotojai, pajutę, jog atsidūrė beviltiškoje padėtyje, 
sudeginę dokumentus, nusišovė. 


N.Mikuckas-Žemukas 


Zanavykų tarpgiris prie Girinių Šunkarių, kur dažnai lanky- 
davosi N.Mikuckas, nebetoli nuo šios vietos jis ir žuvo 

Juozas BUKAITIS 


Tarnautojas Juozas Bukaitis gimė 1900 metais (kitais duomenimis, 1901 -aisiais) Tervydonių 
kaime, Paežerėlių valsčiuje. 1919-aisiais savanoriu pradėjo tarnauti Lietuvos kariuomenėje. 
Demobilizuotas 1923 metais pradėjo dirbti Garliavos valsčiaus savivaldybės sekretoriumi. Cia 
susipažino su Eugenija Liorentaite, kilusia iš Žvirgždaičių, ir sukūrė šeimą. Augino du sūnus — 
Vygandą ir Vaidutį. 1935-aisiais gyventi persikėlė į Vilkiją, taip pat dirbo valsčiaus sekretoriumi. 
Vadovavo šaulių būriui. Turėjo keturis Lietuvos Respublikos apdovanojimus. Bolševikams okupavus 
Lietuvą, J.Bukaitis, Vilkijoje palikęs šeimą, pradėjo dirbti Rumšiškėse. 

1941 metų birželio 14-ąją buvo suimtas ir išgabentas į lagerį. 1942 metų birželį Ypatingojo 
pasitarimo nuosprendžiu nuteistas mirties bausme. Nuosprendis įvykdytas birželio 23-iąją. 

1941 metų birželio 14-ąją Vilkijoje buvo suimta ir žmona su mažamečiais vaikais. Visi ištremti 
į Sibirą. Netrukus tremtyje mirė mažasis Vaidutis, o E.Bukaitienė su sūnumi Vygandu 1948-aisiais 
slaptai iš tremties pabėgo į Lietuvą ir iki 1956 metų gyveno nelegaliai. Vygandas Bukaitis 1989 
metais žuvo autoavarijoje, o Eugenija Liorentaitė-Bukaitienė — pirmosios Lietuvoje lakūnės 
Antaninos Liorentaitės sesuo, mirė 1997 metais. Palaidota Paluobiuose. 


J.Bukaitis J.Bukaitis su sūnumi Vygandu apie 1936 metus 

Nuslinko, nulingavo XIX amžius... 

ir atėjo tautos išbandymo metas 

Vincas PUSKUNIGIS 


Inžinierius statybininkas Vincas Puskuni- 
gis gimė 1901 metų sausio 1-ąją Sirvydų 
kaime, Lekėčių valsčiuje. Seimoje buvo ant- 
rasis iš devynių vaikų. Mokytis pradėjo 16 
metų. Vėliau, baigęs Vilkijos progimnaziją, 
studijavo Kauno aukštesniojoje technikos 
mokykloje. 1930-aisiais metais baigęs studijas 
ir Karo mokykloje įsigijęs leitenanto laipsnį, 
pradėjo dirbti Sakių apskrityje statybos 
techniku. 1931-1932 metais pagal V.Puskuni- 
gio projektą Sakiuose buvo pastatyta ligoninė. 
1932 metais vedė ir gyventi persikėlė į Kre- 
tingą. Kretingos apskrityje projektavo ir statė 
mokyklas, administracinius pastatus, gyvena- 
muosius namus, tiltus. Aktyviai reiškėsi visuo- 
meninėje veikloje. Antrosios bolševikinės 


V.Puskunigis 


Antano Puskunigio sodyboje Sirvydų kaime - vyriausios 
dukros Pranciškos vestuvės (apie 1923 metus) 


okupacijos pradžioje, 1945 metų vasarį, su kitais 
Kretingos inteligentais suimtas ir ištremtas į 
vadinamąją filtracijos-patikrinimo stovyklą Nr.0313 
Karelijoje. Apkaltintas dėl vokiečių okupacijos 
metais statytų tiltų, dėl vadovavimo šaulių būriui, 
netgi dėl lotynų, esperanto, vokiečių ir ispanų kalbų 
mokėjimo. Kalintas. Kirto miškus, kasė „Belamor“ 
kanalą. Visiškai išsekintas 1946 metų rugsėjį buvo 
paleistas į laisvę. Grįžęs pas šeimą į Kretingą ir kiek 
atsigavęs, vėl projektavo, statė. Išėjęs į pensiją, 
apsigyveno Kulautuvoje, kur gyveno ir jauniau- 
siasis brolis, buvęs Tauro apygardos Zalgirio rinkti- 
nės 36-osios kuopos vadas, buvęs Sibiro kalinys 
Stasys Puskunigis-Tarzanas. 

Mirė Vincas Puskunigis 1977 metų lapkričio 
23-iąją Kaune. Palaidotas Kulautuvoje. Reabili- 
tuotas 1990 metų gruodžio 19-ąją. 


O. ir V. Puskunigių kapai Kulautuvos kapinėse 


Šakių miesto tarnautojai. Antras iš dešinės stovi V.Puskunigis 

Kun. Jonas RUGYS 


Kunigas Jonas Rūgys gimė 1901 metų sausio 27- 
ąją Rūgių kaime, Sintautų valsčiuje. Kunigu įšventintas 
1927 metų birželio 5-ąją. Apie 1935-uosius paskirtas 
Pažėrų klebonu (Garliavos dekanatas). 1936 metais 
pagal architekto Stasio Kudoko sukurtą originalų 
projektą Pažėruose pradėjo statyti bažnyčią. Prasidėjus 
Antrajam pasauliniam karui, bažnyčios statyba liko 
nebaigta. Vėliau Silalės bažnyčioje buvo altaristu. 
„Mirė kun. Jonas Rūgys 1974 metų birželio 8-ąją 
Silalėje. 


Kun. J.Rūgys 


Nebaigta statyti Pažėrų bažnyčia 


DA 10! 


Nepriklausomybės ąžuolas Višakio Rūdoje, sodintas 1928 metais 

Kun. Jonas DAMIJONAITIS 


Kunigas Jonas Damijonaitis gimė 1901 metų 
sausio 31-ąją Katilių kaime, Griškabūdžio valsčiuje. 
Mokėsi Sakių „Žiburio“ gimnazijoje, iš kurios išėjo į 
Karo mokyklą. Dalyvavo 1923 metų Klaipėdos krašto 
sukilime. Cia peršalo, susirgo inkstų liga ir su karininko 
profesija teko atsisveikinti. 1923 metų rudenį įstojo į 
Vilkaviškio kunigų seminariją, tuomet veikusią Gižuo- 
se. Kunigo šventimus gavo 1929-ųjų metų birželio 
16-ąją. Vikaru dirbo Ilguvoje, Kaimelyje, Gelgaudiš- 
kyje, Naumiestyje ir Višakio Rūdoje. Nuo 1933 metų 
— Bagotosios klebonas. Po Antrojojo pasaulinio karo 
Bagotosios bažnyčioje naktimis teikė religinius patar- 
navimus rezistencinio sąjūdžio dalyviams. Kadangi 
buvo KGB agentų sekamas, 1947 metais perkeltas į 
Sintautus. Cia ruošė medžiagą atstatyti sugriautai 
Sintautų bažnyčiai. Deja, 1950 metais buvo suimtas. 
Kalėjo Vilniuje, vėliau išvežtas į Rusiją. 

Mirė kun. Jonas Damijonaitis 1951 metų kovo 
9-ąją Urale, Solikamske (Rusija). 


Kun. J.Damijonaitis 


Kun. J.Damijonaičio primicijų 1929 metais dalyviai 

Koplytstulpis Bagotoje, skirtas kun. Jono Damijonaičio atminimui 

Antanas GINTNERIS 


Kraštotyrininkas Antanas Gintneris gimė 1901 metų vasario 9-ąją Meištų kaime, Būblelių 
valsčiuje. Baigęs Naumiesčio progimnaziją, 1921-1923 metais mokėsi Seinų kunigų seminarijoje, 
kuri tuomet buvo įsikūrusi Gižuose. 1924-1926 metais mokytojavo, o baigęs Pašto-telegrafo kursus, 
1926-1944-aisiais tarnavo įvairiose Lietuvos vietose pašto viršininku. Dirbdamas Lekėčiuose, surinko 
prisiminimų apie baudžiavą ir 1936 metais juos paskelbė PRusecko parengtoje knygoje „Baudžiava". 
Emigracijoje 1948-aisiais baigė Hanau suaugusiųjų gimnaziją ir pradėjo studijuoti Frankfurto 
universitete. Atvykęs į JAV, apsigyveno Cikagoje ir įsijungė į lietuvišką veiklą. Buvo Lietuvių prekybos 
namų valdybos narys, vėliau — statybos bendrovės organizatorius ir jos pirmininkas. Vienas iš 
Lietuvių žurnalistų sąjungos organizatorių, valdybos narys ir Čikagos skyriaus pirmininkas, Lietuvių 
istorijos draugijos narys, Lietuvių paštininkų sąjungos pirmininkas. Išleido „Nuo krivūlės iki raketos", 
„Lietuva caro ir kaizerio naguose". Buvo užsimojęs išleisti ir daugiau kraštotyros knygų apie 
Zanavykus, iš kurių stambiausia būtų buvusi „Kur bėga Sešupė". Deja, mirtis šių sumanymų neleido 
įvykdyti. . 

Mirė Antanas Gintneris 1972 metų sausio 13-ąją Čikagoje (JAV). 


A.Gintneris Gintnerių šeimos amžinojo poilsio vieta Čikagos lietuvių kapinėse 

Jonas RUGYS 


Chemijos inžinierius dr. Jonas Rugys (jo tėvas — 
zanavykas) gimė 1901 metų vasario 4-ąją Svėkšnoje. 
1911-1921 metais gimnazijos mokslus ėjo Palangoje, 
Mogiliove, Vilniuje ir Kaune. 1921-1924 metais dirbo 
Svėkšnos „Saulės“ gimnazijos mokytoju. 1928-aisiais 
Gento universitete įgijo chemijos inžinieriaus specialybę. 
1928-1931 metais dirbo Prekybos departamento 
chemiku-ekspertu ir Pramonės skyriaus vedėju, 1931- 
1940 metais - Geležinkelių valdybos Technikos skyriaus 
viršininku ir referentu. 1940-1944 metais buvo Kauno 
aukštesniosios technikos mokyklos dėstytojas ir vice- 
direktorius. Išleido vadovėlį, paskelbė vertingų moksli- 
nių straipsnių. 

1944-aisiais metais pasitraukęs į Vakarus, dalyva- 
vo įvairių lietuviškų organizacijų veikloje, išleido istorinę 
monografiją „Svėkšnos praeitis". 

„ Mirė Jonas Rugys 1968 metų lapkričio 24-ąją 
Cikagoje (JAV). 


J.Rugys 


Mokytojas J.Rugys su Švėkšnos gimnazijos auklėtiniais 


Elena MATUSEVIČIŪTĖ-MERČAITIENĖ 


Mokytoja Elena Matusevičiūtė-Merčaitienė 
gimė 1901 metų vasario mėnesį Eiciūnų kaime, 
Paežerėlių valsčiuje, gausioje vidutinio ūkininko 
šeimoje. Mokėsi Vilkijos progimnazijoje. Kaune 
baigė mokytojų kursus. Ištekėjusi už Lekėčių 
pradinės mokyklos vedėjo Juozo Merčaičio, augi- 
no dvi dukras. Vėliau mokytojavo. Tai buvo gera 
organizatorė, gabi pedagogė, Saulių sąjungos na- 
rė. Mokykloje vadovavo saviveiklai, vertino grožį, 
tvarką. Lekėčiuose prie Nepriklausomybės pa- 
minklo 1930 metais, kartu su mokiniais, pasodino 
keturis ąžuoliukus, iš kurių trys ir dabar tebeža- 
liuoja. 1944 metų rudenį artėjant frontui pasitrau- 
kė į Vakarus, bet nesėkmingai — 1945-aisiais 
svetimoje žemėje palaidojusi savo vyrą, su dukro- 
mis grįžo į Lietuvą. 1948-1960 metais ji dirbo 
Pavilkijo ir Sėtijų mokyklose. 

Mokytoja Elena Matusevičiūtė-Merčaitienė 
mirė 1970 metų rugsėjo 25-ąją. Palaidota Kauno 
Eigulių kapinėse. 


Mokytoja E.Matusevičiūtė-Merčaitienė su Šėtijų pradinės 
mokyklos mokiniais 1958 metais 


Mokytojos E.Matusevičiūtės-Merčaitienės iniciatyva 
papuošti garbės vartai Lekėčiuose 1928 metais 

Išdidūs lekėtiškiai 


Zanavykų Liekės tarpgirio Lekėčių krašto žmonės buvo tautiškai stiprūs bei susipratę, nors 
dideliais turtais ir nesigirdavo. Jie, ko gero, pirmieji Lietuvoje dar 1918 metais pastatė medinį 
paminklą besikuriančiai Lietuvos kariuomenei. Pietinėje paminklo pusėje buvo įrašyta: 


Lietuva - laisva ir nepriklausoma! 
Lietuva - demokratinė respublika! 
Lietuva - darbo žmonių valstybė! 


Šiaurinėje paminklo pusėje buvo palinkėjimas: 
Žmogau, siek laisvės, 


Bet pirmiau save susivaldyk! 
1918 m. lapkričio 23 d. 


Didžiausias Zanavykuose Lietuvos Nepriklausomybės dešimtmečio paminklas, pagal 


E.Achembako projektą, taip pat buvo pastatytas Lekėčiuose. 
Abudu šiuos paminklus matome 188 p. kairėje nuotraukos pusėje. 


Lekėčių šauliai po 1930 metų. Pirmoje eilėje iš kairės: Elena Langytė, Jonas Guoga, mokytoja Elena Merčaitienė, 
Petras Grublikas, Kuprašauskaitė-Kaptainienė. Antroje eilėje: Pranas Bastys, Vyčio Kryžiaus ordininkas Jonas Prasauskas, 
Valteris Kaptainis, valsčiaus raštininkas Pranas Klimaitis. Trečioje eilėje: Stasys Povilaitis, Vyčio Kryžiaus ordininkas 
Abdonas Rinkevičius, Adolfas Enzelis ir ūkininkas Jonas Vitkauskas 

Juozas SKAISGIRIS 


Miškininkas Juozas Skaisgiris gimė 1901 metų kovo 
9-ąją Bažnytgirio kaime, Jankų valsčiuje. Mokėsi Kauno 
ir Marijampolės gimnazijose. 1919 metų sausį savanoriu 
įstojo į besikuriančią Lietuvos kariuomenę. Baigė Lietu- 
vos karo mokyklos pirmąją laidą. Dalyvavo garsiosiose 
Zarasų kautynėse su bolševikais. 1922 metais Kauno 
„Aušros“ gimnazijoje eksternu išlaikė brandos egzaminus. 
1923-iaisiais metais pradėjo studijuoti Lietuvos univer- 
siteto Agronomijos ir miškininkystės fakultete. Vėliau tęsė 
mokslus Dotnuvos žemės ūkio akademijos Miškininkystės 
skyriuje, kurį baigė 1927-aisiais metais. Dirbo Žemės ūkio 
ministerijos generaliniu sekretoriumi, ministro pavaduo- 
toju, žemės ūkio ministru. 1940) metų liepą buvo suimtas 
ir kalintas Sibire. Iš tremties į Lietuvą grįžo 1956-aisiais. 
Dirbo miškotvarkininku. 

Mirė Juozas Skaisgiris 1977 metų sausio 25-ąją 
Kaune. Palaidotas Romainių kapinėse. 


J.Skaisgiris 


J.Skaisgiris su dukromis prie savo namų Kaune 

Juozas KUDIRKA 


Teisininkas Juozas Kudirka gimė 1901 metų kovo 3-iąją Žvirgždaičiuose. 1919-aisiais iš 
Marijampolės gimnazijos savanoriu išėjo į Lietuvos kariuomenę. Pasibaigus Nepriklausomybės 
kovoms, vėl grįžo į gimnaziją, kurią baigė 1925 metais. Kauno universitete studijavo mediciną, o 
vėliau perėjo į Teisių fakultetą. Universitete aktyviai veikė pavasarininkų, ateitininkų organizacijose. 
Dirbo Lietuvos gimnastikos ir sporto federacijos instruktoriumi. Propagavo sportą tarp pavasarininkų, 
ateitininkų ir šaulių. Teisėjaudavo lengvosios atletikos varžybose. 

Mirė Juozas Kudirka 1962 metų birželio 5-ąją Kaune. 


J.Kudirka (iš dešinės pusės gulom) su Lietuvos universiteto ateitininkų tarybos nariais 1925 metais 


Vilius AMONAS 


Karo aviacijos lakūnas Vilius Amonas gimė 1901 
metų balandžio 2-ąją Gelgaudiškio dvare. Lietuvos 
kariuomenėje pradėjo tarnauti 1920 metų lapkričio 
15-ąją. Baigė Karo mokyklos ketvirtąją laidą. 1921- 
ųjų gruodį jam suteiktas leitenanto laipsnis. Lietuvos 
karo aviacijoje pradėjo tarnauti 1924 metų rugsėjo 
18-ąją. Savarankiškai pirmą kartą pakilo į orą 1925- 
ųjų liepą. Tarnavo Trečiojoje eskadrilėje. 

Mirė leitenantas Vilius Amonas 1926 metų 
gegužės 24-ąją po motociklo katastrofos netoli Pagėgių 
miestelio, pasibaidžius arkliui. Perlaidotas Senavos 
kapinėse. 


V.Amonas 


Lietuvos karo aviacijos lakūnai su užsienio šalių karininkais 


Antanas MYKOLAITIS 


Lietuvos kariuomenės savanoris Antanas Myko- 
laitis gimė 1901 metais Viltrakių kaime, Žvirgždaičių 
valsčiuje, Petronėlės Daugėlaitės-Mykolaitienės, kilusios 
iš Ežeriūkų kaimo (Sintautų vls.), ir Antano Mykolaičio 
šeimoje. Iš šešių augusių vaikų Antanas buvo ketvirtas. 
1918 metų lapkričio 23-iąją išleidus pirmąjį Lietuvos 
kariuomenės įsakymą, septyni Viltrakių kaimo jaunuo- 
liai 1919 metų sausio 1-ąją išsiruošė į Kauną, kad 
savanoriais galėtų stoti į Lietuvos kariuomenę. Tarp jų 
buvo ir trys broliai - Juozas, Justinas ir Antanas - Myko- 
laičiai. Antanas tuomet dar ir aštuoniolikos neturėjo. 
Antrojo pėstininkų pulko karių gretose broliai Mykolai- 
čiai kovėsi narsiai, tačiau Antanas Mykolaitis, pasibaigus 
Nepriklausomybės kovoms, negrįžo į gimtuosius Zana- 
vykus. 1919 metų birželio 21-ąją prie Liūdynės dvaro 
(Panevėžio aps.) jį pakirto priešo kulka. Buvo palaidotas 
senosiose Liūdynės kaimo kapinaitėse, greta kitų 
aštuonių kovos draugų. 


Lietuvos kariuomenės savanorio A.Mykolaičio kapas Liūdynės 
kaimo kapinaitėse 


Liūdynės kaimo kapinaitės 2000-aisiais metais 


Kun. Antanas Augustinas DIRVELĖ 


Kunigas Antanas Augustinas Dirvelė OFM gimė 
1901 metų balandžio 3-iąją Juodupėnų kaime, Slavikų 
valsčiuje. Baigęs Jurbarko „Saulės“ progimnazijos ketu- 
rias klases, įstojo į pranciškonus, gavo Augustino vardą. 
1924-aisiais buvo priimtas į Kauno kunigų seminariją, 
o po metų išvyko į pranciškonų seminariją Vokietijoje. 
1925 metų rugsėjo 14-ąją priėmė amžinuosius vienuolio 
įžadus, 1928-ųjų liepą buvo įšventintas į kunigus. Grįžęs 
į Lietuvą, gyveno Kaune ir garsėjo savo pamokslais, itin 
aktyvia bei vaisinga dvasine veikla, rūpinosi jaunimo 
švietimu, redagavo religinio turinio leidinius. Bolševikams 
okupavus Lietuvą, buvo suimtas, kalintas Kauno sunkių- 
jų darbų kalėjime, o 1941 metų kovą išvežtas į Rusiją. 

Kun. Antanas Augustinas Dirvelė OFM 1948 me- 
tais neaiškiomis aplinkybėmis buvo nušautas. Palaido- 
jimo vieta nežinoma. 


Kun. A.A.Dirvelės rūpesčiu statyti Kretingos šv. Pranciškaus namai 


Kun. A.A.Dirvelė OFM 


194 


Kun. A.A.Dirvelės rūpesčiu statyta Kretingos pranciškonų gimnazija 


Lurdo grota Kretingoje 

Antanas CESNAVIČIUS-ČESNYS 


Mokytojas, mokyklų inspektorius ir visuomenininkas Antanas Česnavičius-Česnys gimė 1901 
metų gegužės 14-ąją Silvėnų kaime, Plokščių valsčiuje. Vėlokai baigęs pradžios mokslus, dirbęs 
ūkyje, bet trokšdamas didesnio išsilavinimo, mokėsi Kauno „Saulės“ mokytojų seminarijoje, kurią 
baigė 1927 metais. Mokytojavo Panevėžio ir Šiaulių apskrityse, o nuo 1933 metų rugpjūčio 1- 
osios buvo paskirtas Marijampolės apskrities antrojo rajono pradžios mokyklų inspektoriumi. Aktyviai 
veikė įvairiose lietuviškose organizacijose. Vėliau pradinių mokyklų inspektoriumi dirbo Raseinių 
apskrityje. Kraupią 1940 metų liepos 12-osios naktį į Česnių namus įsiveržė ginkluoti vyrai, kalbėję 
rusiškai. Išvertė iš lopšio vos pustrečio mėnesio amžiaus sūnelį (dabar - profesorius Gintautas 
Jurgis Česnys), ieškojo ginklo. Inspektorių suėmė ir išsivarė. 

A.Česnavičius-Česnys kalėjo Raseinių kalėjime. Prasidėjus karui - per Panevėžį, Daugpilį, 
Vitebską, Smolenską - atsidūrė Rusijos gilumoje. Vėliau šeimai atsiuntė dokumentą, kuriame buvo 
rašoma, jog Antanas Česnys mirė 1945 metų sausio 30-ąją nuo širdies smūgio Taišetlage. 

Atgimimo metais Vilniaus Rokantiškių kapinėse, greta motinos kapo, sūnūs Antanas ir Gintautas 
pastatė Rūpintojėlį ir įrengė imituotą tėvo kapą. Per Vėlines čia uždegamos žvakutės Česnių 
atminimui. 


A.Česnavičius-Česnys Prof. G.Česnio knygos apie savo tėvą viršelio faksimilė 


Gintautas Česnys 


DIDŽIUOJUOSI 
SAVO TĖVU 


PEDAGOGAS 


ANTANAS ČESNAVIČIUS-ČESNYS 

Viktoras SABALIAUSKAS 


Ūkininkas Viktoras Sabaliauskas gimė 1901 metų 
birželio 3-iąją Zardvietos kaime, Lukšių valsčiuje, stambaus 
ūkininko Juozo Sabaliausko šeimoje. Daug dėmesio buvo 
skiriama laikraščiams ir knygoms, nes jo senelis ir tėvas 
buvo apsišvietę žmonės, bendravę su dr. Vincu Kudirka ir 
Petru Kriaučiūnu. Tad ir Viktorui daugiau rūpėjo kultūrinė 
bei visuomeninė veikla. Vedęs Antaniną Naujokaitytę iš 
Švarplių kaimo, Šakių valsčiaus, ūkio tvarkymą pavedė 
žmonai, o pats prisidėjo prie Lietuvos nepriklausomybės 
dešiminečo paminklo statymo Sutkuose. Drožė iš medžio, 
iš molio lipdė įvairias skulptūrėles, vadovavo Sutkų šaulių 
būriui, organizavo jaunimo renginius. 

Viktoras Sabaliauskas mirė 1976 metų vasario 20- 
ąją. Palaidotas Gelgaudiškio kapinėse, greta slaptai iš Sibiro 
pargabentų artimųjų palaikų. 


V.Sabaliauskas su savo bičiuliais 
Antaninos Naujokaitytės ir Viktoro Sabaliausko vestuvės. Antroje eilėje 


iš kairės stovi: Marcelė Naujokaitytė, Kostas Naujokaitis, Ona 
Naujokaitytė 

Juozas DAUGĖLA 


Ūkininkas, visuomenininkas Juozas Daugėla gimė 
1901 metų birželio 10-ąją Pieščių kaime, Paežerėlių 
valsčiuje. Jaunystėje aktyviai dalyvavo Saulių sąjungos 
Zemosios Panemunės skyriaus veikloje. Vedęs Antaniną 
Stalioraitytę iš Jagėliškių kaimo (Lekėčių vls.), įsigijo ūkį 
prie Sakių (Girėnuose). Buvo Tautininkų partijos narys, 
bendravo su šio krašto šviesuoliais: mokytoju J.Orentu, 
Sakių viršaičiu A.Kaunu, agronomu J.Vasinausku. 1935- 
aisiais tapo Girėnų kaimo seniūnu ir šias pareigas ėjo 
dešimt metų. 1938-aisiais apdovanotas DLK Gedimino 
V laipsnio ordinu. Antrosios bolševikų okupacijos metais 
apšauktas buože ir liaudies priešu, buvo įkalintas 
Griškabūdžio kalėjime, o paleistas slapstėsi, kad išvengtų 
Sibiro tremties. 

Mirė ūkininkas ir visuomenininkas Juozas Daugėla 
1983 metais. 


J.Daugėla 


Šakių miesto parkas 

Antanina NAUJOKAITĖ-ALEKNAVIČIENĖ 


Partizanų rėmėja Antanina Naujokaitė-Aleknavičienė gimė 1901 metų liepos 20-ąją Valių 
Girinių kaime, Jankų valsčiuje. Antaninos Kutkaitytės-Naujokienės, kilusios iš Baganskų, Višakio 
Rūdos parapijos, ir našlio Igno Naujoko, kilusio iš Sedvygų, Griškabūdžio parapijos, šeimoje. Gimus 
Antaninai, tėvai netrukus persikėlė gyventi į Karčrūdės kaimo dalį, vadinamą Bukta (Jankų vls.). 
Cia, prie Novos, ir prabėgo jos vaikystė. Sudegus gyvenamajam namui, vaikai ėjo pas gimines 
ganyti gyvulius. Penkerius metus piemene ir pusmerge tarnavo Bliuviškių kaime pas ūkininką Juozą 
Baltrušaitį. Sio ūkininko žentas Juozas Naujokas iš Sedvygų buvo Antaninos pusbrolis. Paskutinieji 
tarnavimo metai buvo 1922-ieji. Jie praėjo Paskarlupiuose prie Višakio Rūdos pas eigulį Jonušą. 
Eigulio žmona Marija Kutkaitukė-Jonušienė, kilusi iš Vandenių kaimo (prie Višakio Rūdos), buvo 
Antaninos pusseserė. Pas tetas, pusseseres, pusbrolius ir kitus ūkininkus ištarnavusi vienuolika metų, 
1923-iųjų liepą Antanina Naujokaitė atitekėjo į Lekėčių kaimą, pas tokį pat beturtį vaikiną Vincą 
Aleknavičių. Cia ir praėjo visas jos gyvenimas. Pagimdė dvylika vaikų, iš kurių užaugino dešimt. 
Uogavo, grybavo, sukosi kaip voverė rate, o sovietmečiu 1945 metų sausio 2-ąją suėmus ir įkalinus 
vyrą, gyvenimas dar pasunkėjo. Nepaisant visų negandų, auklėjo vaikus Dievo ir tėvynės meilės 
dvasioje. Rėmė partizaninį judėjimą. Laisvės kovotojams nuolat kepdavo duoną. Partizanai jos 
namuose buvo įsirengę maisto atsargų sandėlį. 

Mirė Antanina Naujokaitė-Aleknavičienė 1992 metų vasario 5-ąją. Palaidota Lekėčių kapinėse. 


Tautodailininko PPeleckio kūrinys „Motina Sopulingoji" 
A.Aleknavičienė su savo dukromis Anele ir Zita apie 1950 metus Rūdšilio skausmo kalnelyje, Linmarke 

A.Aleknavičienė su vaikais. Ant kelių laiko jauniausią dukrą Anelę, dešinėje - Zita, kairėje - sūnus Antanas. Stovi 
Bernardas, Viktoras, Onutė, Elvyra, Vincentas, Danutė ir Jonas. Tėviškėje, 1946 metais... 


...r po 45-erių metų (1991) kartu su vaikais, marčiomis, žentais, anūkais bei proanūkiais minint savo 90-ąjį gimtadienį 


Jonas LIORENTAS 


Karo lakūnas pulkininkas Jonas Liorentas gimė 
1901 metų rugpjūčio 11-ąją Žvirgždaičiuose. 1919 
metų sausio 15-ąją iš Marijampolės gimnazijos 
savanoriu išėjo į Lietuvos kariuomenę. Netrukus 
kuopos vadas karininkas Pranas Kaunas išsiuntė jį į 
tėviškę organizuoti savanorių. Grįžo į pulką su dvide- 
šimčia savo apylinkės vyrų, tarp kurių buvo ir jo brolis 
Petras. Tarnavo Aštuntajame pėstininkų Kernavės 
kunigaikščio Vaidoto pulke. Už narsumą buvo apdo- 
vanotas Vyčio Kryžiaus ordinu. 1920 metais baigė 
Karo mokyklą. 1927-aisiais baigęs Aukštųjų karininkų 
kursų Aviacijos skyrių, tapo lakūnu. 1934 metų 
birželio 25 - liepos 19 dienomis dalyvavo ANBO-IV 
grandies rekordiniame skrydyje aplink Europą. 
„ Pasitraukęs į Vakarus, iki 1953 metų gyveno 
Sveicarijoje. Nuvykęs į JAV, apsigyveno Floridoje. 
„Mirė Jonas Liorentas 1991 metų liepos 8-ąją 
Cikagoje (JAV). 


J.Liorentas 


ANBO IV lėktuvų grandies skridimo aplink Europą dalyviai: 
motoristas Rinkevičius, kpt. J.Liorentas, plk. ltn. A.Gustaitis, 
j. ltn. R.Marcinkus, kpt. J.Namikas ir ltn. J.Mikėnas 


Mūsų sakalai gimtinės padangėje 


Jonas MATIJOŠAITIS 


Mokytojas, žurnalistas Jonas Matijošaitis ggmė 1901 
metų rugpjūčio 17-ąją Kuodžių kaime, Sintautų valsčiuje, 
ūkininkų šeimoje. 1925 metais baigė Sakių „Žiburio“ gimna- 
zijos pirmąją laidą. Lietuvos universitete studijavo mate- 
matiką. Aktyviai reiškėsi politiniame gyvenime. 1933-1936 
metais Vytauto Didžiojo universitete Teologijos-filosofijos 
fakultete studijavo istoriją. Priklausė ateitininkams, buvo 
Vytauto klubo narys, aktyvus Zanavykų pavasarininkų orga- 
nizatorius. Dirbo „Lietuvos ūkininko", „Ryto“, „Mūsų laikraš- 
čio" redakcijose administracinį darbą ir rašė straipsnius. 1932 
metais išleido monografiją „Knygnešių tėvas kun. Martynas 
Sederevičius". Vėliau dėstė matematiką, dirbo statistikos 
srityje. 

Mirė Jonas Matijošaitis 1971 metų rugpjūčio 16-ąją 
Vilniuje. Palaidotas Rokantiškių kapinėse. 


J.Matijošaitis 
Pavasarininkai Kuodžiuose 1932 metais. Iš kairės sėdi: Marija Matijo- 


šaitienė, Petras Matijošaitis, neatpažintas studentas, Jonas Matijošaitis, 
kun. Viktoras Pavalkis, Marcelė Matijošaitytė ir kun. Pranas Riauba 


2 ia 
* Alnų 

1. ė. 
2 Mai 


1930 metų liepos 19-20 dienomis Šakiuose vyko pirmasis Zanavykų katalikiško jaunimo 
kongresas, kuris tapo didžiule krašto jaunimo švente. Tomis dienomis Zanavykuose 
svečiavosi renginio Garbės komiteto nariai: J.E. Telšių vyskupas Justinas Staugaitis, J.E. 
Vilkaviškio vyskupas koadjutorius Mečislovas Reinys, prof. dr. kan. Pranas Kuraitis, 
Domininka Vailokaitienė, prof. dr. Juozas Eretas, prof. Pranas Dovydaitis. 

Zanavykų katalikiškosios akcijos komitetas išleido „Pirmojo Zanavykijos katalikiško j jaunimo 
kongreso vadovą" (parengė J.Matijošaitis), kuris tapo bibliografine retenybe. Čia 
publikuojama iliustracija, paimta iš šio leidinio, esančio Matijošaičių šeimos archyve 


T m 
r „gsaielikiško US t 


k 


i —2 


kair Audos LAT 


1499 
kiškos As i 


205 


Feliksas KUDIRKA 


Mokytojas Feliksas Kudirka gimė 1901 metų rugpjū- 
čio 28-ąją Ramoniškių kaime, Žvirgždaičių valsčiuje. 
Mokėsi Vilkaviškio ir Marijampolės gimnazijose. Lituanis- 
tikos mokslus baigė Kauno universitete. 1927-1940 metais 
lietuvių kalbą ir literatūrą dėstė Telšių vyskupo Valančiaus 
valstybinėje gimnazijoje ir Kunigų seminarijoje. Zemaičių 
mokinių literatūrinei kalbai tobulinti Telšių gimnazijoje 
mokytojas įkūrė Literatų būrelį, kuris reguliariai leido 
šapirografuotą žurnalą „Sešios Zaros" . Iš šio būrelio išaugo 
rašytojai Paulius Jurkus, Jurgis Tornau, žymus aktorius 
Aleksandras Zaseikis ir kiti. 1942-1944 metais dirbo 
Raseinių gimnazijos direktoriumi, o bolševikams artėjant 
prie Lietuvos, pasitraukė į Vakarus. 1949 metais atvyko į 
JAV ir apsigyveno Los Angeles. Dirbo lituanistikos srityje. 
Taisė Broniaus Kviklio veikalo „Mūsų Lietuva" kalbą. 

Mirė Feliksas Kudirka 1967 metų gegužės 7-ąją Los 
Angeles. Palaidotas Cikagoje (JAV). 


EKudirka 


Mokytojas FKudirka (stovi pirmasis iš kairės) su Telšių kunigų 
seminarijos dėstytojais 

Jadvyga MAMAITYTĖ 


Mokytoja Jadvyga Mamaitytė gimė 1901 metais 
Žemojoje Panemunėje, Paežerėlių valsčiuje. Pradinę mokyklą 
baigė Žemojoje Panemunėje, vėliau mokėsi „Aušros“ gimna- 
zijoje Kaune. Trylikos vaikų šeimoje privalėjo padėti tėvams, 
todėl dar nebaigusi gimnazijos pradėjo mokytojauti. Dirbo 
netoli Veliuonos, o vėliau persikėlė į Šakių apskritį ir mokyto- 
javo Slavikuose. Aktyviai dalyvavo šaulių veikloje. Jos pamo- 
kose visados vyravo pavyzdinga drausmė. 

Išėjusi į pensiją, Jadvyga Mamaitytė apsigyveno 
Žemojoje Panemunėje, susidraugavo su mokytoja Cecilija 
Bindokaite. 

Mirė mokytoja Jadvyga Mamaitytė 1979 metais 
Žemojoje Panemunėje. Čia ir palaidota. 


J.Mamaitytė 


Žemosios Panemunės dvaro liekanos 1994 metais 


Petras STRIMAITIS 


Gydytojas Petras Strimaitis gimė 1901 metų rugsėjo 8-ąją Bliuviškių kaime, Griškabūdžio 
valsčiuje. 1925 metais baigė Vilkaviškio „Žiburio“ gimnaziją. Mediciną studijavo Kauno universitete, 
kurį baigė 1930-aisiais. 1932-1936 metais specializavosi Vytauto Didžiojo universiteto Chirurgijos 
klinikoje. Buvo vienas iš studentų ateitininkų medikų korporacijos „Gabija“ steigėjų. 1936-1938 
metais dirbo Utenos apskrities ligoninėje, o 1939-1944-aisiais - naujai pastatytos Vilkaviškio ligoninės 
direktoriumi. 

1944 metais pasitraukė į Vakarus. 1946-1949-aisiais dirbo Vokietijos Hanau stovyklos ligoninės 
Chirurgijos skyriaus vedėju, dėstė medicinos „seserų kursuose. 1949 metais atvyko į Jungtines 
Amerikos Valstijas. Gydytojo praktika vertėsi Čikagoje. Išleido studiją „Sarkomos ir jų gydymas". 

Mirė Petras Strimaitis 1973 metų rugsėjo 18-ąją Čikagoje (JAV). 


Bliuviškių kaimo Naujokų gyvenamasis namas, kuriame po Antrojo pasaulinio karo veikė Šakių apskrities ligoninė 


Justinas Juozas MAŠIOTAS 


Karininkas, pedagogas, poetas Justinas Juozas 
Mašiotas (Justas Tyla) gimė 1901 metų rugsėjo 13-ąją 
Vaitiškių kaime, Būblelių valsčiuje. Mokėsi Kybartų ir 
Marijampolės gimnazijose. 1921 metais baigė Karo 
mokyklos IV laidą, 1924-aisiais - Kūno kultūros kursus, o 
1928 metais - dar ir Aukštuosius karo technikos kursus. 
Tarnavo technikos dalyse ir daliniuose. Karinį parengimą 
ir kūno kultūrą dėstė Marijampolės realinėje gimnazijoje, 
Kvietiškio žemės ūkio mokykloje, Marijampolės Marijonų 
gimnazijoje ir Aukštuosiuose kūno kultūros kursuose. Nuo 
1918 metų pradėjo rašinėti straipsnius, eilėraščius, 
feljetonus į moksleivių laikraščius, vėliau bendradarbiavo 
„Pavasaryje“, „Karyje"“, „Karde“ ir kituose leidiniuose, 
dažniausiai pasirašinėdamas Justo Tylos pseudonimu. Jo 
sukurtos dainos buvo populiarios Lietuvos kariuomenėje. 
Apdovanotas DLK Gedimino ordinu. 1944 metais pasi- 
traukė į Vakarus. Nuo 1950-ųjų gyveno JAV. 


J.J.Mašiotas 


Lietuvos kariuomenės nauja kovinė technika 

Antanas RUGYS 


Karininkas, visuomenės veikėjas Antanas Rugys 
gimė 1901 metų spalio 10-ąją Rūgių kaime, Sintautų 
valsčiuje. 1919-aisiais iš penktosios gimnazijos klasės 
savanoriu išėjo į Lietuvos kariuomenę. Baigė Karo mo- 
kyklą. 1923 metais aktyviai dalyvavo Klaipėdos krašto 
išvadavime. Iki 1940-ųjų tarnavo Didžiojo Lietuvos 
kunigaikščio Gedimino Pirmajame pėstininkų pulke 
švietimo vadovu. Apdovanotas DLK Gedimino ordinu. 

1944 metais pasitraukė į Vakarus. 1949-aisiais 
atvyko į Jungtines Amerikos Valstijas. Aktyviai dalyvavo 
Petersono lietuvių bendruomenės veikloje, rėmė BALĘ 
Lietuvių fondą, Lietuvių parapiją, rinko aukas, platino 
knygas, organizavo įvairius renginius. 

Mirė Antanas Rugys 1984 metų rugsėjo 22-ąją 
Petersone (JAV). 


A.Rugys 


Raitoji baterija parade. J.Miežlaiškio nuotrauka 


Juozas CIMBOLAITIS 


Pedagogas, spaudos darbuotojas, visuomenės veikėjas 
Juozas Cimbolaitis gimė 1901 metų spalio 9-ąją Šilgalių kaime, 
Slavikų valsčiuje, kalvio šeimoje. Mokyklą lankė Slavikuose. 
Vokiečių okupacijos metais baigė pradžios mokyklos mokytojų 
kursus Marijampolėje. Įgijęs pradinės mokyklos mokytojo cenzą, 
nuo 1918-ųjų metų mokytojavo Voniškiuose, Pusdešriuose, 
Mockupiuose, Lukšiuose, 1926-1933 metais - Barzduose, 
Kriūkuose, Kiduliuose. Rinko žodžius ir vietovardžius lietuvių 
kalbos žodynui. Spaudoje bendradarbiavo nuo 1918 metų. Už 
pedagoginį darbą ir visuomeninę veiklą apdovanotas DLK 
Gedimino ordinu ir Saulių žvaigžde. 

1941 metais buvo suimtas ir su visa šeima ištremtas į 
Altajaus kraštą, vėliau į Jakutiją. 1943 metais, žuvus žmonai 
Antaninai, vedė Stefaniją Sakėnaitę, susilaukė dukros Jūratės. 
1958 metais grįžo į Lietuvą ir apsigyveno Panevėžyje. 

Mirė Juozas Cimbolaitis 1984 metų rugsėjo 4-ąją. 


J.Cimbolaitis 


Mokytojas J.Cimbolaitis su savo šeima grįžęs iš tremties 

Kun. Juozas ADOMAITIS 


Kunigas, teologijos licenciatas Juozas Adomaitis gimė 1901 metų spalio 26-ąją Pašilių kaime, 
Plokščių valsčiuje. Baigęs Plokščių pradžios mokyklą, 1918 metais įstojo į Šakių „Žiburio“ gimnaziją, 
1923 metais - į Vilkaviškio kunigų seminariją, kuri tuo metu buvo Gižuose. Kartu studijavo ir 
Kauno universitete. 1929-ųjų birželio 16-ąją įšventintas į kunigus. Iš prigimties būdamas darbštus 
bei ryžtingas, nevengė ir atsakomybės. Studijuodamas Kauno universitete, ėjo Zitiečių ligoninės 
kapeliono pareigas, rūpinosi ligonių sielovada. 1932 metais baigęs universitetą teologijos licenciato 
laipsniu, buvo paskirtas Alytaus parapijos vikaru ir Zemės ūkio mokyklos kapelionu. Vėliau dirbo 
Vilkaviškio ir Sakių gimnazijų kapelionu, Vilkaviškio vyskupijos viceoficiolu, buvo Katalikų veikimo 
dvasios vadovas. Antrojo pasaulinio karo metu dirbo Marijampolės mergaičių gimnazijos kapelionu, 
dvasios tėvu, lotynų kalbos mokytoju. 1945-1951 metais - Griškabūdžio parapijos klebonas. 

1951 metais buvo suimtas ir kalintas Sibiro lageriuose. Į Lietuvą grįžo 1956-aisiais. Dirbo 
Alytaus, vėliau Bazilionių (Šiaulių r.) parapijų klebonu, o 1963 metais grįžo į gimtuosius Plokščius. 
Kurį laiką klebonavo, o vėliau buvo altaristas. Parašė „Atsiminimus 1941-1956", kurių originalas 
saugomas Vilkaviškio vyskupijos kurijoje. 

Kun. Juozas Adomaitis mirė 1983 metų gegužės 3-iąją Plokščiuose. Palaidotas Plokščiuose, 
tėvų kapavietėje. 


Kun. J.Adomaitis grįžęs iš tremties Kun. J.Adomaičio kapas Plokščių kapinėse 

Klaipėdos medelio sodinimas Šakiuose 1935 metais 


Šakių „Žiburio“ gimnazijos VII klasės gimnazistai su literatūros mokytoju Aleksandru Žirguliu 
(1909-1986) prie dr. Vinco Kudirkos klėtelės. Kun. J.Adomaičio nuotraukos 

Kazys MAILA 


Karo lakūnas Kazys Maila gimė 1901 metų lapkričio 2-ąją Mergbūdžio kaime, Barzdų valsčiuje. 
Baigęs pradinę mokyklą, mokslus tęsė Marijampolės gimnazijoje, bet 1914-aisiais juos teko nutraukti 
ir kurį laiką padirbėti brolio ūkyje. 1917 metais baigė Sakių „Žiburio“ gimnazijos penkias klases. 
1922-aisiais įstojo į Lietuvos kariuomenę. 1923 metais baigė Karo mokyklą ir buvo paskirtas į karo 
aviaciją. 1924-aisiais baigęs Aviacijos kursus, pasirinko žvalgo specialybę. Skraidė neilgai. 1924 
metų liepos 31-ąją nukrito viršilos Boriso Kraucevičiaus pilotuojamas lėktuvas, kuriuo skrido ir 
K.Maila. 

Mirė leitenantas Kazys Maila 1924 metų rugpjūčio 1-ąją. Palaidotas Kauno miesto kapinėse 
(Vytauto pr.), kurias naikinant, palaikai perkelti į Aukštosios Panemunės kapines. 


Karo lakūnų kapai Aukštojoje Panemunėje K.Maila 


Andrius ŠMUILYS 


Partizanas Andrius Šmuilys gimė 1901 metais 
Eiciūnų kaime, Paežerėlių valsčiuje. Mokėsi Eiciūnų 
pradinėje mokykloje. Tarnaudamas besikuriančioje 
Lietuvos kariuomenėje, įgijo puskarininkio laipsnį. Ūki- 
ninkavo. Aktyviai veikė Paežerėlių valsčiaus šaulių 
būryje. Buvo išrinktas būrio vadu ir šias pareigas ėjo iki 
1940) metų. Antrosios bolševikų okupacijos metais buvo 
pradėtas persekioti už dalyvavimą Saulių sąjungos 
veikloje. Išėjo partizanauti. 1945 metų rugpjūčio 31- 
ąją žmoną Oną Smuilienę nėščią išvežė į Sibirą. Teko 
ne tik slapstytis, bet ir rūpintis savo mažamečiais vaikais. 
1946 metų sausio 30-ąją jis nakvojo pas seserį Eleną 
Pakinkienę. Ryte, Kriūkų enkavedistų ir stribų apsuptas, 
bandė prasiveržti, tačiau žuvo. 

Partizano Andriaus Smuilio palaikai buvo užkasti 
Nemuno pašlaitėje, o prasidėjus Atgimimui, 1989 
metais perlaidoti Paežerėlių kapinėse greta žmonos, 
Sibiro tremtinės Onos Smuilienės. 


A.Šmuilys 


A.Smuilys (pirmas iš dešinės) su savo būrio šauliais 


Jonas Saliamonas USAITIS-USAS 

Mokytojas Jonas Saliamonas Ūsaitis-Ūsas gimė 1901 
metais Smilgių kaime, Griškabūdžio valsčiuje, ūkininkų 
Onos Sidaravičiūtės-Ūsienės ir Jono Ūso (apie 1853-1931) 
šeimoje. Jono Saliamono tėvas J.Ūsas buvo raštingas ir 
apsišvietęs žmogus. Aplinkinių kaimų vaikus mokė lietu- 
viškai skaityti ir rašyti, buvo kaimo daraktorius. Iš septynių 
užaugusių vaikų Saliamonas buvo jauniausias. Vyriausiasis 
sūnus Antanas po 1905 metų maišto išvyko į Ameriką, o 
Juozas, 1901-aisiais baigęs Veiverių mokytojų seminariją, 
mokytojavo Suvalkijos kaimuose. Pirmojo pasaulinio karo 
metais sudegė Ūsų sodyba. Šeimai teko glaustis pas 
kaimynus. 1919 metais vyresnysis Saliamono brolis Justinas 
savanoriu išėjo į besikuriančią Lietuvos kariuomenę, tačiau 
netrukus grįžo suluošintas. Kai Saliamonas, išvykdamas 
mokytis, norėjo atsisveikinti su tėvu, tai šis net rankos 


J.S.Ūsaitis-Ūsas Pageležiuose 1940 metų birželio 4-ąją 


Pašilės 27 šaulių būrys, kuriam vadovavo mokyt. J.S.Ūsaitis, 1930 metų 
gegužės 18-ąją 


nepadavė, nes iš keturių sūnų ūkį paveldėti neliko kam. 

Baigęs Mokytojų seminariją, Saliamonas išvyko mokytojauti į Pašilės pradinę mokyklą 
(Giedraičių vls., Ukmergės aps.). Buvo energingas. Baigė Karo mokyklą. Pašilėje vadovavo šaulių 
būriui, buvo aktyvus Tautininkų partijos narys. Už aktyvią visuomeninę veiklą apdovanotas 
aukščiausiu Saulių sąjungos apdovanojimu - Saulių žvaigžde ir DLK Gedimino ordino medaliu. 
1940 metais gyventi ir dirbti persikėlė į Pageležius (Veprių vls., Ukmergės aps.). 

1941 metų birželio 14-ąją Saliamonas Ūsaitis su žmona Veronika, dukromis Danute ir Birute 
bolševikų okupantų buvo suimti ir ištremti. Mokytojas Saliamonas Ūsaitis-Ūsas nuo šeimos atskirtas 
ir įkalintas Rešiotų lageryje (Krasnojarsko kr.). 1943 metų sausio 20-ąją Ypatingojo pasitarimo 
nuteistas dešimčiai metų katorgos. Dar tais pačiais metais jis žuvo lageryje. Žmona su dukromis iš 
tremties vietos pabėgo ir 1948-aisiais grįžo į Lietuvą. 


Veronika ir Jonas Saliamonas Ūsaičiai prie Pašilės pradžios 
mokyklos 1931 metų birželio 30-ąją Mokytojo J.S.Ūsaičio šeima apie 1940 metus 

Justinas KUDIRKA 


Mokytojas Justinas Kudirka gimė 1901 metais Murinų kaime, Būblelių valsčiuje, stambaus 
ūkininko šeimoje. 1910 metais pradėjo lankyti Žėglių kaimo pradžios mokyklą, kurioje mokytojavo 
Dėdynas iš Sintautų. Prasidėjus Pirmajam pasauliniam karui, mokykla buvo uždaryta, o mokytojas 
mobilizuotas į caro armiją ir žuvo fronte. J.Kudirka Naumiestyje lankė „Žiburio“ progimnaziją. 
1921-1923 metais tarnavo Lietuvos kariuomenėje. 1923-1924 metais mokėsi Naumiesčio mokytojų 
kursuose, o kitais mokslo metais jau lankė Marijampolės mokytojų seminariją, kurioje įgijo pradžios 
mokyklos mokytojo cenzą. 1926-ųjų rudenį paskirtas Vidgirių (Plokščių vls.) pradžios mokyklos 
vedėju. Po trejų metų buvo perkeltas į Vaitiekupius, vėliau į Leoniškius. 1934 metų gruodį paskirtas 
Sakių pradžios mokyklos mokytoju. Dalyvavo įvairių organizacijų veikloje. 

1941 metų birželio 14-ąją jį su šeima ištrėmė. Teko vargti Rusijos lageriuose — Krasnojarsko 
krašte, Altajuje ir prie Lenos upės. Grįžo į Lietuvą po šešiolikos metų jau paliegęs. 

Mirė mokytojas Justinas Kudirka 1985 metais. Palaidotas Šakių kapinėse. 


J.Kudirka 1932 metais Mokytojo J.Kudirkos kapas Šakių kapinėse 

Mokytojas J.Kudirka (kairėje) su bičiuliu mokytoju Pauliumi Sinkevičiumi-Sinkumi 


Vidgirių pradinės mokyklos mokiniai su savo auklėtoju J.Kudirka 1927 metų gegužės 10-ąją 

Justinas NAUJOKAS 


Teisininkas Justinas Naujokas gimė 1901 metais Žvirgždaičiuose. Nuo 1921 metų mokytojavo 
Jurbarko gimnazijoje, Naumiesčio progimnazijoje. 1926-aisiais Kauno universitete baigė teisės 
studijas. Bendradarbiavo spaudoje. Buvo „Laisvės" ir „Ūkininko patarėjo" redakcijų darbuotojas. 
Išleido knygą „Naudingas žemės ūkio tvarkymas" (1925). 


Sintautų Nepriklausomybės ąžuolynas 1995 metais 

Juozas NAUJOKAITIS 


Mokytojas Juozas Naujokaitis gimė 1901 
metų gruodžio 5-ąją Klepų kaime, Sintautų valsčiu- 
je. Pradinę mokyklą baigė Sintautuose, gimnaziją 
— Marijampolėje, o 1919-aisiais metais Jurbarke — 
Mokytojų kursus. Mokytojavo Katiliuose, Sintau- 
tuose, Zvirgždaičiuose ir Keturnaujienoje. Iš čia 
buvo perkeltas į Sakius. Jaunystėje rašė eilėraščius 
ir juos publikavo tuometinėje spaudoje. Kai kurie 
iš jų, pavyzdžiui, „Gaudžia trimitai" , virto populia- 
riomis dainomis. 

Kriūkuose organizavo progimnaziją ir tapo jos 
direktoriumi. Kaip nepatikimas sovietiniam režimui, 
1949 metais iš mokyklos vadovo pareigų buvo 
atleistas. Dirbo Vilkijos knygyno vedėju. 1952 
metais persikėlė į Kauną, kur taip pat dirbo knygyno 
vedėju. 1967-aisiais gyventi persikėlė į Vilnių. 

Mirė mokytojas Juozas Naujokaitis 1984 
metų kovo 23-iąją. Palaidotas Sintautų kapinėse. 


J.Naujokaitis su anūke 


Kriūkų gimnazijos mokytojai ir mokiniai 1948 metų birželio 
25-ąją 


Bronė VALUCKAITĖ 


Mokytoja vienuolė Bronė Valuckaitė gimė 1901 metais Stulgių kaime, Plokščių valsčiuje, 
ūkininkų Onos Petkevičiūtės ir Konstantino Valucko daugiavaikėje šeimoje. Buvo vyriausia dukra. 
Baigusi pradinius mokslus, su sesute Marija ir broliu Andriumi mokėsi Sakių „Žiburio“ gimnazijoje. 
Baigęs penkias gimnazijos klases, brolis išvyko mokytis į Dotnuvą, o seserys mokslą tęsė toliau ir 
1925-aisiais tapo Sakių „Žiburio“ gimnazijos pirmosios laidos abiturientėmis. Dar tais pačiais metais 
mirė motina. Rūpestingo tėvo remiamos, dukros vis dėlto pradėjo studijuoti lituanistiką Kauno 
universitete. Deja, dėl silpnos sveikatos Bronei aukštojo mokslo diplomą teko įsigyti vėliau. Mokėjo 
latvių, lenkų, rusų, vokiečių kalbas. Mokytojavo Anykščių apskrityje. 1956-aisiais persikėlė gyventi 
į Vilnių. Dirbo Respublikinėje Martyno Mažvydo bibliotekoje. Priklausė Šv. Jėzaus Širdies vienuolijai. 

Mirė ses. Bronė Valuckaitė 1969 metais Vilniuje. 


Šakių „Žiburio" gimnazistė B.Valuckaitė Mokytoja sesuo B.Valuckaitė 


222 


Kunigunda KAUNAITĖ-DAUPARIENĖ 


Agronomė, mokytoja Kunigunda Kaunaitė-Daupa- 
rienė gimė 1901 metais Balseliškių kaime, Sintautų valsčiuje. 
Šeimoje buvo jauniausia. Iš vaikystės troško mokslo žinių. 
Kai Šakiuose buvo įkurta „Žiburio“ gimnazija, pradėjo ją 
lankyti. Vėliau studijavo Dotnuvoje ir Belgijoje, įgijo agrono- 
mės specialybę. Mokytojavo Antalieptės, Dotnuvos, Joniš- 
kėlio ir Zyplių žemės ūkio mokyklose. 1935 metais su agro- 
nomu Juozu Dauparu (1903-1970) sukūrė šeimą, išaugino 
du sūnus. 

1944 metais su šeima pasitraukė į Vakarus. Vėliau 
persikėlė į Jungtines Amerikos Valstijas ir apsigyveno 
Cikagoje. 

Mirė mokytoja Kunigunda Kaunaitė-Dauparienė 1982 
metų lapkričio 14-ąją. Palaidota Čikagoje (JAV). 


K.Kaunaitė-Dauparienė 


Mokytoja K.Dauparienė (centre) tarp savo anūkų ir giminaičių 1965 
metais 


Stasys PECKUS 


Mokytojas, savanoris Stasys Peckus gimė 1901 metais Sintautuose. Baigęs pradžios mokyklą, 
mokėsi muzikos pas J.Domeiką. Marijampolėje baigęs trumpalaikius mokytojų kursus, 1919 metais 
savanoriu įstojo į Lietuvos kariuomenę. Mokėsi Karo mokykloje. Turėdamas viršilos laipsnį, išėjo į 
frontą. 

Stasys Peckus 1920 metais žuvo kautynėse su lenkais. 


Lietuvos karo mokyklos pirmosios laidos būsimieji karininkai po topografinių užsiėmimų 1919 metais 


“ "8 „+ Ė 


A 7 


+ 


ei 


bo X . 
ži“ į 4 „p 1 L 


Kun. Antanas ADOMAITIS 


Kunigas, muzikos profesorius, daktaras Antanas Adomaitis gimė 1902 metų sausio 24-ąją 
Naumiestyje. Nuo vaikystės turėjo polinkį į muziką. Pirmasis jo muzikos mokytojas buvo Naumiesčio 
parapijos vargonininkas Z.Skirgaila. Baigęs Naumiesčio progimnaziją, mokėsi Vilkaviškio kunigų 
seminarijoje, kuri tuomet buvo Gižuose. 1926 metų birželio 20-ąją įšventintas į kunigus, 1926- 
1927 metais dirbo Simno, o 1927-1929 metais - Vilkaviškio katedros vikaru. Apsigyvenęs Kaune, 
studijavo Vytauto Didžiojo universiteto Teologijos-filosofijos fakultete, o vikaro pareigas ėjo Aleksote. 
1931-1932 metais lankė Kauno muzikos mokyklą, prof. J.Naujalio vargonų klasę. 1932 metais 
muziką pradėjo studijuoti Romoje. Parašė mokslinį darbą ir 1935-aisiais gavo bažnytinės muzikos 
daktaro laipsnį. 1935 metais pradėjo dirbti Kauno kunigų seminarijoje muzikos mokytoju. Dėstė ir 
Vilkaviškio kunigų seminarijoje. Su bažnyčios choru pasirodydavo visuomenei, giedojo Kauno 
radiofone. Globojo įvairias katalikiškas organizacijas ir pats dalyvavo jų veikloje. Buvo Sv. Cecilijos 
draugijos vicepirmininkas, Kauno metropolijos vargonininkų sekcijos vedėjas. Kun. Antanas 
Adomaitis - vienintelis tuometinis bažnytinės muzikos daktaras. 1936 metų vasarą lankėsi JAV. 
Pabuvojo pas tris ten gyvenusias seseris, skaitė paskaitas vargonininkams. Sukūrė giesmių vyrų ir 
mišriems chorams. 

Mirė kunigas Antanas Adomaitis 1936 metų lapkričio 22-ąją Kaune. Palaidotas Kudirkos 
Naumiesčio kapinėse. 


Kun. prof. dr. A.Adomaitis Kun. A.Adomaičio kapas Kudirkos Naumiestyje 


Juozas PAVALKIS 


Ūkininkas Juozas Pavalkis gimė 1902 metų 
vasario Ž-ąją Akėčių kaime, Lukšių valsčiuje. Iš 
šešių vaikų šeimoje buvo antrasis. Tėvai, Juozas 
Pavalkis-Vijūnas ir Marija Jurkšaitytė-Pavalkienė, 
rūpinosi vaikų švietimu. Dukros Marytė, Onutė ir 
sūnus Jurgis tapo mokytojais, Antanas - gydytoju, 
o jauniausiasis Viktoras — kunigu. Sūnui Juozui 
pagal tradiciją atiteko tėviškė. Eidamas trisdešim- 
tuosius gyvenimo metus, vedė devyniolikmetę 
Prancišką Užupytę iš Svediškių kaimo, su kuria 
susilaukė penkių sūnų ir dviejų dukterų. Nors ir 
labai sunkiomis okupacijos sąlygomis, visi vaikai 
baigė aukštuosius mokslus ir šiandien žinomi 
Lietuvoje. 

Nors Juozas Pavalkis buvo baigęs tik pradinę 
mokyklą, bet savišvietos būdu buvo išsilavinęs 


J.Pavalkis 


Lukšių parapijos katalikiškų organizacijų vadovai pasitarime 
dėl Vytauto Didžiojo jubiliejaus paminėjimo surengimo 
Lukšiuose 

žmogus ir turėjo didžiulį autoritetą ne tik Akėčių 
kaime, bet ir visame Lukšių valsčiuje. Rašė eiles, 
giedojo Lukšių bažnyčios chore, aktyviai 
dalyvavo šaulių ir kitų organizacijų veikloje. 
Antrosios bolševikų okupacijos pradžioje buvo 
žiauriai tardomas ir priverstas pasitraukti iš ūkio. 
Apsigyveno pas savo seserį prie Kauno. Žmonos 
dėdė, buvęs Sibiro tremtinys kun. Juozas 
Vailokaitis savo giminaitį pamokė buhalterijos, 
tad netrukus J.Pavalkis pradėjo dirbti Sargėnų 
plytinės vyriausiuoju buhalteriu. Dirbti vienoje 
vietoje buvo pavojinga, todėl maždaug kas dveji 
metai keitė darbovietes. Iš Sargėnų gyventi ir 
dirbti kėlėsi į Garliavą, po to į Panevėžiuką, 
vėliau ir vėl į Sargėnus. 

Mirė Juozas Pavalkis 1970 metų rugpjūčio 
9-ąją Sargėnuose. Palaidotas Lukšių kapinėse. 


Pranciškos Užupytės ir Juozo Pavalkio sutuoktuvės 1931 
metų rugpjūčio 16-ąją Lukšiuose 


Pavalkių giminė 


227 


Nepriklausomybės kryžius Akėčiuose 


1997 metų rugsėjo 13-ąją Akėčiuose (Lukšių vls.) buvo atstatytas ir 
pašventintas Lietuvos Nepriklausomybės 10-mečio kryžius. 

Prie šio kryžiaus stovi: Romualdas Pavalkis, Laimutė Pavalkytė- 
Ambrazaitienė, vienas iš senojo (1928 m.) kryžiaus statytojų Stasys 
Ankevičius ir Viktoras Pavalkis 


Senojo kryžiaus vietoje rasti šie dokumentai: 

1.Nepriklausomybės dešimtmečio sukaktuvių iškilmėms rengti Vyriausiojo komiteto pirmininko 
pavaduotojo J.Savicko raštas. 

2. Miškų departamento aplinkraštis Miškų urėdijoms Nr.124. 

3. Aukotojų sąrašas su jų parašais. 

4. Maldos tekstas į nukryžiuotąjį Jėzų. 

5. Pastatyto paminklo-kryžiaus aprašymas (istorija). 

6. Paminklo statybos komiteto pirmininko Juozo Pavalkio padėka. 


Padėkos tekstas 

Aš, kaipo Tautos Nepriklausomybės atgijimo dešimties metų sukaktuvių minėjimo Akėčių 
Komiteto pirmininkas, nuoširdžiai dėkoju mano tėvučiams už tai, kad leido man darbuotis kryžiaus 
statybos reikalais, gaišuojant nuo kitų darbų. Už tai, Dieve duok, jiems ir jų sūnums-dukterims 
sveikatą, ilgų pagyvenimų šiame pasaulyje, o po to laimingą mirtį. Po to, visų pirma dėkoju Komiteto 
nariams — gerb. mok. Ankevičiui, paaukojusiam penkiasdešimts (50) litų, Juozui Starkauskui, o 
taip pat Zypliabūdžio Aleksams ir Matulaičiams, daugiausiai kuom tame darbe man padėjusiems. 
Nuoširdžiai dėkoju savo mylimam broliui studentui Antanui, kuris mane į tą garbingą darbą įtraukė, 
sulaikydamas mane nuo mažesnės vertės užsiėmimų, ir tame darbe man padėjo. Už tai, Dieve 
duok, jam sveikatą ir dvasią šventą. 

Tegul visiems, prie šio kryžiaus pastatymo prisidėjusiems aukomis ar darbu, atlygina gerasis 
Dievas. 

Su pagarba - Juozas Pavalkis (sūnus Juozo ir Marės Jurkšaitytės) Akėčių kaimo, Lukšių 
valsčiaus, Sakių apskrities. 

1928 metų rugpjūčio mėn. 26 d. 

Lietuvos Nepriklausomybės 10-mečio paminklo-kryžiaus statybos Akėčių kaime (Lukšių vls.) komiteto narys mokytojas 
Stasys Ankevičius, komiteto pirmininkas Juozas Pavalkis (Akėčiai) ir komiteto narys Juozas Starkauskas (Zypliabūdis) 
1928 metais 


Juozas TAMULEVIČIUS-TAMULIS 


Mokytojas Juozas Tamulevičius-Tamulis gimė 1902 metų vasario 2-ąją Sintautuose. 1926- 
aisiais baigė dvimečius mokytojų kursus, o 1935-aisiais - Keramikos mokyklą Cekoslovakijoje. 
1940-1941 metais lankė Vilniaus pedagoginį institutą. Dirbo pradžios ir amatų mokyklose. Tarnavo 
Prekybos, pramonės ir amatų rūmuose referentu. Buvo Kauno pirmosios amatų mokyklos direkto- 
rius. Rašė į „Amatininką" ir „Darbą“. Vienas iš knygos „Kaimo statyba" autorių. Išleido knygą 
„Taupykime kurą". 

1944 metais iš Lietuvos pasitraukė į Vakarus. 1949-aisiais atvyko į Jungtines Amerikos Valstijas. 
Dirbo modeliuotoju keramikos fabrike Čikagoje. Įsijungė į lietuvių visuomeninę veiklą. Daug dirbo 
švietimo srityje. Buvo Lietuvių mokytojų sąjungos narys ir valdybos pirmininkas, Svietimo tarybos 
narys. 


Poeto Prano Vaičaičio muziejus Sintautuose 

Jonas ADOMAITIS 


Karo lakūnas Jonas Adomaitis gimė 1902 metų vasario 
4-ąją Norvaišų kaime, Būblelių valsčiuje. Baigė Karo mokyklą 
ir Karo aviacijos kursus. 1934 metais buvo paskirtas 5-osios 
naikintuvų eskadrilės vadu. 1935-aisiais jam suteiktas majoro 
laipsnis. 1940 metais rusams okupavus Lietuvą, išleistas į 
atsargą. 

1944 metais pasitraukė į Vokietiją, vėliau gyveno JAV ir 
Kanadoje. 1978-aisiais lankėsi okupuotoje Lietuvoje. 

Gyvendamas toli nuo tėvynės, aktyviai dalyvavo ne tik 
išeivijos gyvenime, bet visomis išgalėmis padėjo ir atgavusiai 
laisvę Lietuvai. 

Mirė dim. majoras Jonas Adomaitis 1996 metų spalio 
25-ąją Kanadoje. 


J.Adomaitis 


J.Adomaitis (languotu švarku), 1978 metais viešėdamas Lietuvoje, Kudirkos 
Naumiestyje pabuvojo ir prie savo tėvų bei artimųjų kapų 

Antanas RINKEVIČIUS 


Vargonininkas Antanas Rinkevičius gimė 
1902 metų vasario 4-ąją Judraičių kaime (?), 
Lekėčių valsčiuje, neturtingo ūkininko Juozo Rinke- 
vičiaus šeimoje. Mokėsi Juozo Naujalio vargoni- 
ninkų kursuose Kaune, fortepijono įgūdžių įsigijo 
pas E.Laumenskienę. Vėliau vargonininkavo Sas- 
navoje, Gudeliuose (Marijampolės aps.), Gelgau- 
diškyje. Po Antrojo pasaulinio karo tapo žemdirbiu 
tik dėl to, kad žmona galėtų mokytojauti. Išaugino 
tris sūnus. Justinas tapo mokytoju, saviveiklininku, 
vaikaitis Gintaras Rinkevičius - žymus dirigentas. 
Sūnus Zenonas - mokslininkas, socialinių mokslų 
(muzikos pedagogika) daktaras. Vaikaitė Daiva 
Rinkevičiūtė - Zurnalistų sąjungos narė, dienraščio 
„Lietuvos rytas" apžvalgininkė. Sūnus Ceslovas — 
inžinierius. 

Mirė muzikas Antanas Rinkevičius 1984 
metais. Palaidotas Vievyje. 


A.Rinkevičius 


Mokytoja Veronika Rinkevičienė ir vargonininkas Antanas 
Rinkevičius 1975 metais Vievyje 


-—— 


Jadvyga JABLONSKAITĖ-TARASONIENĖ 


Tarnautoja, visuomenininkė Jadvyga Jablonskaitė-Tarasonienė (kalbininko Jono Jablonskio 
dukterėčia) gimė 1902 metų vasario 16-ąją Zemojoje Panemunėje. Anksti mirus tėvui (1911), 
šeima 1914 metais persikėlė gyventi į Marijampolę. Baigusi pradinius mokslus, Jadvyga lankė 
gimnaziją, dainavo Jono Bendoriaus chore. 1921-1923 metais dirbo Lietuvos užsienio reikalų 
ministerijos pasų skyriuje. 1923-iaisiais ištekėjo už Penktojo pėstininkų pulko leitenanto Vlado 
Tarasonio. 1930 metais kpt. V.Tarasonio šeimą perkėlė į Vilkaviškį. Augino keturis vaikus, dalyvavo 
karininkų žmonų-birutiečių visuomeninėje veikloje. 

1941 metais Tarasonių šeima buvo ištremta į Sibirą. Vyras - į lagerį Krasnojarsko krašte, 
žmona su keturiais vaikais - į Altajaus krašto, Akutickos gyvenvietę. Dirbo durpyne, stiklo fabrike. 
1956-aisiais grįžo į Lietuvą, apsigyveno Mažeikiuose. 1977 metais mirus vyrui, persikėlė į 
Marijampolę, gyveno dukros Zitos šeimoje. Parašė vaikystės atsiminimus „Iš praeities tavo sūnūs 
te stiprybę semia" ir Sibiro tremties atsiminimus „Esate ištremti pagrįstai". 

Mirė Jadvyga Jablonskaitė-Tarasonienė 1990 metais. Palaidota Marijampolėje. 


J.Tarasonienė su savo vaikais Vytautu, Valentu, dukra 
J.Jablonskaitė-Tarasonienė 1970 metais Zita ir sūnumi Vladu 1941 metais 


Petronėlė Birutė SLIESORAITYTĖ-NARBUTIENĖ 


Mokytoja, visuomenininkė Petronėlė Birutė Sliesoraitytė-Narbutienė gimė 1902 metų kovo 
mėnesį Griškabūdyje. Baigė „Saulės“ mergaičių mokytojų seminariją ir Valstybinę dramos mokyklą. 
Buvo gabi jaunimo laisvalaikio organizatorė. Rašė į jaunimo leidinį „Pavasaris“, 1925 metais 
redagavo „Klaipėdos žinias". 

Mirė Petronėlė Birutė Sliesoraitytė-Narbutienė 1936 metų liepos 4-ąją Kaune. 


Rašytojo kun. Antano Tatarės muziejinė ekspozicija Sintautuose 


234 


Izidorius Jurgis KAUNAS 


Gydytojas Izidorius Jurgis Kaunas gimė 1902 metų balandžio 7-ąją Balseliškių kaime, Sintautų 
valsčiuje. 1922 metais Marijampolėje baigė Rygiškių Jono gimnaziją. 1922-1927 metais Lietuvos 
universitete studijavo mediciną. 1930-aisiais gavo gydytojo licenciją. Dirbo Vilkaviškio apskrities 
gydytoju. Nuo 1940-ųjų liepos - Vilkaviškio ligoninės Vidaus ligų skyriaus vedėjas. 

1944 metais pasitraukė į Vakarus. 1949-aisiais emigravo į Australiją. Studijų metais buvo 
vienas ateitininkų studentų Kęstučio korporacijos steigėjų. Lietuvoje bendradarbiavo „Kosmos“, 
Australijoje - „Tėviškės aiduose". 


Senoji Vilkaviškio ligoninė 1999 metais 

Kun. A.Sidaravičiaus primicijų diena Lukšiuose 


Kun. Antanas SIDARAVIČIUS 


Kunigas Antanas Sidaravičius gimė 1902 metų balandžio 
7-ąją Liepalotų kaime, Lukšių valsčiuje. Mokėsi Lukšių 
pradžios mokykloje, Marijampolės gimnazijoje, o nuo 1920 
metų - Seinų kunigų seminarijoje, kuri tuomet buvo Zypliuose. 
Į kunigus įšventintas 1925-ųjų liepos 26-ąją. Būdamas kunigu, 
mokslą tęsė Lietuvos universiteto Teologijos fakultete, kurį 
baigė 1928 metais licenciato laipsniu. 1928-1932-aisiais 
sociologiją studijavo Liuveno universitete, kuriame 1933 
metais jam suteiktas filosofijos daktaro laipsnis. 1933-1940 
metais Vilkaviškio kunigų seminarijoje dėstė sociologiją, 
prancūzų kalbą ir kitus dalykus. Vėliau dirbo Alytuje ir Vilniuje. 

1944 metais pasitraukė į Vakarus. 1948 metų vasarą 
atvyko į Jungtines Amerikos Valstijas. 

Mirė kun. Antanas Sidaravičius 1951 metų rugsėjo 21- 
ąją Petersone (JAV). Palaidotas Bruklino šv. Jono kapinėse. 


Kun. A.Sidaravičius 


Zanavykų kunigai. Antras iš dešinės sėdi kun. A.Sidaravičius 


Kun. Justinas GRIGAITIS 


Kunigas Justinas Grigaitis gimė 1902 metų balandžio 
28-ąją Gudaičių kaime, Būblelių valsčiuje, daugiavaikėje Jono 
Grigaičio ir Onos Kudirkaitės-Grigaitienės šeimoje. Iš keturių 
brolių Aleksandras, Justinas ir Jonas tapo kunigais, o Pijus — 
teisininku. Justinas 1921 metais baigęs Marijampolės gimna- 
ziją, studijavo Insbruko ir Liuveno universitetuose. 1925-ųjų 
birželio 26-ąją gavo kunigo šventimus. 1927 metais Liuveno 
universitete apgynė filosofijos daktaro, o 1928-aisiais Insbruko 
universitete - teologijos daktaro disertacijas. 1928-1944 metais 
buvo Vilkaviškio kunigų seminarijos profesorius, o nuo 1941- 
ųjų ir šios seminarijos vicerektorius. 

1944 metais pasitraukė į Vakarus. Gyveno Vokietijoje, 
o 1950-aisiais persikėlė į JAV. Dirbo Bensenvile. 

„Mirė kun. Justinas Grigaitis 1957 metų rugsėjo 17-ąją 
Cikagoje (JAV). 


Kun. J.Grigaitis 


Kun. J.Grigaitis tarp zanavykų pedagogų 


Vilkaviškio vyskupijos kunigų seminarijos rūmų piešinys. Sugriauta karo metais 


Vilkaviškio vyskupijos kunigų seminarijos profesorių ir klierikų 1931 metų vinjetė 

Zemosios Panemunės b 


ABRAITIS Blažiejus 
ABRAMAVIČIUS Petras 
ADOMAITIS Antanas 
ADOMAITIS Jonas 
ADOMAITIS Juozas 
AMBRAZAS Pranas 
AMONAS Vilius 
ANDRIULAITIS Petras 
AŠTRAUSKAS Jonas 
AUGUSTAITIS Antanas 
AUŠIŪRA Kostas Juozas 


BABUŠIS Antanas 
BAJERČIUS Bronius 
BAJERČIUS Pranas 
BALSYS Stasys 
BALTRUŠAITIS Justinas 
BANAITIS Bronius 
BANAITIS Kazimieras Viktoras 
BANAITIS Vytautas 
BERNOTAVIČIUS Bronius 
BERTULIS Kazys 
BIRBILAS Vincas 
BUKAITIS Juozas 
BUKAITIS Petras 
BUTKUS Antanas 


CIMBOLAITIS Juozas 


ČEREŠKEVIČIUS-ŠAULYS Antanas 
ČESNAVIČIUS-ČESNYS Antanas 
ČIŽAUSKAS Justinas 


DAMIJONAITIS Jonas 
DAMIJONAITIS Juozas 
DAUGĖLA Juozas 

DĖDINAS Jonas 

DIRVELĖ Antanas Augustinas 
DOVYDAITIS Pijus 
DOVYDAITIS Vincas 


TURINYS 


125 
74 
225 
231 
212 
101 
192 
47 
39 
10 
54 


97 
29 
112 
131 
81 
78 
13 
151 
31 
168 
41 
177 
73 
79 


211 


70 
196 
84 


184 
170 
198 
157 
194 

88 
128 


DULAITIS Jurgis 
DUMČIUS Liucijonas 
DUNDULIS Vincas 
DUOBA Pranas 
DUOBA Vincas 


ERETAS Juozas 


GERMANAS Kazys 
GINTNERIS Antanas 
GLUODAS Pranas 
GRIGAITIS Justinas 
GUSTAINIS Valentinas 
GUZULAITIS Juozas 


IŠGANAITIS Antanas 
IŠGANAITIS Vladas 


JABLONSKAITĖ-TARASONIENĖ Jadvyga 
JABLONSKIS Kazimieras 
JABLONSKIS Vytautas 
JABLONSKYTĖ-PETKEVIČIENĖ Julija 
JAKAITYTĖ-ERETIENĖ Ona 
JONAITIS Antanas 

JONAITIS Antanas (mjr.) 

JUCAITIS Pranas 

JUODAITIS Justinas 

JURGILAS Jonas 

JURGILAS Vincas 


KAČIULYTĖ-VAIČIŪNIENĖ Ona 
KAIRIŪKŠTIS Česlovas 

KAUNAITĖ Petronėlė 
KAUNAITĖ-DAUPARIENĖ Kunigunda 
KAUNAS Izidorius Jurgis 

KAUNAS Jonas 
KAZLAUSKAITĖ-ČEREŠKEVIČIENĖ Ona 
KEBLAITIS Antanas 

KERUŠAUSKAS Jonas 

KYBARTAS Antanas 

KRAMILIUS Jonas 72 
KUČINSKAS Antanas 159 
KUDIRKA Antanas 8 
KUDIRKA Feliksas 206 
KUDIRKA Juozas 191 
KUDIRKA Justinas 218 
KUDIRKA Pranas 104 
KUDIRKA Vincas 9 
KUNCAITIS Justinas 142 
LAPINSKAS Antanas 23 
LEMBERTAS Pranas 61 
LIORENTAS Jonas 202 
LOZORAITIS Stasys 103 
LOZORAITYTĖ-VAICEKAUSKIENĖ Julija 69 
MACEVIČIUS Vincas 137 
MAČIULAITIS Albinas 63 
MAČIULAITIS Jonas 121 
MAČIULAITIS Petras 67 
MAILA Kazys 214 
MAMAITYTĖ Jadvyga 207 
MARŪNAS Vincas 172 
MAŠIOTAS Jonas 58 
MAŠIOTAS Justinas Juozas 209 
MATIJOŠAITIS Jonas 204 
MATIJOŠAITIS Juozas 92 
MATULAITIS Juozas 11 
MATULAITIS Petras 174 
MATUSEVIČIUS-MATŪNAS Viktoras 36 
MATUSEVIČIŪTĖ-MERČAITIENĖ Elena 188 
MATUSAS Jonas 130 
MERČAITIS Juozas 68 
MYKOLAITIS Antanas 193 
MYKOLAITIS Justinas 146 
MIKUCKAS-ŽEMUKAS Norbertas 175 
MIKUCKAS Vincas 135 
NARUŠIS Simas 115 
NAUJOKAITĖ-ALEKNAVIČIENĖ Antanina 200 
NAUJOKAS Justinas 220 
NAUJOKAITIS Juozas Žėl 
ORENTAITĖ-DAILIDIENĖ Antanina 90 

ORENTAS Juozas 


PALIŠKIS Kazys 


PAMATAITIS Petras Gustavas 


PAUKŠTYS Bronius 
PAUKŠTYS Jonas 
PAVALKIS Juozas 


PAVALKYTĖ-BAČANSKIENĖ Marija 


PECKUS Stasys 
PETRAITIS Vytautas 
PIPIRAS Juozas 
PLAUŠINAITIS Antanas 
PLAUŠINAITIS Julius 
POVILAITIS Pranas 
PRANAITIS Justinas 
PRANAITIS Pranas 
PRAPUOLENIS Jonas 
PRAPUOLENIS Pranas 
PRASAUSKAS Jonas 
PREIKŠA Vincas 
PUODŽIUKYNAS Antanas 
PUSDEŠRIS Klemensas 
PUSKUNIGIS Vincas 


RAUBA Vytautas 
REKEŠIUS Simanas 
RINKEVIČIUS Abdonas 
RINKEVIČIUS Antanas 
RUBIKAS Antanas 
RUDAITIS Zigmas 
RUGYS Antanas 
RUGYS Jonas 

RŪGYS Jonas 


SABALIAUSKAS Viktoras 
SAKALAS Juozas 
SIDARAVIČIUS Antanas 
SIDARAVIČIUS Bronius 
SIDARAVIČIUS Jurgis 
SKAISGIRIS Juozas 
SLIESORAITYTĖ- 


NARBUTIENĖ Petronėlė Birutė 


SMULKEVIČIUS Juozas 
SNIEČKUS Juozas 

STANAITIS Simas 
STANAITIS Vincas 
STANKAITIS Vincas 
STANKŪNAS Juozas 
STAUGAITIS Vincas 
STELMOKAS Pranas 
STEPAITIS Augustinas 
STRIMAITIS Petras 
STUMBRAS Juozas 


ŠILINGAS Antanas 
ŠMUILYS Andrius 


k 


SUKYS Antanas 


TAMULEVIČIUS-TAMULIS Juozas 
TREINYS Jonas 
TUMOSAITĖ-PRŪSAITIENĖ Agota 


ŪSAITIS-USAS Jonas Saliamonas 
ŪSAS Jonas 


URBANTAITĖ Juzė 
UŽUPIS Pranas 
UŽUPYTĖ-LIŪDŽIUVIENĖ Ona 


VAIČIŪNAS Juozas 

VALAITIS Jonas 

VALAITIS Juozas 
VALAITYTĖ-STARKIENĖ Bronė 
VALUCKAITĖ Bronė 

VILIUŠIS Jonas 


ZENKEVIČIUS Pranas 
ZUBRICKAS Juozas 


ŽIEVYS Pranas 
ŽIEVYTĖ Kunigunda 

